
Remarcabil om de ştiinţă ra- 
„Dimitrie Pompeiu s-a impus 
pe plan internajianal prin con- 
tribufii da mare valoare în dome» 


nlul matemalicilor superioare. du- 
<înd asilei laima şcolii matemalice 
romineiii posta hotare. 
Originar din nordul Moldovei. 
Dimitrie Pompeiu a străbătut dru» 
mul greu al celor lipsiți de mij- 
loace materiale, muncind fără 
odihnă şi reuşind, printr-un stu- 
diu perievcreni, prinir-o xoinlă 


fermă şi necliniită pusă în slujba 
unui lei nobil, să atingă una din 
cele mal inalte culmi ale ştiintei 
matemailce dintre cele două răz 
boaie mondiale. E! a adus o con- 
Wibulie imporlantă, alături de alli 
matemalicieni romini de seamă 
= Gh. Tileica, Te Lalescu ş.a. — 
la creşterea prestigiului şcolii 
romineşli. Opera sa malemalică, 
aetivitalea prodigioasă la cate- 
drele universitare din Bucureşii, 
laşi şi Cluj. întreaga sa viəlà 
şi muncă pusă în slujba ăliinlei 
romineşti, consliluie o pildă vie 
pentru tineretul studios din tara 
noastră. 
Autorul, prolesorul universitar 
M. Şt. Botez, fos? sludent al sa- 
vantului, se apleacă eu vener 
asupra unor lile din viaja mate- 
maticianvlui, rellelind drumul greu 
dar încununat de succese al lui 

I,Omul a murit, dar atitudinea sa față de lume continuă să aibă 
influență asupra oamenilor." 

TOLSTOI Cscrisori) 

Am fost unul dintre studenții neuitatului profesor Dimitrie 
Pompeiu şi mai sînt încă şi astăzi martori ai existenței lui 
pămîntene, care, ca şi mine, au fost impresionați de 
puternica lui personalitate. 

A fost om într-o măsură mai mare decit mulţi din jurul 
său, mai lucid, mai pasionat, întruchipînd un exemplar 
uman mai clar, mai conturat şi cu o gîn- dire mai adîncă. 
În rîndurile de faţă am căutat să desprind din trecutul 
oarecum apropiat făptura sa omenească, aşa cum am 
văzut-o acum mai mult de un sfert de secol, proiectîndu-se 
pe fundalul tablei pline de calcule. Nu am urmărit 
savantul şi nici profesorul, ci omul; iar creaţia lui am 
socotit-o ca pe un decor dispus în adîncime din care am 
căutat să desprind figura sa vie. 

În această încercare de reconstituire a vieţii acelui ce a 
fost profesorul Dimitrie Pompeiu, am fost ajutat de familia 
sa, de unii dintre foştii săi prieteni şi colaboratori ; 
tuturor le îndrept pe această cale adevărată mulţumire. 


MIHAIL ŞI. BOTE 


ZÎNCEPUT DE VIAŢĂ 
* „Regulile gîndirii ştiinţifice 
sînt pentru D. Pompeiu regulile sale de viaţă." 

O. ONICESCU (Mathematica, XIX, 1943) 


Pe la sfîrşitul secolului trecut, Dorohoiul era un sat mare 
şi curat, cu căsuțe albe acoperite cu şindrilă şi înconjurate 
de livezi. Pe ici pe colo, răsărea din verdeaţa pomilor cîte 
o casă mai mare, acoperită cu tablă vopsită în roşu. 

Tîrgul a cărui parte centrală era aşezată pe culmea unui 
deal se întindea pînă departe în văile acoperite cu mirişti, 
cu pilcuri de rogoz şi sălcii pletoase. Mai de mult, în 
aceste locuri fusese un lac mare, lacul Dorohoiului, care 
cu vremea a secat. O şosea, din care se desprindeau uliţi 
şerpuitoare, tăia tîrgul în două. 

Viaţa comercială era strînsă în cîteva zeci de dughene în 
care se găseau de vînzare nasturi, coase, zahăr, tot felul 
de pînzeturi, ca şi diferite unsori şi chiclazuri după care 
umblau, pentru a se face mai frumoase, codanele tirgului 
şi ale satelor învecinate. Mai erau cîteva cîrciumi cu vinuri 
bune, adăpostite în beciuri adînci ale căror girliciuri 
dădeau de-a dreptul în prăvălie, ca şi vreo două cafenele 
unde se întîlneau samsarii ce puneau la cale tot felul de 
afaceri. 

Trăsurile, nişte brişte cu perne umplute cu paie, cü 
arcurile gata-gata să plesnească, străbăteau din cînd în 
cînd ulițele, duruind înfundat în colbul gros al străzilor 
nepavate. Apariţia unei trăsuri prin părţile mai retrase ale 
târgului era un eveniment care trezea curiozitatea 
gospodinelor ce alergau la poartă, cu şorţul strîns în mînă, 
ca să afle ce faţă simandicoasă le calcă strada. t 
Singurul monument important era, ca în multe aşezări 
moldovene, biserica Sfîntul Nicolai, zidită ca prinos de 
biruință de către Ştefan cel Mare. Se mai aflau un 
gimnaziu şi un ateneu, semne ale unei vieţi culturale 
aşezate. 

Cam la cinci kilometri spre răsărit de Dorohoi se află satul 
Broscăuţi, aşezat între coline domoale, unde cîndva 
trebuie să fi fost vreo mlaştină făcută de pîra- iele 
subţirele şi leneşe ale ținutului. De vreo doi ani, locuiau 
aici Dimitrie Pbmpeiu, ce se trăgea dintr-o familie de 
dincolo de Prut, cu soţia sa Maria, fiică a preotului 


cărturar Leonte, care mai tîrziu şi-a schimbat numele în 
Leonescu. 

Era într-o luni, 22 septembrie, în anul 1873, cînd văzu 
lumina zilei fiul lor care primi numele Dimitrie, după 
numele tatălui său. 

Dimitrie Pompeiu — tatăl — era un om robust, cu minte 
ascuţită şi doritor să afle cîte se petrec şi se gîndesc în 
lume. 

Pe cît se ştie, existenţa familiei se rezema mai cu seamă în 
rodul unui petic de pămînt şi al unei livezi luate în arendă. 
Mai tîrziu, cam la vreo doi-trei ani de la naşterea lui 
Dimitrie, s-au mutat la Dimăcheni, un sat mai mare, 
aproape de Prut, unde soţia sa avea oarecare stare şi 
unde găsise un post de învăţător suplinitor 

pe care insă nu i-a ţinut multă vreme. Fiind mare iubitor 
de carte îşi alcătuise o bibliotecă însemnată, în care se 
găseau la locul lor Dacia literară a lui Mihail 
Kogălniceanu, Rominia literară a lui Vasile Alecsandri, ca 
şi unele romane franţuzeşti. Mai mult decît literatura îl 
interesau însă ştiinţele naturii. Citea cu plăcere cărţi de 
medicină, de botanică, dar mai cu seamă vădea un 
deosebit interes pentru fizică şi mecanică. 

Sfirşitul secolului al XIX-lea arătase lumii minunile 
electricităţii; maşina cu vapori îşi dovedise de mult 
puterea, iar omul căuta cu tot dinadinsul să se desprindă 
de pămînt şi să se înalțe în tăriile cerului. Pe atunci, nu 
prea erau cărţi în limba romiînă unde să fie tratate 
problemele contemporane ale fizicii şi mecanicii, iar 
scurtele ştiri ale ziarelor despre noile descoperiri relatau 
mai mult partea lor senzaţională. 

De curînd, apăruse la Bucureşti revista Ştiinţă si progres 
care aducea veşti despre noile descoperiri ale tehnicii din 
toată lumea. De aici a aflat învățătorul Pom- peiu ştiri 
despre telegraful fără fir al lui Marconi, de invenţia 
constructorului de vapoare, rusul Pukalov, care reuşise să 
construiască un nou vas submarin, pus în mişcare cu 
ajutorul unor acumulatori electrici şi care se putea 
scufunda la adîncimea nemaipomenită de trei metri şi 


jumătate ! Tot în paginile acestei reviste erau descrise 
trăsurile-automobil, tramvaiele cu imperială şi vasele de 
război cu numeroase tunuri. Se publicau ştiri despre 
populaţiile ce locuiau în cele mai îndepărtate colţuri ale 
globului, precum şi experienţe amuzante de fizică, 
mecanică şi chimie. 

Multe din aceste experienţe le încerca în faţa fiului său 
care, cu ochii lui rotunzi şi negri, le privea cu uimire. Se 
poate închipui cîte întrebări se îmbulzeau în mintea 
copilului şi cu cîtă atenţie asculta explicaţiile domoale, 
date de tatăi său. Aceste clipe erau însă destul de rare, 
fiindcă învățătorul era un om închis şi puţin la vorbă. 
Viaţa lui se desfăşura mai cu seamă în joaca cu fraţii săi şi 
cu copiii din sat; îşi făceau jucării închipuite de mintea lor, 
pocneau din frunze, umblau după cuiburi de păsărele sau 
îşi întocmeau morişti şi praştii. Dimitrie era cel mai isteţ 
dintre ei, mai ales cînd era vorba de făcut vreo morişcă 
sau vreo cărucioară cu roţi şi loitre din mlădiţe de răchită. 
Avea îndemînare şi imaginaţie, iar multe din jucării erau 
adevărate invenţii. înclinația pentru tehnică nu l-a părăsit 
niciodată şi a rămas multă vreme cu regretul că nu s-a 
făcut inginer constructor de vapoare ! Uneori, cînd 
meşterea vreo jucărie, se oprea din lucru şi rămînea cu 
privirea dusă. Erau clipele cînd căuta o desluşire mai 
bună pentru ceea ce îi frămâînta gîndul. Privirea aceasta, 
ce trecea parcă peste oameni, a avut-o toată viaţa şi, mai 
târziu, în anii cînd a funcţionat la universitate, nu o dată, 
studenţii săi au simţit cum dispar din atenţia profesorului 
lor ale cărui gînduri zburau către firele încurcate ale cine 
ştie cărei probleme, ce îi muncea mintea. 

în satul liniştit al Dimăchenilor, copilăria lui Dimitrie 
Pompeiu ar fi fost ca oricare alta, dacă familia lui ar fi 
rămas întreagă. Tatăl său însă era un» om în sufletul 
căruia se ciocneau sentimente contradictorii şi înţelegea 
lumea într-un fel cu totul aparte. Preocupat de lecturile şi 
experienţele sale, mîndru şi dezlegat de orice putea 
însemna o zăgăzuire, fără prieteni, era un singuratic ce nu 


s-a putut lega de familia pe care o întemeiase. Şi, într-o 
bună zi, convins că va găsi un făgaş mai bun, părăsi satul 
şi familia stabilindu-se la Dorohoi, unde dădu un alt 
înţeles vieţii sale. 

Drumul pe care pornise nu era determinat de vreo 
pasiune sentimentală sau dorinţă de a trăi o viaţă de 
desfătare. Nu ! Simţea numai o imensă nevoie de sin- 
gurătate căci era veşnic în căutarea lui însuşi şi îl enerva 
pînă la disperare prezenţele continui. 

„Era un om tare curios", spunea fiul său cel mic, Tudoriţă. 
Dar „curiozitatea" lui nu a avut alt izvor decît acele 
impulsuri lăuntrice, repetate fără încetare, de a se lăsa 
pradă gîndurilor pînă la sfişiere. Dacă dezvoltarea sa 
intelectuală ar fi fost alta şi dacă ştiinţa lui nu ar fi fost 
numai un mozaic de cunoştinţe fără fir conducător, poate 
că ar fi fost un mare savant, şi atunci curiozităţile ce le-a 
avut ar fi constituit acea parte anecdotică a vieţii care 
întăreşte şi mai mult conturul personalităţii. 

Ce a însemnat această dezertare pentru soţia lui rămasă 
singură cu trei copii, dintre care cel mai mare, lancu, de- 
abia intrase în şcoala primară, nu feste greu de închipuit. 
Oricât de mare a fost amarul mamei şi oricît de nelămurite 
i-au fost cărările pe care a fost împinsă, ea a găsit destulă 
putere să lupte cu greutăţile vieţii. 

îşi adună gîndurile, îşi puse oarecare ordine în starea 
materială şi luă asupră-şi toată grija copiilor a căror 
sănătate o supraveghea, le procură îmbrăcămintea şi 
hrana şi, cu delicateţe, le dădea sfaturi asupra felului cum 
trebuie să se poarte în lume. 

Mijloacele materiale erau reduse şi de multe ori strădania 
de a împlini toate nevoile prin propriile ei puteri rămînea 
zadarnică. Fraţii mamei înţeleseră greutăţile surorii lor şi 
îi veniră în ajutor. Unul era profesor de limba greacă, altul 
procuror la Curtea de apel din Iaşi şi al treilea, doctorul 
Leonescu, mai apropiat sufleteşte de sora sa şi poate cu 
mai multă stare decît ceilalţi, căci era un medic foarte 
bun, o ajută mai mult şi vreme îndelungată copiii s-au 
adăpostit în casa lui. 


Datorită acestui sprijin, în afara unor neplăceri legate de 
existenţa cotidiană, Dimitrie Pompeiu şi fraţii săi au putut 
duce o viaţă modestă, dar lipsită de grija zilei de miine. 
Astfel, sub supravegherea blîndă a mamei şi cu înţe- 
legerea binevoitoare a unchilor săi, s-au putut dezvolta 
calităţile morale, intelectuale şi fizice ale lui Dimitrie. 
Cînd a împlinit şapte ani a intrat în şcoala primară. O 
vreme, lancu — fratele său care era mai mare cu doi ani 
— i-a fost un fel de protector. Cît a urmat cursul 
elementar, Dimitrie şi-a împărţit timpul între o învăţătură 
fără pretenţii şi joaca cu fraţii şi cu copiii vecinilor. 
Jocurile lor erau acum oarecum mai potolite şi uneori 
pline de întrebări, de înţeles. Cînd se încăie- rau într-o 
luptă cu zmee pe care le făceau să zbîrniie şi să-şi joace 
coada cu şfichiuri, încercau să înţeleagă de ce acestea se 
înalţă în înaltul cerului. 

De la început, copilul acesta bine proporţionat, cu faţa 
smeadă, cu ochi negri, rotunzi şi isteţi, se vădi un şcolar 
înzestrat, cu o mare putere de asimilare. Dacă nu ar fi 
avut de scris unele teme, nu ar fi pus mîna pe nici una din 
cărţile lui de şcoală, atît de bine înţelegea el lecţiile. Era 
aşa de atent, încît uneori putea să reproducă aidoma părţi 
însemnate din lecţiile ce le asculta. Lâ această uşurinţă de 
a reţine se adăuga o uşoară sfială, izvorită dintr-o 
nelămurită rezervă lăuntrică. 


Nu s-ar putea spune la 
ce învăţa mai bine, 
fiindcă la toate 
materiile a avut note 
mari ; a manifestat însă 
preferinţă pentru 


matematici, căci — 
şcolar fiind încă — a 
închipuit o aritmetică 
pentru şcoala primară 


Despre cei doi copii, Îancu şi Dimitrie, care erâu iii 
şcoala primară, mama auzea numai lucruri bune, iar 
acasă erau cuminţi şi ascultători. Aceasta o bucura 
şi îi dădea putere să învingă grijile ce o înconjurau. 
Ar fi vrut atît de mult să trăiască, să-şi vadă feciorii 
mari ! Acesta a fost gîndul de care se prinsese cu 
toată fiinţa. Avea însa o sănătate şubredă şi cînd 
mezinul, Tudoriţă, împlinise zece ani, ea muri. Fraţii 
mamei îşi sporiră afecțiunea pentru copiii rămaşi 
orfani şi susţinură toată grija materială, pînă la 
împlinirea unei posibilităţi cuviincioase de trai. 

La întîi iunie 1885, Dimitrie absolvi şcoala primară. 
Pentru că era atît de bun la învăţătură, unchii săi îl 
îndrumară să înveţe mai departe la Gimnaziul din 
Do- rohoi unde, cu doi ani mai înainte, intrase şi 
fratele său mai mare, lancu. 

Cele trei luni de vacanţă au trecut repede şi exa- 
menul de admitere în gimnaziu l-a trecut fără emoţii 
prea mari, fiindcă Dimitrie era încă de pe atunci în- 
crezător în puterile sale. 

Iancu îi descrisese amănunţit pe toţi profesorii gim- 
naziului, cu ciudăţeniile lor ; de-altminteri pe unii îi 
cun”oşteja şi el; totuşi, ziua de întîi septembrie, 
care în acel an a căzut într-o joi, n-a fost o zi ca 
altele. 

Dimineaţa aceea de toamnă călduţă, cînd ograda 
gimnaziului năpădită de pirul ce crescuse în timpul 
vacanței s-a umplut deodată de larmă, i-a rămas în 
minte ; şi multă vreme i-a sunat în urechi 
învolburarea de voci din care cu greu se puteau 
desprinde unele crîmpeie de conversaţie. Cei din 
clasa întîi se cunoşteau de la o poştă ! Cîţiva dintre 
ei — îmbrăcaţi cu iţari, cu cămăşuţe cusute cu arnici 
şi cu bondiţe înflorate, veniţi de prin partea 
muntelui — stăteau ciotcă mai deoparte şi vorba lor 
era mai mult şoptită. Cîte un repetent cu vOce 


groasă şi degetele arse de tutun povestea 
„promovaţilor" scene de adevărată groază petrecute 
la unele cursuri, pe care nu se ştiie cum le vor 
înfrunta cei fără „experienţă" ! 

Cei mici trăgeau cu urechea şi aflau tot feluil de în- 
tîmplări cu profesori care mergeau tiptil prin clasă 
pentru a-i prinde pe cei ce copiau la teze ; aflară că 
pedagogii îi „alintau" cu varga din te miri ce, iar 
vestea că profesorul de limba franceză „e franţuz 
adevărat" îi pusese pe gînduri. 

Gimnaziul în acea vreme era adăpostit în casa lui 
Mezincescu, de pe strada loan Cuza, care mai există 
şi astăzi. O casă pătrată, cu ferestre mari, cu 
intrarea adăpostită de o marchiză şi înconjurată de o 
curte mare care putea cuprinde în tot largul joaca 
zburdalnicilor elevi. 

La început, Dimitrie Pompeiu nu s-a distins prea 
mult printre elevii ce frecventau clasa întîi a Gimna- 
ziului din Dorohoi în anul 1885. Cu toate că pricepea 
destul de uşor şi avea o memorie mai sigură decît a 
multora dintre colegii săi, precum şi o oarecare uşu- 
rinţă în exprimare, în această perioadă nu se 
întrevedea nici o trăsătură mai deosebită care să-l 
indice pe omul de ştiinţă de mai tîrziu. în prima 
clasă de gimnaziu era printre elevii care obțineau 
note bune şi foarte bune şi profesorii îl apreciau ca 
pe un şcolar silitor, cu perspective. Dar numai atît. 
în anii următori începură însă să se contureze, din 
ce în ce mai clar, unele din principalele trăsături ale 
firii sale. Astfel, cînd unii profesori îl lăudau în faţa 
colegilor, primea cuvintele bune cu bucurie şi era 
sensibil la încurajare, dar, în acelaşi timp, avea şi 
destulă tărie să nu se lase descurajat atunci cînd, 
printr-o împrejurare oarecare, i se întîmpla 
contrariu. încă din acea vreme începu să arate că 
dispunea de tărie în hotăririle sale, care deveneau şi 

mai puternice cînd se întîmpla să întîlnească vreo 
piedică. Nu avea o fire despotică. Toată forţa voinţei 
sale a fost îndreptată de obicei asupra lui însuşi. 
înzestrat cu sensibilitate şi fiind dornic de a 
cunoaşte cît mai mult se îndreptă către literatură şi 
muzică. Muzica îi liniştea sufletul, iar încîntarea ce-i 
cuprindea fiinţa nu-l lăsă pasiv şi nu rămase un 
simplu meloman. El învăţă să cînte la vioară şi 
emoția ce i-o dădea melodia se amplifica prin 
împletirea vibraţiilor corzilor cu pulsaţiile inimii sale 
tinere, dornică de viaţă. „Fratele meu — spune 
profesorul Th. Pompeiu — avea un arcuş sentimental 
şi îi plăceau mai ales bucăţile în care armonia 
domina virtuozitatea." Este explicabilă această 
preferinţă pentru că în muzică el căuta destindere, 
nu încordare ; căuta tămăduire şi nu tensiunea 
nervoasă cerută de muzica ce solicită toate 
potenţele spirituale şi sufleteşti. 

îi plăceau melodiile cu tonuri discrete, care se stre- 
coară în suflet ca un firicel de lumină prin frunzişul 
des al pădurii. Receptivitatea pentru muzica gravă s- 
a dezvoltat mai tîrziu, dar atunci cînd a înţeles-o îi 
umplu sufletul cu vigoarea ei. Mărturie ne este dis- 
cursul de recepţie la Academie — ţinut la 29 mai 
1936 — cînd, vorbind despre influenţa lui Petre Poni 
şi Ion Cantacuzino asupra vieţii noastre spirituale, 
influenţă izvorită din transformarea lumii întregi, 
spunea că aceasta se datoreşte „puternicului 
criticism social al lui Karl Marx" ca şi „strigătelor de 
durere şi dez- nădăjduire aruncate din profundul 
conştiinţei lor de poeţi şi muzicieni, de Beethoven şi 
de Richard Wag- ner". 

Concluzia la care a ajuns Pompeiu nu este de loc în- 
tîmplătoare. Ideile socialist-ştiinţifice de la sfîrşitul 
secolului trecut şi începutul secolului nostru au avut 


o mare influenţă în rîndul intelectualităţii din ţara 
noastră. 

Era deci firesc şi la marele nostru matematician ca, 
ajuns pe culmea vieţii, să dea deosebită preţuire 
marelui gînditor revoluţionar Karl Marx, ca şi 
muzicii lui Beethoven dare este simţire profundă şi 
viaţă, sau a lui Wagner care e strigăt şi revoltă. 
Cealaltă mare pasiune a sa, literatura, era hrănită 
cu prisosinţă de publicaţiile timpului, dintre care 
revista ştiinţifică şi literară Contemporanul ocupa 
primul loc. Unul din scopurile acestei reviste era, 
după cum se arată în primul număr, „de a face 
cunoscut publicului romîn cum priveşte ştiinţa 
contemporană lumea". 

Printre colaboratorii de seamă ai revistei se 
numărau: Mihail Eminescu, Artur Stavri, Bacalbaşa 
Anton, Ion şi Sofia Nădejde. 

Aici a putut citi interesantul „răvaş" al lui Friederich 
Engels — „capul teoretic al partidei social- 
democratice din lumea întreagă" — către Ion 
Nădejde, cu ocazia traducerii unora dintre scrisorile 
sale în Revista socială şi Contemporanul, din care 
aflăm că marele prieten şi tovarăş al lui Karl Marx 
se interesa de limba romînă, cerînd chiar să i se 
recomande un „dicţionar mai bunişor" !.Datorită 
conţinutului său bogat şi variat, „Contemporanul 
pătrunsese în şcoli şi universităţi dînd chiar şi 
gimnaziştilor un îndemn către activitate revoluţio- 
nară, către ştiinţă şi către literatură realistă şi 
democrată... Contemporanul aducea în preocupările 
tineretului perspectiva unor orizonturi nebănuit de 

largi, în gîndirea modernă, în mişcarea socială, 
revoluţionară, în literatura universală" 

La sfîrşitul secolului trecut şi începutul acestuia, era 
obiceiul ca elevii mai mari ai şcolilor medii să 
formeze societăţi cu caracter ştiinţifico-literar şi să 
scoată chiar reviste, cum a făcut Gh. Ţiţeica la 
Craiova ş.a. Uneori erau ajutaţi de profesori, alteori 
o porneau la drum singuri şi se descurcau cum 
puteau. Aceste reviste au avut o viaţă scurtă atît din 
cauza lipsei de mijloace materiale, cît şi din cauză că 
iniţiatorii nu au putut transmite entuziasmul lor 
celor care îi urmau. 

Cu toate că şcoala le ocupa timpul cu tot felul de 
compoziţii şi lecturi, la chemările Ateneului, care or- 
ganiza diferite manifestări, răspundeau întotdeauna 
cu înfrigurare, căci acolo cei mai buni elevi ai 
gimnaziului puteau desfăşura o bogată viaţă 
cultural-artistică. La Ateneu se ţineau conferinţe, se 
recitau poezii şi se făcea muzică. La aceste 
manifestări, gimnaziştii aduceau o prețioasă 
contribuţie. Dar pentru aceasta, ei trebuiau să se 
instruiască singuri, să-şi completeze cunoştinţele 
primite în şcoală. 

Dimitrie părăsise de mult joaca aceea copilărească 
care îl copleşea de oboseală fizică, căci descoperise 
o lume nouă, lumea minunată ce se desprindea din 
filele cărţilor. încă din ultimii ani ai şcolii primare el 
începuse să cerceteze biblioteca rămasă de la tatăl 
său în care erau adunate tot felul de cărţi. Citise 
poveşti minunate, istorii despre călătorii prin 
ţinuturi îndepărtate, poezii... în sufletul său se 
născuse o pasiune nouă, puternică, aceea a cititului, 
căreia i-a rămas credincios pînă în ultimele clipe ale 
yeni Această pasiune, care 


1 Savin Bratu şi Zoe Dumitrescu, Contemporanul si vremea 
lui, E.S.P.L.A., 1959, pag. 287. 

pusese stăpînire pe întreaga lui fiinţă, răspundea de 
minune pronunţatei lui înclinări de a se instrui 
singur. 

Scriitorii romîni de prestigiu, ca : Eminescu, 
Creangă, Vlahuţă, erau veneraţi şi citiţi cu rîvnă, iar 
scrierile lui Jules Verne, care îl ducea, cu 
nemaipomenita sa fantezie, din pădurile tropicale în 
înaltul cerului pentru a înconjura pămîntul în balon, 
constituiau pentru bogata sa imaginaţie minunate 
clipe de reverie. 

Paginile Contemporanului erau de asemenea 
răsfoite cu sîrguinţă, căci în ele se găseau atît ştiri 
despre teoriile ştiinţei la ordinea zilei, cît şi o 
literatură nouă, scrisă într-o limbă frumoasă, din 
care se desprindeau idei îndrăzneţe. 

La modă, în acea vreme, era şi nuvelistul Bassara- 
beanu Ştefan, ale cărui scrieri despre viaţa 
seminariştilor erau gustate de tineretul şcolar. 
Dimitrie Pompeiu citea pînă îi ardeau ochii, iar cînd 
închidea cartea şi stingea lampa să se culce toată 
lumea cărţii închise trăia mai departe în închipuire 
şi îl purta pe tărîmuri de basme pînă cînd, în sfîrşit, 
cuprins de oboseală, adormea. Această prelungire a 
farmecului lecturii ce îl învăluia într-o uşoară euforie 
o primea ca pe o împlinire. Această trăire interioară, 
atît de intensă, nu a făcut din el un izolat, căci nu a 
căutat niciodată să-şi înăbuşe gîndurile şi 
frământările, refugiindu-se într-o lume imaginară. 
Dintre fraţi, tovarăş de lectură ca şi de unele năz- 
drăvănii era Iancu, cel mai mare, care mai tîrziu 
avea să fie institutor la Şcoala nr. 1 din Tîrgul Ocna. 
Avea acest frate a lui Dimitrie un neasemuit dar de a 
povesti cu care îşi fermeca şcolarii, iar imaginea ce 

a lăsat-o în mintea foştilor săi elevi a rămas atît de 
vie, încît îşi aduc şi acum aminte, după mai bine de o 
jumătate de secol, glasul domol ce se furişa în 
adîncul sufletului făcînd să li se încrîncene carnea 
cînd povestea despre luptele din Codrii Cosminului 
sau despre fuga lui Sinan Paşa. 

Viaţa de şcolar a lui Dimitrie s-a împletit ani de zile 
cu viaţa acestui frate mai mare cu care a împărţit 
cărţile, creioanele şi caietele. Pentru el a nutrit o 
profundă dragoste şi preţuire, iar pentru Tudoriţă, 
care era mai mic, o deosebită afecţiune protectoare. 
Gimnaziul din Dorohoi era o şcoală clasică unde 
predominau studiile umanistice. Deşi aceste ştiinţe 
nu răspundeau întru totul interesului pe care 
Dimitrie Pompeiu îl manifesta pentru cunoaşterea 
naturii, el dovedi şi pentru aceste studii o aplicaţie 
deosebită, fără a slăbi însă înclinarea pentru 
ştiinţele exacte. La aceasta a contribuit poate şi 
faptul că învăţătura se transmitea generaţiilor de 
şcolari în mod treptat, bine echilibrat, ca o inoculare 
în doze fixe şi egale, ceea ce trezea permanent setea 
cunoaşterii. Sau, ceea ce e mai sigur, s-a datorat 
profesorilor, care au fost „nişte adevăraţi educatori", 
după cum spune doctorul Gh. Marinescu, în 
răspunsul dat discursului de recepţie la Academie, 
ţinut de D. Pompeiu. 

într-adevăr, puţini la număr, profesorii gimnaziului 
erau strînşi într-o comunitate spirituală ce practica 
punerea la încercare a sufletului şi minţii celor 
veniţi să se împărtăşească din ştiinţa lor, pentru a le 
ghici înclinările. Şi, cînd unii dintre ei descopereau 
cîte un discipol cu înclinare către frumuseţile ştiinţei 
lor, se stabilea o legătură de reciprocă preţuire şi de 
emoţionantă dăruire de sine, a dascălului, pentru 
izbînda elevilor săi. 


Frumuseţea limbii 
materne era desluşită 
de profesorul Ion 
Brînduşanu, pasionat 
pentru literatură, mai 
mult autodidact decît 
produs al unui 
învăţămînt 
universitar 

.£1 avea o deosebita preocupare ca eievii săi să fie 
capabili să extragă din lectura scrierilor literare 
ceea ce era esenţial şi să exprime cu claritate ideile 
desprinse din ele. La matematici, Ariton Gorăscu îşi 
cheltuia toată energia demonstrînd teoreme de 
geometrie şi rezolvînd ecuaţii. Plin de bune intenţii, 
făcea ce putea pentru ca ştiinţa aceasta socotită 
aridă să fie primită cu înţelegere chiar şi de şcolarii 
care nu manifestau vreo înclinaţie. Şi, cu toate că 
matematica nu era unanim simpatizată, iar unii 
dintre gimnazişti arătau un fel de indiferenţă care 
mergea uneori pînă la desconsiderare, elevii buni la 
matematici se bucurau de stima colegilor lor. 
Programa analitică nu cerea temeiul logic al noţiu- 
nilor şi nici nu se ridica pe o treaptă superioară ; ea 
rămînea la posibilitatea comună de înţelegere şi 
munca pedagogului era oarecum uşurată. 

Dimitrie Pompeiu, avînd o minte limpede, pricepu 
lesne străduinţele dascălului său şi avu curînd 
satisfacția ce o dă rezolvarea problemelor de 
matematici. 

Pe atunci apărea la laşi revista matematică 
Recreaţii ştiinţifice a cărei factură era asemănătoare 
cu aceea a Gazetei matematice, apărută mult mai 
tîrziu la Bucureşti. 

Printre puţinii rezolvitori de probleme îl întîlnim pe 
D. Pompeiu, elev în clasa a III-a a Gimnaziului din 
Dorohoi. Problema de aritmetică cu nr. 279 a fost 
prima problemă dezlegată de el, şi începînd cu 
aceasta, numele său este întîlnit foarte des în 
paginile revistei ca rezolvitor al unor probleme a 
căror dificultate depăşeau pregătirea unui elev de 
gimnaziu. 

Pentru că nu ducea o existenţă trudită şi întunecată, 
avea răgaz să se oprească la ceea ce îl interesa mai 
mult. Astfel se preocupă în chip deosebit de desenul 

artistic, predat în acea vreme la Gimnaziul din 
Dorohoi de către Vasile Ionescu şi G. Andrieşescu, 
vădind un deosebit talent, pe care l-a cultivat multă 
vreme. 

Este minunat felul cum acest copil în pragul adoles- 
cenţei ştia să-şi creeze singur climatul ce-i pria, dînd 
vioiciune atmosferii şcolii oficiale. Ceva ce pleca din 
lăuntrul său îi arăta cum trebuie să primească ceea 
ce îi dădea şcoala ; astfel încît inteligenţa sa să se 
dezvolte, să devină pătrunzătoare şi clară. 

Lăsase aproape pe toţi colegii lui în urmă, căci ace- 
ştia, deşi învățau conştiincios, gîndeau mai puţin şi 
din şcoală nu le rămînea decît un mozaic de 
cunoştinţe a căror ordonare şi corelare o vor face 
mult mai tîrziu, sau poate niciodată ! 

Vacanţele le petrecea la unchii săi unde găsea întot- 
deauna o atmosferă caldă şi o îngrijire atentă. Ca 
toţi coipiii, le aştepta. Dar, pentru 1, vacanţele 
aduceau mai mult o schimbare de decor, şi de trai, 
fiindcă schimbarea mediului afectiv era prea puţin 
simțită. De aceea amintirile lăsate din aceste scurte 
popasuri în familie au rămas mai toate fără contur şi 
fără adîncime. Oricum, însă, au fost întotdeauna un 
prilej care l-a ajutat să se formeze, să devină mai 
răbdător, mai sociabil. 

Puterea educativă a familiei exercitată în aceste 
scurte perioade a fost roditoare, căci aici i s-au 
cizelat asperităţile sufletului şi a căpătat acea 
generozitate pe care studenţii ce-i urmau cursurile 
au apreciat-o întotdeauna, nu ca pe o slăbiciune, ci 
ca pe o înţelegere superioar: 
II enervau însă îngîmfările şi liipsa de sinceritate. 
Cu toată sila ce i-o provocau asemenea situaţii şi cu 
tot ascendentul ce-l avea ca om de ştiinţă, nu a 
crezut niciodată util să ia vreo atitudine de 

împotrivire, de luptă ! Pentru aceştia nutrea numai 
ignorare. 

Toamna anului 1888 parcă nu a fost ca celelalte ! 
Dintre elevii care intraseră cu patru ani în urmă, 
mulţi nu mai erau. Unii îngroşaseră rîndurile 
repetenţilor, iar alţii, cu mijloace prea puţine, 
părăsiseră şcoala, du- cînd în sufletul lor amarul 
neîmplinirii năzuinţelor. 

Sala tlasei a patra era prea mare pentru viitorii 
absolvenţi ai gimnaziului, iar catedra, care se ridica 
neagră pe un postament de trei palme, părea că 
aruncă ameninţări caraghioase către cele cîteva 
bănci în care erau prefiraţi cei cîţiva elevi. Pe 
zidurile albe ale încăperii atîrna harta colorată a 
Romîniei şi trei tablouri litografiate : al lui Ion Vodă 
cel Cumplit, ce-şi scoate fioros sabia din teacă, al lui 
Mihai Bravul, călare, pur- tînd securea cu care 
ameninţa o hoardă turcească pusă pe fugă, şi Ştefan 
cel Mare, cu coroana pe cap şi cu sceptrul în mînă. 
O tablă neagră, mare, aşezată pe un trepied, stătea 
într-un colţ ca un semn de întrebare ! 

începutul primei lecţii a fost aşteptat în linişte. Pe 
faţa tinerilor elevi parcă se aşternuse un văl de tim- 
purie maturitate. Vorba lor era mai domoală, unii 
aveau glasuri joase, bărbăteşti, a căror sonoritate 
era molcomă, iar gesturile lor erau mai puţin vioaie. 
Aceşti elevi aveau mare înrîurire asupra celor mici, 
care se apropiau de ei cu sfială şi nu îndrăzneau să 
le spună „tu" ! Chiar profesorii li se adresau 
politicos şi le dădeau importanţă. Joaca le era 
potolită şi deseori pauzele le petreceau discutînd. 
Cunoştinţele lor sporeau mereu şi aproape nu era 
elev care să nu aibă preferinţele sale, nota sa 
distinctivă. Printre ei erau şi cîţiva mai în vîrstă. La 
mulţi începuse să le mijească mustaţa ! 


20 


Unii aveau preocupări literare, alţii erau pasionaţi 
pentru ştiinţe şi învăţătura lor nu se mai mărginea 
numai la ce le dădea şcoala. Reviste şi cărţi în care 
erâu tratate pe larg unele chestiuni ce îi interesau 
formau subiectul discuţiilor din pauze. Se legară 
prietenii izvorîte din preocupări spirituale comune, 
de lungă durată. Mulţi absolvenţi ai gimnaziului au 
isprăvit şcoala cu o cultură mult superioară 
programelor de studii. 

Dimitrie Pompeiu era cunoscut de toţi elevii şi 
cîştigase de mult aprecierea profesorilor. Făcea 
compoziţii frumoase la limba romînă, traducea cu 
uşurinţă la latină, scria şi desena cu talent, dar mai 
cu seamă avea faima de bun cunoscător al 
matematicilor. Ştia să cînte şi uneori spunea snoave 
pline de haz. Crescut la ţară, îi rămăsese dragostea 
pentru natură, manifestată în variate chipuri; astfel, 
desena peisaje cu case ţărăneşti sau flori şi îi 
plăceau plimbările pe care, în tovărăşia cîtorva 
colegi, le făcea în afara oraşului. 

În aceşti patru ani schimbase mai multe gazde. 
Camerele, în care stăteau de obicei cîte doi, trei 
elevi, ce-şi împărțeau între ei merindea adusă de 
acasă, erau mici, cu un singur rînd de geamuri, cu 
uşi ce se deschideau de-a dreptul afară şi cu sobe de 
tablă care se încingeau repede, dar tot atît de 
repede se răceau. Căldura camerei era întreţinută 
mai mult de respiraţia copiilor decît de focul din 
sobă. Noaptea se înveleau cu tot ce aveau şi deseori 
dimineaţa găseau apa îngheţată în cană ! 

Către primăvara anului 1889, nordul Moldovei a fost 
cuprins de un sfîrşit de iarnă cu zăpadă mare. în 
drumul lor către şcoală, elevii zgribuliţi, cu cărţile 
subţioară şi cu căciulile trase pînă pe sprîncene, se 
strecurau unul cîte unul pe cărările făcute în zăpadă 
pe lîngă zăplazuri. Aceste zăpezi parcă veniseră 

anume pentru a trezi în sufletul celor din ultima 
clasă a gimnaziului, prima îngrijorare pentru viitorul 
lor. 

fcînă acum, învăţătură le fusese aproape singura lor 
preocupare şi iată că gîndul de a-şi croi un drum în 
viaţă începu să-i neliniştească, căci elevii aceştia nu 
erau copii trăiţi în huzur pe care părinţii să-i fi trimis 
la şcoală pentru a le da ceva de făcut. Ei nu-şi 
puteau întoarce gîndul înapoi, pentru că speranţele 
lor nu se puteau agăța de nimic din ceea ce forma 
scurtul lor trecut. Cu toţii simțeau neliniştea izvorită 
din nelămurirea soartei lor apropiate. Din 
învălmăşagul gîn- durilor, mai nici unul nu-şi putea 
desluşi calea : Pom- peiu, ca şi ceilalţi colegi ai săi, 
nu prea ştia ce vrea, şi mai cu seamă nu bănuia ce 
va putea face. 

Ultimele luni de şcoală au trecut repede. în dumi- 
nica de 2 iunie a anului 1889, curtea şcolii răsuna de 
glasurile vesele ale elevilor. O lume neobişnuită 
intra pe porţile şcolii să ia parte la serbarea de 
sfîrşit de an a elevilor gimnaziului. Aceasta era un 
eveniment însemnat la care erau prezenţi părinţii 
elevilor, oficialităţile şi lumea intelectuală a tirgului. 
Festivitatea s-a deschis cu ceremonialul obişnuit 
acelor vremuri, urmat de decernarea premiilor. 
Ropote de aplauze însoțeau pe fiecare premiant. 
Cînd a fost chemat premiantul „cu cunună" al 
ultimei clase, a apărut un tfciăr slăbuţ, cu ochi 
rotunzi şi o frunte ifrumos boltită, care, cu gesturi 
reţinute, a păşit înaintea directorului. Era Dimitrie 
Pompeiu. Sala izbucni în aplauze şi strîngerea de 
mînă schimbată între profesor şi elev împurpură faţa 
smeadă a tînărului absolvent ! 

Din clipa aceasta, şcoala s-a terminat. Chiar a doua 
zi el îşi scoase actele. 

Cînd se despărţi de şcoală şi de colegii cu care în cei 
patru ani se împrietenise, i se strecură în suflet un 
sentiment de părăsire şi se simţi mai singur ca nicio- 
dată ! Din lumea pestriță, îmbulzită spre ieşire, 
Porii* peiu se desprinse împreună cu cîţiva colegi de 
care se despărţi după cîţiva paşi şi se îndreptă încet 
către gazdă ! 

După-amiaza acelei zile, o după-amiază caldă şi 
plină de soare, i s-a părut cea mai goală ! 

Cît a urmat şcoala, a ştiut un drum, a avut o datorie 
de împlinit, iar timpul care a trecut i-a adus mulţu- 
mire. 

Dar acum... încotro îşi va îndrepta paşii ? 

De curînd primise o scrisoare din partea fratelui 
maniei, doctorul de la Botoşani, care îi scria că-l 
aşteaptă, şi îl chema. în grabă îşi făcu micul său 
bagaj compus din cîteva cărţi şi dintr-un cufăraş în 
care îşi pusese tot avutul. După un scurt rămas bun 
de la gazdă, a luat drumul Botoşaniului ajungînd în 
cîteva ore la unchiul său. 

O pagină din viaţa tînărului Pompeiu se întorsese. 

în atmosfera plăcută din casa unchiului, îngrijorarea 
ce-l cuprinsese se risipi. Dintre toţi fraţii mamei îl 
iubea şi îl respecta mai mult pe doctorul Leonescu şi 
părerile acestuia au cîntărit întotdeauna mult în 
hotăriîrile tinerilor Pompeiu. 

Aici îl găsi pe fratele său mai mare — elev al Şcolii 
normale de institutori din Bucureşti — care îi vorbi 
cu mult entuziasm de condiţiile de învăţătură, de 
profesori şi de faima şcolii. Şcoala normală de insti- 
tutori, ca şi Şcoala normală superioară, fusese 
înfiinţată de către Al. Odobescu, după modelul unor 
şcoli similare franceze, create după revoluţia din 
1789. 

Elevii erau toţi bursieri. Şcoala dădea elevilor săi, în 
afara întreţinerii, îmbrăcăminte completă precum şi 

cărţile şi ustensilele necesare studiului. Locurile 
erau puţine şi examenul de intrare era foarte sever. 
Dimitrie Pompeiu, ascuitînd îndemnul unchiului Său 
şi molipsindu-se de entuziasmul lui Iancu, se hotărî 
să urmeze, ca şi fratele său, Şcoala normală de insti- 
tutori de la Bucureşti care pe toată durata studiilor 
îi asigura independenţă materială, şi după absolvire 
numirea în învăţămînt. 

De altminteri, pe atunci, singurele profesii care stă- 
teau la îndemîna tinerilor studioşi fără destule 
mijloace materiale erau acelea de institutor, ofiţer 
sau preot ! 

Pompeiu, îndrăgostit de libertate, nu manifesta nici 
un fel de înclinare pentru armată şi pentru că nu 
simţea atracţie pentru contemplarea mistică a 
naturii nici nu-i trecea prin gînd că ar putea îmbrăca 
mantia cernită a sacerdotului. Şi astfel hotărîrea fu 
luată fără ezitare. 

Toată vara acelui an şi-a petrecut-o pregătindu-se 
singur pentru examenul din toamnă la şcoala care 
luase în imaginaţia lui proporţii deosebite. Sfătuitor 
îndeaproape îl avea pe fratele său. 

Examenul de admitere cerea cunoştinţe generale 
sigure aproape din toate materiile învăţate la 
gimnaziu şi mai cu seamă o bună cunoaştere a limbii 
romîne şi a matematicilor. Pregătirea pentru 
examenul de admitere se desfăşură cu ardoare, 
fiindcă aceasta era singura cale care i se deschidea 
şi o nereuşită i-ar fi spulberat toate năzuinţele. 
Deseori constata că ştia multe şi dorea să ştie şi mai 
mult. învăţa mereu, iar locul său de studiu era cînd 
umbra unui nuc din grădină, cînd măsuţa de brad 
înnegrită de ploaie şi vînt, din umbrarul la adăpostul 
căruia luau masa în timpul verii. Seara, la lumina 
unei lămpi cu un abajur de hîrtie, citea pînă 
tîrziu.Avea o memorie bună ; şi atunci cînd privirea 

îi fugea fără nici o ţintă, creierul său lucra mai febril 
ca niciodată, fiindcă avea obiceiul ca ordonarea şi 
sintetizarea celor citite să le facă în minte. închidea 
ochii şi parcă vedea cum se înşiră şi se leagă între 
ele ideile. Astfel, tot ce citea căpăta formă şi viaţă. 
Cu toate că învăţa mult, munca intelectuală nu-l 
istovea, căci energia lui nu izvora din vreo obligaţie 
sau vreo ambiţie nătîngă, ci din dragostea de viaţă. 
El dorea să trăiască din plin, să simtă pulsaţiile firii 
şi să-şi măsoare puterile care erau înmulţite de 
sufletul ce vibra de bucuria de a trăi. 

Aproape că nu trecea nici o zi fără să-şi acorde 
răgazul unei plimbări, pe care o făcea către apusul 
soarelui, cînd florile ce presimt răcoarea nopţii îşi 
deschid puternic corolele dînd intensitate 
parfumului şi culorilor. Gusta natura care îl 
înconjura şi se întorcea la cărţile lui 'înviorat. Seara 
şi-o petrecea de multe ori la taifas cu Iancu, pînă 
dînd, obosiţi amîndoi, adormeau. 

Datorită muncii sistematice, neobosite, Pompeiu 
reuşi cu mult înainte de examenul de admitere să-şi 
termine pregătirea şi aştepta cu nerăbdare să treacă 
şi această încercare. 

Pe la sfîrşitul secolului trecut, călătorul care voia să 
călătorească din nordul Moldovei pînă la Bucureşti 
avea de făcut un drum destul de obositor. Trenurile 
aveau vagoane scurte ale căror compartimente nu 
comunicau între ele. Călătorii aduceau cu ei tot felul 
de coşuri cu alimente pentru prînzurile ce le luau în 

tren, astfel că în strimtele compartimente ale vagoa- 
nelor era destul de incomod. 

După o zi şi o noapte de călătorie, traşi la faţă, cu 
mîinile înnegrite de fum, cu hainele mototolite şi 
încărcaţi cu tot felul de bagaje, Dimitrie Pompeiu 
împreună cu fratele său Iancu descinseră în 
hărmălaia Gării de Nord din Bucureşti. 

Pentru o clipă îi răsăriră în minte locurile pe care le 
părăsise: grădina lui Mavromati, casele Mîndiri- 
gioaiei, ca şi mahalaua Sfintei Paraschiva, unde îşi 
avea locuinţa unchiul său ; o casă albă cu 
acoperămînt de şindrilă înnegrită de ploaie, cu 
cerdac de jur împrejur, sprijinit de stilpi ciopliţi în 
colţuri. în faţă, straturile cu vizdoage, micşunele şi 
garoafe ca şi cele două tufe de liliac alb ce străjuiau 
portiţa de intrare, parcă îi făceau semne de 
prietenie. Dar aceste imagini se şterseră repede din 
minte. Cei doi fraţi nu aveau vreme să viseze. Luaţi 
de mulţimea coboriîtă din tren, înşfă- cară cu putere 
bagajul şi se îndreptară spre tramvaiul cu cai. 
Tramvaiul cu numărul trei, în care se urcaseră ti- 
nerii noştri, porni din spatele Gării de Nord şi după 
ce străbătu un şir de străduţe întortocheate, 
străjuite de căsuțe ce se înghesuiau una în alta, îi 
lăsă după cîteva opriri în apropierea bisericii din 
fundul grădinii Cişmigiului. Pe o străduţă din 
vecinătatea bisericii îşi tocmiră o gazdă, pînă la 
limpezirea aşezării lor în Bucureşti. 

A doua zi, după înscrierea la examenul de admitere, 
Dimitrie Pompeiu făcu cunoştinţă cu străzile 
capitalei. 

Strada Ştirbei Vodă, pe care era aşezată Şcoala nor- 
mală de institutori, şi anume pe latura ei dreaptă 
spre Calea Victoriei, era curată, cu case mari şi bine 
îngrijite. Cel care mergea pe aigi fără nici o ţintă 
dădea destul de repede de Calea Victoriei pe care, 
pe vremea aceea, se desfăşura comerţul cu mărfuri 
scumpe. Alături de magazine cu vitrine mari, în care 
mărfurile erau expuse cu îndemînare, erau 
restaurante, cofetarii şi câfeneie elegante. Trăsuri 
cu roţi cauciucate, mînate de birjari strînşi în lungi 
mantale de pluş al- bastru-închis, încinşi cu brîie de 
panglică lată şi pur- tînd şepci muscăleşti aşezate pe 
o sprinceană, treceau în goană mărind forfota fără 
răgaz a străzii. 

Dacă te îndreptai spre strada Schitu Măgureanu, se 
desfăşura în vale frumoasa grădină a Cişmigiului. 
Cu toate că unele lucruri le vedea pentru prima 
dată, nu-şi irosi vremea să privească mai 
îndeaproape, pentru că dorinţa de a reuşi la 
examenul ce trebuia să-l dea peste cîteva zile era 
mai puternică. 

Zilele ce premerseră acestei încercări, fură zile de 
încordare şi de aşteptare grea. 

De cînd venise la Bucureşti nu mai deschisese nici o 
carte, fiindcă i se părea că pierde prea mult timp 
răsfoindu-le. După obiceiul său, repeta în gînd mari 

capitole de literatură, de matematici, de istorie şi 
geografie şi avea satisfacția că ideile şi 
raţionamentele îi apăreau înaintea ochilor cu o 
uimitoare uşurinţă. 

Pentru anul întîi erau aproximativ treizeci de locuri, 
la care candidau cei mai buni elevi din întreaga ţară. 
încă de la teze, Dimitrie Pompeiu se remarcase 
printr-o judicioasă ordonare a problemelor, ceea ce 
dovedea o temeinică pregătire. 

Examenul oral, ţinut înaintea unei comisii din care 
făceau parte cîţiva dintre profesorii universităţii, a 
confirmat buna sa pregătire, clasificîndu-l reuşit, 
printre primii. 
Şcoala normală de institutori funcţiona într-o clădire 
destul de mare, a cărei curte se mărginea cu gră- 
dina Cişmigiului. 

înfiinţată o dată cu Şcoala normală superioară, care 
pregătea profesori pentru licee, Şcoala normală de 
institutori era pusa sub oblăduirea unui comitet din 
care făceau parte Alexandru Odobescu şi doctorul 
Constantin Istrati. La această şcoală se învățau : ma- 
tematica, fizico-chimicele, ştiinţele naturale, geogra- 
fia, istoria, limbile romînă, franceză şi germană, pre- 
cum şi filozofia. Cursurile durau patru ani şi erau 
predate de profesori cu o deosebită pregătire. 
Istoria era predată de Ionescu-Gion, romîna o preda 
Teodor Speranţa, franceza Demetrescu, iar germana 
bucovineanul Grigorovitz. Director al şcolii era Co- 
lorian, care preda fizica şi chimia, iar matematicile 

erau predate de către Otescu şi apoi, în urmă, de 
Cosăcescu. Sculptorul Valbudea preda desenul. 
Regulamentul era sever ; elevii purtau uniformă pe 
care o primeau gratuit şi nu aveau voie să iasă în 
oraş 'decît în zile şi ore hotărite. Cum însă gardul ce 
despărţea curtea şcolii de grădina Cişmigiu nu era o 
piedică de natrecut, rigurozitatea regulamentului 
era uneori înfrântă. 


în 1889 au fost 
admişi în anul întîi 
douăzeci de elevi 


.Cu toate că şcoala îşi avea directorul ei, întreaga sa 
activitate era îndrumată de cei doi „tutori", doctorul 
C. Istrati, un bărbat „înalt, voinic, frumos ca o 
statuie... totdeauna gătit în haină neagră şi cu 
cravată albă... ce fermeca pe elevi prin frumuseţea 
vorbirii, înălţimea ideilor şi bunătatea sufletului" ! şi 
mai cu seamă de către Alexandru Odobescu, om de o 
rară cultură care „provoca admiraţie oriunde se 
arăta prin frumuseţea chipului, prin eleganța sa pe 
cît de naturală pe atît de fermecătoare, a întregii 
sale înfăţişări. Era în vorbă şi în port de o distincţie 
care răpea admiraţia chiar a flegmaticilor şi 
închipuiţilor englezi" ". Ce influenţă a avut asupra 
elevilor ne stă mărturie tot ce s-a scris despre el. 


G. G. Longinescu, Actualităţi Ştiinţifice, 1922, pag. 181. 


Tzigara Samurcaş, Al. Odobescu, Convorbiri literare, 


LXVII, pag. 7—9. 

Dimitrie Pompeiu, ca şi alţi normalişti, a fost impre- 
sionat de personalitatea lui Alexandru Odobescu şi 
fără îndoială că l-a luat drept model în viaţă, căci: 
„prozatorul Snagovului era un model de criteriu”, 
după cum scria Tudor Arghezi, cu prilejul unui secol 
de la naşterea lui Odobescu. 

Organizator al celor două şcoli normale — superi- 
oară şi de institutori — el a renunţat la demnități 
însemnate, consacrînd învăţămîntului aproape în- 
treaga-i activitate. 

Deoarece pe toată durata studiului elevii erau in- 
terni, Odobescu se îngrijea atît de instruirea ştiin- 
ţifică, cît şi de educarea lor. 

„Trebuie să vă prezentaţi în cele mai bune con- 
diţiuni ; nu trebuie să vă simţiţi jenaţi în nici o îm- 
prejurare", spunea Odobescu elevilor săi. 

Cele mai dese lipsuri pe care le vădeau elevii erau 
acelea privitoare la modul de comportare în 
societate, căci „...cei mai mulţi, copii de nevoiaşi, 
însă cu aplicaţie la învăţătură ştiau să înveţe, dar nu 
să şi mă- nînce". Odobescu — povesteşte inginerul 
Stelian Pe- trescu — invita în fiecare zi la dejun, la 
masa sa particulară, cîte patru elevi. Ne duceam la 
început cu deosebită jenă. înainte de a pune mîna pe 
furculiţă sau pe cuţit trăgeam cu coada ochiului spre 
Odobescu şi-i imitam gesturile. Ne istorisea cîte o 
anecdotă, ne dădea reţeta vreunei preparaţii 
culinare (Odobescu a fost un gastronom de seamă), 
ne provoca la mici discuţii, dar ochiul lui ager nu 
scăpa nici unul din gesturile noastre şi, dacă era 
ceva în disonanţă, ca din în- tîmplare, repeta el 
însuşi gestul aşa cum trebuie să fie, dar fără a spune 
un cuvînt. Eram încîntaţi că nu ni s-a observat 
stîngăcia, dar ferm hotăriţi să nu o mai repetăm în 
viitor" 

Dimitrie Pompeiu a fost un admirator al lui Odo- 
bescu şi unul din oaspeţii săi preferaţi. Influențat di- 
rect de modul de comportare al dascălului său, Pom- 
peiu avea în societate o ţinută ce se distingea. 

O grijă deosebită se acorda în şcoală şi educaţiei 
artistice. Normaliştii erau îndemnați să viziteze, îm- 
preună cu profesorul lor, expoziţiile de pictură şi 
sculptură, să asiste la piesele bune de teatru şi îşi 
aveau întotdeauna locurile lor la cele patru concerte 
simfonice anuale dirijate de Eduard Wachmann. Mai 
mult, seara zilei de sîmbătă era întotdeauna 
destinată dansului ! „Perechi, perechi ne învîrteam 
în sala de mîncare, golită pentru circumstanţă, în 
sunetul pianului mecanic, sau a unui modest taraf de 
lăutari”. 


încă de la început, 
şcoala aceasta nouă îi 
plăcu lui Dimitrie 
Pompeiu care se 
dărui studiului cu 
toată rîvna şi în 
curînd deveni 
cunoscut şi apreciat 
de profesori şi colegi. 

Toate materiile îi 
plăceau şi pe toate le 
studia cu atenţie, dar 
rezolvitorul de 
probleme de la recreatie 
sinusce SE îndreptă 
îndeosebi către 
ştiinţele exacte şi mai 
cu seamă către 
matematici 


„Cu toate că învăţătura îi lua mult timp, nu trecu în 
tagma bucherilor şi nu suportă singurătatea şoare- 
cului de bibliotecă. îi plăcea societatea. Viaţa ce o 
ducea în comun cu ceilalţi colegi în sălile de curs, la 
bibliotecă, în repetitoare, la masă şi în dormitoare 
nu era de loc propice unei izolări. întreținea relaţii 
de cordială prietenie cu toţi colegii, dar nici unul nu- 
i deveni prieten intim, confident. Nu înţelegea să 
introducă în sanctuarul sufletului său existenţe 
străine, păstrîndu-şi un cumpănit echilibru sufletesc. 
Afectivitatea care îi năpădea sufletul şi îi creştea 
sensibilitatea îşi află ieşire în afara oamenilor. Un 
sentiment atavic îl ducea cu predilecție în mijlocul 
naturii. 

Aşezat pq o piatră la o margine de poiană, cu un 
caiet pe genunchi, privea cu atenţie mesteacănul cu 
trunchiul îmbrăcat în strai de sărbătoare, în jurul că- 
ruia se îngrămădeau cîţiva arbuşti cu coroanele în 
dezordine. Mîna fermă a tînărului, care culegea cu 
ochii contururi şi culori, descria într-un desen, ce 
putea sta alături de operele oricărui bun 
profesionist, priveliştea ce i se desfăşura înaintea 
ochilor. Uneori reţinea în memorie fragmente de 
peisaje pe care le desena apoi acasă, în peniță, cu 
măiestrie. îi plăcea să deseneze flori şi privelişti. 

Era pînă într-atît de preocupat ca din tot ce să- 
vîrşea să se desprindă mai mult părţile ce încîntă şi, 
dacă se poate, numai acestea, încît căuta să dea o 
formă frumoasă chiar lecţiilor ce le avea de 

pregătit ! Astfel, cînd îşi rezolva problemele, căuta 
cu tenacitate toate soluţiile posibile şi dintre ele 
alegea una — ce i se părea mai bună — pe care o 
şlefuia cu Idibăcie. 

Cei doi profesori de matematici, Otescu şi Cosă- 
cescu, l-au prețuit în chip deosebit, iar severul Cosă- 
cescu nutrea pentru tînărul său elev o stimă ce nu ie 
sfia să o arate chiar şi în faţa colegilor săi. Pentru el, 
Pompeiu era omul de carte la înălţimea catedrei sale 
şi uneori chiar mai mult decît atît ! Astfel, oricare ar 
fi fost elevul pe care îl examina şi oricît de bună dez- 
legare ar fi dat problemei ce o avea, profesorul 
Cosă- cescu dorea întotdeauna să afle şi „soluţia 
domnului Pompeiu". 

S-ar putea spune că sciînteia ce s-a aprins la şcoala 
din târgul Dorohoiului, cînd a rezolvat pentru prima 
dată o problemă din revista Recreaţii ştiinţifice, ar- 
dea acum cu toată puterea. 

Primea tot ce îi dădea şcoala pentru viitoarea sa 
carieră, cu supunere şi uneori chiar cu plăcere. De- 
punea mult interes pentru filozofie şi pedagogie. 

Programa şcolilor normale prevedea practica 
pedagogică şi „Odobescu vizita clasele primare 
însoţit de studenţi. Aceştia erau obligaţi să facă 
probe de pedagogie dinaintea maestrului" !. 

Lecţiile făcute de tînărul Pompeiu erau apreciate de 
maestru. 

Vacanţele le petrecea în familiile unchilor săi ce 
erau răspîndiţi prin orăşelele din nordul Moldovei. 
Acolo, în liniştea livezii din jurul casei, citea după 
îndemnul inimii şi lăsa frîu liber gîndurilor, căutînd 
să desluşească cîte ceva din sensul vieţii sale. Astfel 
se scurseră cei patru ani de învăţătură şi în luna iu- 
nie 1893 termină şcoala luînd premiu şi diplomă de 


în tabloul fotografic 
inaugural, făcut în 
curtea şcolii, care 
cuprinde pe cei 
nouăsprezece 
absolvenţi şi pe 
profesori, în mijlocul 
cărora e doctorul C. 


Tudor Arghezi, Tablete de cronicar, E.S.P.L.A., 1960, pag. 


98—99. 

Istrati, în centrul 
celui de al treilea 
rînd, tînărul cu figura 
regulată, părul 
deschis şi mustaţa 
mijind este Dimitrie 
Pompeiu 

„INSTITUTOR 

Nu împlinise încă douăzeci de ani cînd, la întîi 
septembrie 1893, tînărul institutor Dimitrie Pompeiu 
se prezentă la postul său de la Şcoala primară nr. 5 
din Galaţi. 

Primul contact cu şcoala, cu colegii, cu viaţa nouă în 
care intrase îl umplu de nedumerire şi îl dezamăgi. 
Se aşteptase la altă primire. A fost întîmpinat cu o 
indiferenţă foarte aproape de ostilitate, care l-a im-i 
presionat în mod neplăcut. Ar fi vrut să se desprindă 
de undeva un îndemn, o încurajare. 

Sensibilitatea sa se simţi ultragiată şi nevoia unei 
schimbări imediate i se înfipse în suflet. Interveni la 
Bucureşti cu atîta energie, încît la 1 octombrie 1893 
— numai la o lună după numire — ministerul aprobă 
cererea sa de transferare la Şcoala primară nr. 1 din 
Ploieşti, unde fu încadrat cu gradul de institutor pro- 
vizoriu clasa I. 

3% 

La această şcoală a funcţionat pînă în toamna anului 


1898, cu o leafă lunară de 225 de lei. 

Din fericire, la Ploieşti găsi altă atmosferă şi dc la 
început se simţi bine. Mai era şi în apropierea Bucu- 
reştiului, unde în afara cîtorva prieteni avea şi 
unele' legături cu o seamă de profesori, iar din cînd 
în cînd putea chiar asista la şedinţele de comunicări 
ale secţiei de matematici de la universitate, ceea ce 
îl mulțumea şi mai mult. 

Pe o străduţă din apropierea şcolii, închiriase o ca- 
meră la unul dintre micii funcţionari ai oraşului ce 
locuia într-o casă, aşezată în fundul unei curţi mai 
mult lungă decît lată, ascunsă după perdeaua de 
ramuri a unor meri. 


Mobilierul era compus dintr-un pat de fier pe ale 
cărui tăblii erau zugrăvite scene de vînătoare, în 
mijlocul camerei o masă rotundă cu un singur picior, 
iar într-un colţ un dulap pentru haine şi ceva mai la 
o parte lavoarul acoperit cu un prosop cu 
monogramă. 

Pereţii, care erau împodobiţi cu fotografii de toate 
dimensiunile, înfăţişând diferite episoade familiare, 
răs- pîndeau un uşor iz de igrasie. Aceasta era însă 
camera cea mai bună din toată casa, „salonul" cum i 
l-a prezentat cu mînclrie proprietăreasa, lăsînd să se 
înţeleagă că făcuse tînărului institutor o deosebită 
cinste. La această gazdă nu a stat prea mult. De 
altfel, în cursul vieţii sale a schimbat multe domicilii. 
Şcoala, care funcţiona într-un local propriu, cu săli 
de clasă înalte şi ferestre mari, nu avea nimic 
atrăgător. De aceea, poate, dascălii şcolii au găsit de 
cuviinţă să o înfrumuseţeze punînd pe pereţii sălilor 
tot felul de desene stîngace făcute de copii, 
înconjurate cu chenare din hîrtie albastră sau roşie. 
Institutorul Pompeiu a fost repartizat la clasa în- tii, 
care avea cei mai mulţi elevi şi punea problemele 
pedagogice cele mai grele. 

Sala clasei întîi avea trei rînduri de bănci lungi, de 
înălţimi diferite şi atît de crestate cu briceagul, încît 
elevii îşi agăţau în ele hainele. Catedra vopsită cără- 
miziu, cocoţată pe un podium cu trei trepte, părea 
un amvon dintr-o biserică protestantă. 

Cînd a intrat în clasă, a găsit o ceată gălăgioasă care 
nu s-a liniştit decît după ce a bătut de cîteva ori cu 
vărguţa în catedră. 

Copiii îl priviră cu uimire, cu toate că ştiau că acesta 
era „domnul lor", care îi va învăţa ! 

Aproape toţi se înghesuiseră în primele bănci şi erau 
atît de strîns băgaţi unii în alţii, încît cei din mijloc 
nici nu se puteau mişca. Aşezarea elevilor în bănci s- 
a făcut cu destulă bătaie de cap. Pentru că se 
despărţeau greu unii de alţii şi primeau cu silă locul 
ce li se indica, cei mai îndrăzneţi, dorind să stea 
lîngă prietenii lor, stricară repede orînduiala pusă de 
institutor. 

Şi erau 68 de copii ! 

A doua zi a trebuit să le afle numele. Catalogul era 
inutil fiindcă nici unul dintre micuţii lui elevi nu-şi 
cunoştea numele întreg ! Toată pedagogia pe care o 
învățase şi chiar lecţiile practice pe care le făcuse se 
dovediră insuficiente. 

Copiii aceştia care nu-şi găseau astimpăr vorbeau 
între ei fără grijă şi rîdeau tare, trebuiau învăţaţi să 
asculte, iar dacă ar fi folosit vărguţa s-ar fi dezlăn- 
tuit un plîns nemaipomenit şi cine ştie cîţi din ei ar 
mai fi venit a doua zi. Mulţi erau fiii muncitorilor de 
la sonde, copii cuminţi şi plini de cuviinţă. 

Cînd a început scrisul, o săptămînă întreagă a purtat 
mînuţele lor mici să tragă pe plăcuţele de ardezie 
liniuţe înclinate şi drepte ; apoi altă săptămînă s-a 
străduit să-i înveţe să deseneze cîrligc. Dar nu toţi 
manifestau interes pentru această ocupaţie ! Ar fi 
dorit mai bine să se joace şi aproape fiecare avea în 
ghiozdanul lui arşice, nasturi sau cîte o minge făcută 
din cîrpă. 

Se apropia cu blîndeţe de micuțul ce schimba mereu 
creionul dintr-o mînă în alta sau îl ţinea prea 
aproape sau prea departe de vîrf, potrivindu-l pentru 
nu ştiu a cîta oară ! 

Cînd i-a învăţat să deseneze cîrlige, a inventat o 
istorioară cu o undiţă şi a desenat pe tablă cîrligul 
pescarului atît de frumos, încît cu toţii voiau să 
deseneze unul la fel ! 

Era mereu atent, căci toate mişcările elevilor săi 
trebuiau supravegheate, corectate. Este uimitor cît 
de uşor prinde exemplul rău ! Pentru că unul dintre 
copii ştersese tăbliţa cu dosul palmei după ce a 
udat-o cu scuipat, toţi făcură la fel ! A trebuit mult 
pentru a-i deprinde să folosească buretele legat cu 
sfoară de rama plăcuței ! Dar, partea cea mai grea a 
fost aritmetica ! 

Cîţiva copii ştiau să numere pînă la douăzeci, alţii 
chiar pînă la o sută, dar tuturora li se întîmpla să 
spună un număr în locul altuia ! 

Te miri cum s-a încredinţat celui mai tînăr, colui a 
cărui experienţă pedagogică era cuprinsă doar în 
lecţiile de probă — numai cîteva la număr — făcute 
în clase bine organizate, cu elevi bine îndrumați, ca 
să poată servi de model viitorilor dascăli, clasa cea 
mai dificilă, clasa cu cele mai grele probleme 
pedagogice ! Dar Pompeiu era atît de conştiincios, 
atît de pătruns de răspunderea sa, încît deveni 
curînd ceea ce trebuia să fie. 

Nu îndeplinirea misiunii însăşi constituia greutatea 
ce trebuia să o învingă, ci acordarea în cele mai mici 
amănunte a întregii sale fiinţe cu lumea aceasta 
mică, acordare ce trebuia făcută bine şi repede. 
Aceasta era piedica cea mare. Trebuia mai mult să 
se instruiască decît să instruiască şi atenţia îi era 
îndreptată în primul rînd asupra sa. Învăţă să-şi 
potrivească vorba şi gestul, învăţă să fie blind fără 
slăbiciune. Căută săs inspire micilor săi elevi 
încredere în propriile lor puteri şi observa cu 
acuitate de adevărat pedagog pe cei nesubordonaţi, 
căutînd să descopere cauzele ce au determinat o 
comportare nelalocul ei. Avînd o frumoasă cultură şi 
vădind din şcoală o deosebită înclinare spre 
psihologie, studia cu toată seriozitatea psihologia 
copilului, căutînd să-l înţeleagă şi să se facă înţeles. 
Pe zi ce trecea era mereu altul, mai matur, mai sen- 
sibil la unele manifestări ale elevilor pe care 
altădată le trecea cu vederea ; deveni mai iscusi”. 
Le făcea minunate desene la tablă şi îi învăţa să 
cînte, cîntînd el însuşi din vioară. Cu beţişoare fru- 
mos tăiate şi legate cîte zece, începu să le descopere 
cele dintii secrete ale aritmeticii. Elevii, aplecaţi 
asupra băncilor, alegeau cu mînuţele lor beţişoare 
pe care le puneau la un loc, sau le despărţeau cu 
atenţia unor importante cercetări de laborator ; şi 
astfel aritmetica deveni oarecum plăcută şi chiar 
dorită. 

Mereu era preocupat de problemele variate ale pro- 
fesiunii sale. Pus la grea încercare de la început, ela 
înţeles că numai predînd mai multă vreme la această 
clasă se va perfecționa şi se hotărî să rămînă şi în 
anul următor tot la clasa întii. 

La clasa a doua preda colegul său N. Munteanu, 
care avea cîţiva ani de învăţămînt mai mult decît 
Pompeiu, cu care, după cum se obişnuia atunci, tre- 
buia să facă schimb de clase de la un an la altul, ast- 
fel ca elevii care începeau în clasa întîi cu un profe- 
sor să continue tot cu el în clasele următoare. 

în august 1894, directorul şcolii arăta revizoratului 
că cei „doi institutori au convenit să nu mai facă ro- 
taţie şi să predea în anul şcolar 1894—1895 la ace- 
leaşi clase, din dorinţa de a se perfecționa la 
materiile prevăzute în noile programe", adăugind 
mai departe că „mai cu seamă că institutorul de la 
clasa I — D. Pompeiu — este absolvent al Şcoalei 
normale de institutori de la Bucureşti şi cu mai 
multă dorinţă de lucru" 

Fiindcă era „cu mai multă dorinţă de lucru", chiar 
din al doilea an de activitate, întocmi împreună cu S. 
Tomescu „Geografia judeţului Prahova" pentru clasa 
a Il-a primară, care se tipări în 1895 ; pentru 
calităţile ei didactice această carte a rămas în uz 
pînă după 1909, cînd de mult autorul nu mai avea 
nici o legătură cu şcoala din Ploieşti. 

Cu colegii, Pompeiu era prevenitor şi punea atîta 
cuviinţă în vorbă şi în întreaga sa comportare, încît 
toţi îl preţuiau. Crescu repede în jurul său un val de 
simpatie care cuprinse nu numai pe elevi şi colegi, ci 
şi pe părinţii elevilor săi. 

Cînd povestea, în cancelarie, despre lecţiile sale, 
despre elevii săi, se încălzea şi obrajii i se colorau ! 
Se vedea cît de colo cît îi erau de dragi copiii, care 
la rîndul lor răspundeau cu acelaşi sentiment. Se 
dusese de mult vestea, printre părinţi, despre 
institutorul cel tînăr de la clasa întîi. Toţi elevii îl 
iubeau, dar mai cu seamă ţineau la el copiii din 
acele familii în care părinţii erau atît <Je cuprinși de 
munca lor, încît numai rareori mîna aspră a tatălui 
sau a mamei se oprea cu delicateţe, tîrziu în noapte, 
pe căpuşoarele lor adormite. 

Le vorbea frumos, îi încuraja şi deseori îi învăţa 
jocuri şi mai cu seamă nu-i lovea. Elevii ţineau la el 
şi dragostea lor se manifesta în toate chipurile. 
Astfel, odată, pe cînd elevii se îndreptau cîrduri, 
cîrduri spre casă, iar institutorul Pompeiu mergea 
în- tîmplător în urma lor, unul din ei se opri şi îl 
aşteptă. Cînd ajunse în dreptul lui, copilul, fără nici 
o vorbă, îi întinse o gutuie mare pe care abia o putea 
ţine cu amîndouă mîinile! Surprins de acest gest, el 
refuză gutuia ! Atunci, cu lacrimi în ochi, elevul îi 
mărturisi că a păstrat-o înadins pentru „domnul lui 
bun 
A trebuit să întrebuinţeze toată puterea lui de con- 
vingere pentru ca gutuia să-şi reia locul în trăistuţa 
burduşită cu de toate a micului elev. 

Cu toate că timpul, energia şi priceperea sa erau în 
bună parte prinse de activitatea şcolară, Dimitrie 
Pompeiu nu a părăsit niciodată studiul, şi mai cu 
seamă pe acela al matematicilor. Dorinţa de a se 
perfecționa în această direcţie era atît de mare, încît 
no era zi în care să nu lucreze mai multe ore. Din 
obişnuinţă avea totdeauna prin buzunar căpeţele 
mici de creioane şi cîte o gumă. Cînd se aşeza la 
masa de lucru, pe cea dintii hîrtie care îi apărea 
înaintea ochilor schiţa soluţiile unor probleme care 
îl preocupaseră şi la care se gîn- dise în drumul 
către casă ! 

Dorea să intre la Facultatea de ştiinţe şi să urmeze 
matematicile. Fiindcă nu făcuse liceul ceruse univer- 
sităţii să] admită prin examen, printr-o verificare 
adîncă a cunoştinţelor sale, dar primise răspuns ne- 
gativ. Refuzul l-a afectat şi oarecum chiar l-a depri- 
mat, dar nici o clipă nu părăsi gîndul de a aprofunda 
studiul acestei ştiinţe pe care o îndrăgise. 

Cei cîţiva cunoscuţi şi colegii îi ştiau pasiunea. Toţi îl 
apreciau, dar cînd auziră de ţinta îndrăzneață de a 
duce studiul pînă la capăt, pînă la obţinerea doctora- 
tului în matematici, deveniră sceptici. Unora li se 
părea atît de nefiresc ca un institutor, chiar dacă a 
fost un elev strălucit, să înfrunte o ştiinţă atît de 
grea, încît considerau că Pompeiu urmărea o himeră 
şi nu se sfiau să comenteze lăturalnic. Mai mult, 
chiar familia sa, care era convinsă de puterile lui, 
avea părerea că ţintea prea sus, şi astfel a rămas 
singur ! 

Sănătos şi bine zidit ca să înfrunte un veac, găsi în 
el însuşi tăria de care avea nevoie pentru a înfrînge 
nepăsarea ce-l înconjura. Niciodată nu a simţit ca 
atunci cît de puternică îi era dorinţa de studiu şi cât 
de nestrămutată îi era hotărîrea de a o îndeplini. 
Cîţiva dintre profesorii de la Şcoala de poduri şi 
şosele şi de la Universitatea din Bucureşti care îl cu- 
noşteau îl stimulau în munca sa, dar numai atît! 

în 1895 apăruse la Bucureşti Buletinul societăţii 
amicii sciinţelor matematice, sub preşedinţia 
vestitului profesor universitar Const. Gogu care 
preda analiza matematică ; unul din vicepreşedinţi 
era Spiru Haret, iar secretar tînărul Gh. Ţiţeica. 
Scopul societăţii era „de a contribui: ala 
progresarea învăţămîntului sciinţelor matematice în 
şcolile secundare şi b la dezvoltarea cunoscinţelor 
matematice ale membrilor săi”. 

în fond, societatea urmărea mai mult cel de al doilea 
scop decît primul, deoarece acest buletin nu 
conţinea o rubrică de probleme care prin cuprinsul 
lor să întregească şi să dezvolte învățămîntul 
matematicii în şcolile secundare, iar articolele se 
adresau aproape cu exclusivitate cititorilor cu 
cultură matematică universitară. 

Dimitrie Pompeiu era unul dintre colaboratorii 
acestei reviste şi pentru că era „o persoană reputată 
că se ocupă cu matematicile", A. G. loachimescu îl 
propuse, în şedinţa din 16 mai 1896, să fie admis 
membru al societăţii. în darea de seamă a aceleiaşi 
şedinţe găsim inserat că : „Dl. D. Pompeiu, institutor 
în Ploieşti, obţi- nînd autorisaţiunea Societăţii, face 
o comunicare asupra numerilor perfecte (numerele 
lui Mersenne)". 

Chiar din această primă comunicare, Pompeiu a ară- 
tat că posecia nu numai cultură matematică, ci şi o 

bună capacitate de investigaţie. Tot în acel timp 
întreprinse un studiu asupra indicilor de refracție, în 
colaborare cu A. Lăzărescu. Rezultatele acestui 
studiu au fost publicate de către colaboratorul lui, 
după plecarea sa din Ploieşti, sub titlul : „Essai sur 
le calcul des indices de réfraction et discution de 
l'approximation des résultats des calculs" (Ploieşti 
1899). 

în urma acestor repetate dovezi, chiar şi cei mai 
sceptici înţeleseră în sfîrşit valoarea tînărului 
Pompeiu. 

Pentru că porţile la care bătuse rămăseseră închise, 
s-a hotărît să se îndrepte spre alte meleaguri pentru 
a-şi perfecționa studiile. 

Pe atunci, ţara care avea o mare faimă culturală în 
lume era Franţa, iar cei mai mulţi dintre oamenii ei 
de seamă erau la Paris ; acolo se hotărî să-şi 
îndrepte paşii. 

Nu se ştie cu cît ocol şi cui a dezvăluit întîi acest 
gînd, dar este sigur că ideea sa îndrăzneață a fost 
mult comenţaţă de colegii săi. 

Era obiceiul ca, în pauza mare, institutorii strînşi în 
cancelarie să discute între ei chestiuni profesionale, 
să-şi împărtăşească unele nedumeriri cu privire la 
marile descoperiri ştiinţifice ale timpului şi mai cu 
seamă să comenteze evenimentele politice. 

Anii 1893, 1894 şi 1895 au fost bogaţi în evenimente 
politice care au cuprins lumea muncitoare a 
Ploieştiu- lui, răspîndită prin rafinăriile de petrol din 
oraş, sau prin împrejurimi la munca grea de 
extragere a țițeiului. Dascălii şcolii, doboriţi şi ei de 
lipsuri, erau sensibili la revendicările muncitorilor şi 
trăiau împreună cu familiile elevilor lor — 
majoritatea familii de muncitori — în cumpăna 
aceloraşi necazuri. 

Chiar în primăvara anului în care Pompeiu fusese 
numit institutor la Ploieşti avusese loc „primul 
congres al cercurilor, cluburilor şi societăţilor 
muncitoreşti din Romînia", care elaborase un 
program ce conţinea unele revendicări ce atingeau 
direct şi interesele institutorilor, ca : învăţămînt 
gratuit, impozite progresive, vot universal, 
drepturile femeilor şi altele ; iar cu un an mai tîrziu, 
în 1894, la al doilea congres al PS.D.M.R. (Partidul 
social-democrat al muncitorilor din Romînia, 
constituit în 1893), între altele, s-a cerut şi 
desfiinţarea armatei permanente şi înlocuirea ei cu 
miliția populară. 

De la laşi venise vestea constituirii „Asociaţiei gene- 
rale a studenţilor universitari" care aderase aproape 
în întregime la ideile socialiste şi tot în 1893 apăru 
Evenimentul literar care era sprijinit de tot tineretul 
intelectual de stînga. Iar alături de săptămînalul 
Munca, organ al social-democraţiei romîne, apăru în 
toamna anului 1894 cotidianul Lumea nouă, care îşi 
propunea să se ocupe cu deosebire „de toate marile 
probleme sociale din punctul de vedere al 
socialismului" 
Mişcarea socialistă devenind din ce în ce mai putei- 
nică crescu şi influenţa sa asupra diferitelor mase de 
oameni ai muncii. Din rîndul intelectualilor se 
desprinse un însemnat număr, printre care figuri 
marcante ca C. I. Parhon, Dr. Stîncă, A. Toma, Păun- 
Pincio şi alţii, care se apropiară cu hotărîre de 
mişcarea socialistă. 

Trăind în mijlocul acestor frămîntări, el însuşi făcînd 
parte dintre acei cărora orînduirea burgheză nu le 
oferea aici o perspectivă, Pompeiu privi cu simpatie 
revendicările socialiştilor care, de fapt, erau şi ale 
sale. 

Două piedici grele erau în calea lui şi pe amîndouă 
trebuia să le învingă pentru ca visul său să se 
transforme în realitate: armata şi situaţia materială. 
Dacă îşi satisfăcea stagiul militar, se rupea pentru o 
vreme destul de lungă de preocupările sale şi pier- 
dea un timp preţios. În acelaşi timp avea 
convingerea că instituţia militară din acea vreme era 
inutilă. De aceea se hotări să facă energice 
intervenţii pentru a fi scutit. Cîţiva dintre prietenii 
săi, care aveau trecere la „Ministerul de Resbel'", au 

sprijinit cererea lui Pompeiu cu atîta căldură, încît i- 
a fost aprobată. Şi astfel, această piedică a fost 
îndepărtată. 

Între timp scrisese Universităţii din Paris arătînd 
studiile pe care le avea, precum şi ce dorea să 
urmeze şi primise veşti şi sfaturi. 

Cum şcoala făcută în ţară nu avea echivalent în 
Franţa, trebuia să susţină întîi examenul de baca- 
laureat, ce deschidea porţile universităţii, examen la 
care se putea prezenta acolo oricine se considera 
pregătit, fără obligaţia de a fi frecventat vreo şcoală. 
Primise chiar prospecte ce arătau amănunţit conți- 
nutul materiilor de examen. 

Acesta a fost motivul pentru care Pompeiu s-a în- 
dreptat către Franţa spre a-şi continua studiile. 
Printre colegii săi de atunci se găsea şi tînăra insti- 
tutoare Aristia Dragomirescu, o femeie instruită, cu 
un distins farmec şi cu multă voinţă, care sprijini, de 
la început, cu căldură, dorinţa tînărului său coleg de 
a-şi desăvîrşi studiile în străinătate. Curînd după 
numirea lui Pompeiu la Ploieşti, între cei doi tineri 
se născu o puternică prietenie care se desăvîrşi prin 
căsătorie. Şi astfel, pentru Pompeiu, viaţa căpătă 
altă faţă. Se împărţi între şcoală şi casă, unde în 
singurătatea odăiţei sale de studiu se cufunda cu 
voluptate în paginile cărţilor. Nefiind constrîns de 
disciplina cursurilor oficiale îşi impuse propria sa 
lege, care nu-i acorda decît atîta odihnă cît îi trebuia 
să-şi limpezească gîndurile şi să-şi reîmprospăteze 
forţele. 

Din îndrumările pe care le primise din Franţa izvori 
o muncă înnoită. 

Plecarea necesita o orînduire a familiei, devenită 
curînd prea numeroasă pentru a putea fi luată într-o 
ţară străină, iar fondurile materiale trebuiau 
asigurate cel puţin pentru un an. 

îşi restrînse cheltuielile şi reuşi să facă oarecari eco- 
nomii. Mai primise o sumă din partea unchilor săi, 
dar luat totul la un loc nu însemna mare lucru. Din 
partea ministerului, afară de unele încurajări, nu 
primi nici un ajutor. Legislaţia burgheză îngrădea 
acordarea burselor pentru învăţătură, legîndu-le de 
anumite forme şi mai ales de unele legături politice 
cu oamenii timpului pe care Pompeiu nu s-a străduit 
să le aibă. 

Cu toate aceste piedici nu a mai amînat, nu a lăsat 
pentru mai tîrziu, şi s-a hotărît să plece.Copiii i-a 
lăsat la o soră a soţiei sale care locuia la Ploieşti şi îi 
îndrăgise, iar banii necesari i-a împlinit din economii 
şi din împrumutul ce urma să fie acoperit în parte 
din diferenţa de salariu cuvenit de la catedră. 

Şi, sub pretextul unui concediu medical care a durat 
din septembrie 1898 pînă în septembrie 1900, 
părăsi Şcoala primară din Ploieşti, unde nu s-a mai 
întors. 

În toamna aceluiaşi an, cu bagaje puţine, împreună 
cu soţia sa, se îndreptă către Franţa.ÎMPLI 


Drumul cu calea ferată de la Bucureşti la Paris 
trecea prin Budapesta, Viena, Zürich şi dura aproxi- 
mativ 60 de ore. în Paris se intra de obicei prin Gara 
de Nord. O construcţie cu o arhitectură frumoasă, 
clădită în stilul timpului şi cu o remiză de garare a 
trenurilor ce cuprinde şaisprezece peroane. 
Mulțimea care cobora din trenurile ce soseau necon- 
tenit din nordul şi răsăritul Franţei curgea ca un 
şuvoi către ieşire unde aşteptau vehiculele pentru 
transportul noilor sosiți : de la tramcarele şi 
tramvaiele cu imperială la trăsurile deschise 
„Victoria" şi landouri. 


Soții Pompeiu, care 
aveau din ţară 
informaţiile ce îi 
interesau, se 
îndreptară către 


Cartierul Latin — 
cartierul studenţilor 
— unde îşi găsiră o 
locuinţă potrivită. Era 
o cameră mobilată 
într-unui din 
hotelurile din jurul 
Sor- bonei, cu pereţii 
tapetaţi cu hîrtie 
înflorată, cu ferestre 
drapate cu perdele şi 
draperii grele. Unele 
erau prevăzute şi cu 
cîte un colţişor 
pentru cei dornici să- 

şi facă menajul în 
casă 

„Dacă foarte multe părţi ale Parisului au rămas neatinse de 
vreme, pulsul vieţii de atunci de pe străzile marelui oraş a 
suferit mari schimbări. Agitaţia şi forfota din zilele noastre 
erau pe atunci necunoscute. Puteai întîlni bărbaţi 
îmbrăcaţi în sacouri lungi, cu pantaloni strimţi şi cu pălării 
tari, care nu ieşeau din casă fără nelipsitul lor baston, şi 
femei a căror îmbrăcăminte incomodă le îngreuia 

mult .mersul. 

Strada trăia într-un ritm oarecum lent şi străinul care 
venea din Europa de mijloc nu găsea, din acest punct de 
vedere, prea multe deosebiri. 

Din primele zile frumoase de primăvară şi pînă tîr- ziu, 
toamna, patronii restaurantelor şi cafenelelor scoteau 
mesele pe trotuare şi atunci strada căpăta un colorit viu. 
Parisul prezenta în acea vreme, ca şi în zilele noastre, de 
altfel, mari contraste izvorîte din însăşi structura societăţii 
burgheze clădită pe exploatare. De o parte se găsea Parisul 
istoric, cu palate şi catedrale la care se adăuga prospere 
cartiere comerciale şi locuinţe ale celor avuţi, iar pc de 
altă parte „zona" — periferia oraşului — unde domneşte şi 
astăzi o mizerie de neînchipuit ! 

Casele „zonei" erau construite din resturi de scînduri 
provenite din lăzile de ambalaj aruncate şi din bucăţi de 
tablă ruginită, cîrpite cu hîrtie gudronată şi pămînt. 
Oamenii care locuiau acolo erau în majoritate muncitori la 
uzinele din apropiere ; iar copiii lor — „les gosses" — 
îmbrăcaţi în haine zdrenţăroase îşi petreceau timpul 
răscolind gunoaiele în căutarea vreunui rest de hrană ! 
Odată instalat, Dimitrie Pompeiu făcu cele dintii drumuri 
pentru a lua toate informaţiile privitoare la viitorul său 
bacalaureat. încă din ţară începuse să pregătească o bună 
parte din materia ce făcea obiectul acestui pretenţios 


examen ; dar atunci învățase oarecum 

4 49 după dispoziţie. Munca ce 
urma să o desfăşoare aici cerea ordine înainte de toate şi 
chiar de la început îşi întocmi un program minuţios de 
lucru. 

Deşi lăsase în ţară trei copilaşi pe care îi iubea, îşi în- 
frînse dorul, ştiind că rezultatele muncii sale se vor răs- 


frînge şi asupra lor. De îndată ce lucrurile se mai aşezară, 
iar viaţa lui deveni mai tihnită, trimise duioase scrisori la 
Ploieşti cerînd veşti despre copii. 

Cum trebuia să chibzuiască bine fiecare ban ce-l cheltuia, 
renunţă curînd la restaurantele studenţeşti pe care le 
găsea la fiecare pas în Cartierul Latin, unde pentru o sumă 
fixă se servea o masă destul de modestă, şi făcu menajul în 
casă. Soţiei sale îi reveniră toate grijile micii gospodării. 
Cu toată economia, banii se împuţinau mai repede decît 
prevăzuseră ; sumele care le stăteau la dispoziţie erau 
prea mici şi din scrisorile ce le soseau din ţară nu puteau 
desprinde vreo nădejde. 

Cu toate că trăiau în mijlocul unei vieţi clocotitoare, erau 
singuri; iar cei doi-trei cunoscuţi din ţară aveau şi ei numai 
atît cît să nu le lipsească strictul necesar. 

Deseori se mărgineau numai la masa de prifiz, iar cina o 
amăgeau cu cîte un ceai îndulcit cu economie. Lipsurile 
materiale nu i-au descurajat, căci amîndoi, cu un optimism 
robust, conştienţi de sarcina ce şi-au asumat-o, au ştiut să 
facă faţă tuturor lipsurilor. 

Dimitrie Pompeiu poseda o mare vitalitate şi trupul său nu 
cunoştea decît oboseala muncii intelectuale pe care o 
împrăştia de cele mai multe ori cu o plimbare. Nu a avut 
nevoie de nici un stimulent şi nu a încercat nici o scădere 
sufletească ; de aceea deprimarea nu şi-a putut face loc în 
existenţa sa, iar hotărîrea de a reuşi nu s-a frînt în faţa 
greutăților. Pentru a putea pune stavilă lipsurilor, soţia sa 
care cunoştea croitoria a început să lucreze pe la 
cunoştinţe şi firavul lor buget se mai îmbunătăţi. 

Cei care l-au cunoscut în acea perioadă nu şi-au dat 
niciodată seama la cîte privaţiuni era supus Pompeiu. 
Ţinuta sa vestimentară, îngrijită pînă la amănunt, nu lăsa 
să se întrezărească nici o urmă din grelele impasuri prin 
care trecea. Mai tîrziu, studenţii săi de la Universitatea din 
Iaşi şi apoi de la aceea din Bucureşti aveau să admire la 
profesor aceeaşi preocupare de a se prezenta întotdeauna 
îngrijit. 

Universitatea franceză apreciase că studiile făcute în ţară 
trebuiau completate cu matematicile speciale care 
cuprindeau noţiunile fundamentale ale matematicilor. 
Aceste cursuri erau predate de către Carlo Bourlet, bun 
matematician şi pedagog de o rară fineţe. Astfel Pompeiu 
avu plăcuta surpriză să constate că treapta pe care stătea 
proaspătul nostru învăţămînt matematic asigura 
importante cunoştinţe. 

Obişnuit să nu facă nimic în pripă, începu să studieze cu 
migală desfăcînd pînă în amănunt fiecare teorie ce o 
aborda. Şi, cu toate că timpul îi era măsurat, nu pregeta să 
rămînă vreme îndelungată asupra vreunui capitol care îl 
interesa mai mult. încă din şcoala normală luase obiceiul 
ca atunci cînd descoperea ceva nou şi nu avea vreme să 
ducă pînă la capăt cercetările sale, să formuleze ideile ce-l 
preocupau şi eventual să dea o schiţă de rezolvare pe un 
caiet ce-i sta întotdeauna la îndemînă. Multe din lucrările 
sale de mai tîrziu nu au fost decît răspunsuri la întrebările 
ce şi le-a pus în timpul anilor de studii. 

a" 


Aproape toată ziua şi-o petrecea în sălile de cursuri de la 
College de France şi în odăiţa sa de lucru din micul 
apartament ce îl închiriase. Mobilierul era modest : un' raft 
pentru cărţi, o masă simplă şi o canapea pe 

peretele din faţa mesei de lucru aşezase harta Romîniei şi 
în ceasurile de repaus călătorea cu mintea pe meleagurile 
patriei de care era legat prin mii de fire. 

La biblioteca universităţii, lucra rar fiindcă avea nevoie de 
linişte profundă pentru ca ideile să germineze. 

Obişnuitele plimbări pe care le făcea pe străzile Parisului 
şi pe cheiurile Senei străjuite de lăzile cu cărţi rare ale 
anticarilor, sau în tîrgurile de pictură din Mont- martre îi 
împrăştiau gîndurile şi îl înviorau. Cele mai plăcute ore de 
destindere le petrecea însă odihnindu-se pe cîte o bancă de 
pe aleile umbrite ale grădinii Luxem- bourg sau în scuarul 
Cluny, unde rămăşiţele termelor lui Iulian îl purtau în urmă 
cu zeci de secole. 

Pompeiu nu dispreţuia societatea, dar nici nu o căuta. Era 
retras fără să fie ursuz. Cu romiînii care veniseră pe 
socoteala lor sau cu burse ce-i puneau la adăpostul ne- 
voilor avea slabe legături. Iar pentru că societatea timpului 
l-a tratat cu indiferenţă, lăsîndu-l singur în lupta ce o 
începuse, s-a refugiat în lumea cărţilor. Aproape 
inconştient a distrus din suflet sentimentele inutile, pentru 
a se cufunda mai mult în lumea sa interioară. lată de ce 
dintre toţi colegii săi de atunci a legat oarecum prietenie 
numai cu un senegalez, care, ca şi el, simţea o neasemuită 
înclinare pentru ştiinţa abstractă a numerelor şi, ca şi el, 
se simţea dezlegat de tot ce lăsase în patria îndepărtată. 
Dacă vreunul din colegii din copilărie sau de la şcoala 
normală l-ar fi întîlnit, ar fi găsit o fiinţă cu totul nouă. 
Toate însuşirile care nu ieşeau la iveală în chip obişnuit 
apăruseră acum şi transformaseră caracterul şi sufletul 
acestui tînăr de douăzeci şi cinci de ani, prefăcîndu-l într- 
un om matur înainte de vreme 

Devenise mai tăcut şi mai neîngăduitor cu sine însuşi. 
Trăsăturile chipului său se înăspriră. 

Cu un an înainte sosise ca bursier al Şcolii normale 
superioare din Paris studentul Gh. iţeica, ce îşi terminase 
studiile universitare la Bucureşti şi care fusese secretarul 

Societăţii amicii sciințelor matematice, societate din care 
făcea parte şi Pompeiu încă din luna mai 1896. în locul lui 
Țiţeica rămăsese în funcţie al doilea secretar, Constantin 
Miclescu. 

Aceşti doi romîni, care aveau aceeaşi vîrstă, urmăreau 
aceeaşi ţintă şi aveau destule trăsături comune, păstrară 
între ei raporturi de vechi cunoştinţe, dar numai atît ! De 
la început arătară unul faţă de celălalt o rezervă care nu s- 
a topit decît mult mai tîrziu, cînd profesau la aceeaşi 
universitate şi cînd împărțeau împreună stima pe care ţara 
întreagă le-o purta. 

Veştile ce le primise de la cei trei copii ai săi, Marcel, 
Margareta şi Ortansa, erau mai întotdeauna bunş şi îi 
aduceau noutăţi despre sănătatea, despre jocurile şi 
preocupările lor, dar fiecare scrisoare, pe lîngă bucuria ce 
o aducea, îi strecura în suflet şi firul amar al dorului. 

În aceste condiţii se pregăti pentru primul examen şi la 
începutul verii anului 1899, după un an de studiu, trecu 
bacalaureatul la universitate ca elev al clasei de 
matematici speciale. 

Acesta a fost primul contact adevărat cu şcoala franceză 
despre care auzise atîtea în ţară ! Menţiunea „très 
honorable" care i se acordă de către comisie îi dădu atît 
dreptul de a se înscrie la universitate, cît şi convingerea că 
drumul pe care mergea era cel bun. 

După acest examen, care-i deschidea calea spre studiile 
superioare, făcu o intervenţie la Ministerul învă- ţămîntului 
din Bucureşti pentru a i se acorda o bursă, dar cererea sa 
a rămas fără răspuns. Tot ce a putut obţine, prin 
străduinţele cîtorva rude ale sale, a fost un nou „concediu 
de boală" pînă la 30 mai 1900! 

Astfel, satisfacția pe care a avut-o a fost umbrită de 
îngrijorarea ce-l cuprinse că va trăi un nou an tot sub 
semnul vechilor restricţii materiale. 

A trebuit să ducă o viaţă drămuită pînă la amănunt, 
dar, datorită perfectului său echilibru moral, nu a rămas 
niciodată într-un mare impas. 

Pe vremea aceea, Parisul era cel mai mare centru 
universitar din lume. După datele statistice de atunci 
studiau la Paris 10 000 de tineri din lumea întreagă ; 1 142 
erau străini, iar dintre aceştia 168 erau romîni. Majoritatea 
studenţilor romîni urmau dreptul, un oarecare număr 
studiau medicina şi erau foarte puţini acei ce se îndreptau 
spre Facultatea de ştiinţe. 

La Paris erau cîteva biblioteci mari, printre care 
Biblioteca naţională avea pe atunci peste 2 000 000 de 
volume şi peste 500 000 manuscrise, iar biblioteca uni- 
versităţii era de asemenea bine dotată în toate ramurile de 
ştiinţă. 

La secţia de matematici a Facultăţii de ştiinţe se ți- 
neau opt cursuri care cuprindeau mai multe capitole de 
analiză matematică, geometrie, calculul probabilităților, 
mecanică şi astronomie. Cursuri de matematici mai erau şi 
la College de France ca şi la Şcoala normală superioară. 

Prelegerile erau susţinute de oameni de ştiinţă cu 
mare renume ca : H. Poincar€, a cărui activitate a îm- 
brăţişat variate ramuri ale matematicii, aducînd contribuţii 
de o mare valoare ; P. Appell preda mecanica raţională pe 
care o privea din punctul de vedere al „studiului 
probabilităților geometrice ale mişcărilor în raport cu 
timpul" ; Gaston Darboux, succesorul lui Bertrand la 
Academia de ştiinţe a Franţei şi continuator de seamă a lui 
G. Monge, preda încă din 1882 un curs de teoria 
suprafeţelor. La Şcoala normală superioară şi la College de 
France mai ţineau cursuri : E. Borel, care a fondat 
„Colecţia monografiilor asupra teoriei funcţiilor”, E. 
Goursat, M. G. Koenigs ş.a. 

Este deosebit de interesantă formaţia ştiinţifică a acestuia 
din urmă, care a fost unul dintre profesorii ce au avut o 
mare influenţă asupra lui Pompeiu. 

M. G. Koenigs era pe atunci unul dintre tinerii ma- 
tematicieni apreciat ca geometru, căruia G. Darboux îi 
încredinţase în 1887 revizuirea primului volum din 
celebrul său tratat „Leçons sur la théorie generale des 
surfaces". Acest tînăr geometru, discipol al teoriei lui 

Newton care afirma că „...geometria se întemeiază pe 
practica mecanică şi nu este nimic altceva decît acea parte 
a mecanicii universale care propune şi demonstrează arta 
de a măsura precis" !, ţinea la universitate un curs de 
mecanică-fizică experimentală, curs pe care Pompeiu l-a 
urmat trei ani şi despre care în „memoriul" său de „titluri 
şi lucrări" adresat în 1906 Universităţii din laşi scria : 
„Acest curs, profesat de Dl. Koenigs, prin felul cum este 
instituit — adică pre- supunînd la auditori o cultură 
matematică superioară completă — nu are similar la nici 
una din universită- ţile străine" 
Influenţa ce a exercitat-o acest profesor a izvorît nu numai 
din prestigiul său ştiinţific, cît mai cu seamă din faptul că 
structura spirituală a lui Pompeiu avea profunde afinități 
cu aplicarea practică a matematicilor, care era exprimată 
în chip magistral în cursul de me- canică-fizică 
experimentală ţinut de Koenigs. 

într-adevăr, cu toată uşurinţa cu care putea aborda teoriile 
abstracte ale matematicilor, Pompeiu păstrase o vie 
curiozitate privitoare la fenomenele fizice rămasă multă 
vreme nesatisfăcută. Această înclinare spre mecanica 
aplicată îşi avea obîrşia în micul atelier de la Dimăcheni al 
tatălui său. 

În primul an de universitate, Dimitrie Pompeiu s-a înscris 
pentru a dobîndi „certificatul“ de calcul diferenţial şi 
integral. Pentru acest examen (numit acolo „certificat") 
trebuia să pregătească marile capitole de analiză 
matematică ce cuprindeau un material foarte bogat. 
Cunoaşterea acestei materii era temelia studiilor 
următoare. 

Examenele se ţineau în iulie şi octombrie şi constau din 
două probe scrise şi una orală. Una din cele două probe 
scrise avea un caracter teoretic, iar a doua un caracter 
practic. Aceste probe erau eliminatorii. 


I. Newton, Principiile matematice ale filozofiei naturale. 

Anul academic 1899—1900, cînd s-a înscris Pompeiu la 
universitate, a fost foarte bogat în evenimente ştiinţifice. 
Lumea matematică a Franţei se pregătea pentru cel de al 
doilea Congres internaţional al matematicienilor (primul 
avusese loc cu trei ani mai înainte, în 1897 la Zürich), care 
a avut loc la Paris în anul 1900. Congresul s-a bucurat de o 
largă participare, fiind prezenţi 262 de participanţi care 
reprezentau matematica din lumea întreagă. Dintre 
participanţii străini găsim savanţi de mare renume ca G. 
Weingarten de la Frei- burg, care luase în 1894 „Marele 
premiu al ştiinţelor matematice" acordat de Institutul 
Franţei, Mittag- Leffler de la Stockholm, Ulisse Dini de la 
Pisa, fost elev al lui Hermite, Bertrand ş.a. 

Tot în anul 1900 s-a ţinut la Paris şi primul Congres 
internaţional de filozofie, în cadrul căruia filozofia 
matematicilor ocupa un loc însemnat, deoarece încă din 
antichitate evoluţia matematicilor a fost legată de evoluţia 
filozofiei. 

în această atmosferă de înalte preocupări îşi începu 
Dimitrie Pompeiu, în toamna anului 1899, studiile uni- 
versitare. 

Cînd Picard ţinu prima prelegere din cadrul cursului său 
de calcul diferenţial şi integral, ruginiseră codrii şi arborii 
parcurilor îşi scuturau frunzele galbene pe aleile pietruite, 
iar străzile marelui oraş îmbrăcaseră haina mohorită a 
ploilor mărunte de toamnă. Eleganta expunere a ilustrului 
maestru, ale cărui prelegeri cereau auditorilor o deosebită 
ascuţime, făcu asupra lui Pompeiu, proaspătul student al 
Sorbonei, o impresie profundă. După fiecare lecţie se 
ducea grăbit spre locuinţă, unde rămînea întotdeauna 
cîteva ore meditînd asupra demonstrațiilor şi teoremelor 
ascultate. Studiul său nu se mărginea numai la perfecta 
înţelegere a unei teorii sau a unei probleme, ci se întindea 
mai cu seamă asupra legăturilor posibile dintre vechile şi 
noile sale cunoştinţe. în procesul asimilării, creierul său nu 
era un organ pasiv de înregistrare, ci un scrutător activ al 
teoriei pe care o studia. Un astfel de studiu nu cere numai 
ascuţimea minţii capabilă să descopere adevărul, ci şi 

curajul de a face calea întoarsă de cîte ori firele 
raţionamentului nu sînt bine legate de adevăruri mai vechi. 
“Ţesătura aceasta dintre vechi şi nou o făcea cu tenacitate. 
Tînărului Pompeiu i se potriveau de minune cele afirmate 
de Gauss, în 1809, în scrisoarea adresată tinerei 
matematiciene franceze Sofia Germain : „Gustul pentru 
ştiinţele abstracte, în general, şi mai cu seamă pentru 
misterele numerelor este foarte rar ; nu trebuie să ne mire. 
Farmecele încîntătoare ale acestei ştiinţe sublime nu se 
dezvăluie în toată frumuseţea lor decît acelora ce au 
curajul de a o aprofunda”. 

Lui Pompeiu nu numai că nu i-a lipsit acest curaj, dar 
pentru că lumea abstracţiilor este o lume rece, o lume în 
care se intră cu mintea, a făcut din înţelegerea ei o 
pasiune puternică. S-ar putea spune că începînd studiile 
universitare a devenit omul unui singur gînd, aşezat la 
temelia vieţii sale creatoare. 

împlinise de curînd 26 de ani, şi la această vîrstă un bărbat 
se transformă mai greu, dar el era apt pentru acea 
prefacere interioară care cerea alături de vechile 
componente intelectuale şi sufleteşti altele noi. Datorită 
acestor calităţi deosebite, în curînd au apărut 
caracteristicile omului de ştiinţă, ale cercetătorului tenace, 
hotărît să spargă zidul necunoaşterii şi să descopere noi 
adevăruri. 

împins mai mult de înclinarea sa către ştiinţa aplicată. 
decît de cerinţele programului de învăţămînt, Pompeiu şi-a 
ales ca obiect de studiu şi mecanica raţională, susţinînd la 
sfîrşitul primului an de studii universitare cel de al doilea 
„certificat. 

Cuprinsul cursului de mecanică raţională se referea la 
rezolvarea celor două probleme fundamentale ale 
mecanicii. -Prima era, după cum arată P. Appell : „Să se 
găsească mişcarea unui sistem de corpuri asupra cărora 
acţionează forţe date". Iar a doua : „Să se afle forţele 
capabile să imprime unui sistem de corpuri o mişcare 
dată". 

Cursul era fundat pe înalte cunoștințe de geometrie. 

De altminteri între geometrie şi mecanică există o legătură 
intimă, de structură raţională de asemenea na- 

Curs, încît — fără 3. mai vorbi de Newton care a dat 
fundament matematic teoriei atracției universale ba- 
zîndu-se numai pe aspectul geometric al fenomenului — 
aproape nu a fost matematician care profesînd una din 
aceste ramuri să nu o profeseze şi pe cealaltă. Poate fi citat 
ca exemplu marele geometru G. Darboux, pe atunci 
profesor la Sorbona, care a colaborat cu douăzeci şi două 
de note originale la cursul de mecanică al lui Despeyrous 
de la Universitatea din Toulouse. 

Prepararea celor două „certificate" cerea cunoştinţe 
complexe şi bine aşezate, depăşind din unele puncte do 
vedere pregătirea de început a lui Dimitrie Pompeiu. De 
aceea, pentru dobîndirea examenelor, a trebuit să depună 
o muncă neobişnuită, care înainte de toate impunea 
ignorarea aproape totală a grijilor zilnice. 

în această privinţă l-a servit o întîmplare favorabilă. 
înainte de a pleca din ţară făcuse cunoştinţă cu Victor 
Place, fiul fostului consul francez, trimisul Franţei la laşi — 
în timpul cînd laşul era capitala principatului Moldovei — 
care a fost unul dintre diplomaţii străini ce au privit cu 
simpatie unirea principatelor ro- mîneşti. Victor Place 
locuia la Paris şi nutrea pentru romîni în general, iar 
pentru Dimitrie Pompeiu în special, o deosebită afecţiune, 
izvorîtă din faptul că trăise un timp îndelungat printre 
moldoveni şi aprecia inteligenţa şi felul lor de a fi. 
Prietenia fiului fostului consul, şi mai cu seamă aceea a 
mamei sale, care îşi aducea aminte cu nostalgie de ti- 
nereţea sa petrecută în îndepărtatul oraş moldovean, au 
fost pentru familia Pompeiu de un nepreţuit sprijin. 

Tot datorită unor relaţii din ţară, legase prietenie şi cu un 
medic dentist a cărui familie provenea de prin părţile de 
nord ale Moldovei, pe numele său Leon Blu- roenfeld, cu 
oarecare renume şi o bună situaţie materială. Aceste două 
familii prietene îl vizitau des şi la nevoie l-au ajutat şi l-au 
încurajat. 

Pentru Pompeiu, a cărui minte era mereu stăpînită de 
preocuparea de a-şi desăvîrşi cunoştinţele, o destindere, o 
ieşire din comun era o condiţie de conservare a puterii de 
muncă n^luată de el în seamă. A-l lăsa să se cufunde în 
studiile sale, din care nu se desprindea nici măcar pentru o 
clipă, însemna a-l lăsa să se distrugă. Prietenii săi 
înţeleseră că trebuiau să-l scoată din încordarea aceea 
care putea deveni tragică, şi îl protejară mai întîi împotriva 
sa însuşi, oferindu-i prilejuri de a-şi împrăştia gîndurile şi 
de a deveni, chiar şi numai pentru cîteva ore, altceva decît 
un student sîrguincios pînă la disperare. 

în societatea lor, Pompehţ, de obicei tăcut şi rezervat, 
pierdea tot ce era dur în fiinţa sa, lăsînd să apară în toată 
libertatea omul plin de spirit şi amabil, cu posibilitatea de 
a însufleţi şi a crea o bună dispoziţie. 

în aceste ocazii, tînărul Pompeiu era cu adevărat fer- 
mecător. Avea un fel plăcut de a conversa ştiind să spună 
prin fraze simple lucruri serioase şi să facă observaţii pline 
de duh atunci cînd conversaţia aluneca spre lucruri mai 
uşoare. Nu-i plăceau discuţiile aprinse în care convorbitorii 
caută cu orice preţ să se convingă reciproc. Nu-i plăcea să 
contrazică şi nu-i plăcea să intervină chiar atunci cînd se 
spuneau lucruri exagerate sau naive. Şi, mai cu seamă, nu- 
i plăcea să vorbească despre meritele sale. Ştia să tacă 
atunci cînd trebuia, şi atunci tăcerea sa putea să însemne, 
după împrejurări, respect, aprobare, sau, mai rar, ironie. 
Cu toate că a ştiut să converseze cu atîta supleţe, niciodată 
nu s-a folosit de această prețioasă îndemînare pentru a 
ascunde un adevăr sau pentru a se face remarcat. Pentru 
că sufletul său nu avea ascunzişuri, era de o rară 
sinceritate ; dar sinceritatea sa era fircască, fără 
brutalitate şi nu era plasată niciodată atunci cînd ar fi 
putut jigni. 

Cînd în lucrul său îşi făcea loc puţin răgaz, doctorul 
Blumenfeld îi invita la o vilă a sa situată mult în afara 
oraşului unde rămîneau, de cele mai multe ori, aproape 
două zile : de sîmbătă pînă duminică seara, în acele zile, 
departe de problemele şi de tomurile de matematici, 

preocupările sale se risipeau şi o adevărată pace îşi făcea 
culcuş în sufletul său. După aceste mici vacanțe, care 
aveau loc uneori chiar de două-trei ori pe lună, se întorcea 
la munca sa mai odihnit şi mai apt pentru încordarea ce-l 
aştepta. 

Deseori, în celelalte zile, cineva din familia Place trecea pe 
la locuinţa sa din Rue Bauton 42, măcar „ca să mai 
schimbe o vorbă", şi astfel aflau unele din necazurile sale 
mărunte, ajutîndu-l cu multă delicateţe să le îndepărteze. 
în cele două case pe care le frecventa se vorbea, de obicei, 
limba franceză, dar erau atîtea cuvinte frumoase şi în 
limba romînă rostite de mama lui Victor Place cu un 
deosebit farmec, încît mai întotdeauna conversațiile lor se 
sfîrşeau în molaticul grai al moldovenilor. 

Cînd îl cuprindea oboseala la masa lui de lucru, îşi 
reîmprospăta uneori puterile schimbînd tomul de ma- 
tematici cu cîte o carte de literatură, desenînd sau fă- cînd; 
muzică. 

Muzica era o veche cunoştinţă şi o îndrăgise pînă într-atât, 
încît devenise un executant apreciat încă de pe vremea 
cînd era la Şcoala normală din Bucureşti. Dacă nu ar fi fost 
voinţa puternică de a-şi găsi o realizare pe un alt tărîm 
spiritual, pasiunea sa pentru muzică s-ar fi dezvoltat poate 
altfel. Pompeiu îi simţea nevoia atunci cînd era istovit de 
exigenţa logicei de fier a matematicii, deoarece muzica îi 
crea o plăcută stare de destindere. Cînta de obicei acele 
bucăţi din care se desprindea o mişcare lină şi al căror 
lirism cere surdină ; iar cînd avea ocazia să asculte un 
concert prefera muzica din tinereţe a lui Beethoven, ce 
cuprinde în ea o puternică dorinţă de a trăi şi se termină 
de obicei într-un ton major şi un allegro însufleţit ce 
creează o atmosferă de viaţă reală, plină de veselie. Cînd 
muzica ascultată era armonioasă, gîndul îi devenea mai 
fecund. Multe din lucrările sale au fost desăviîrşite într-o 
asemenea ambianţă. 

Cînd avea mai mult timp, vizita cu plăcere muzeele de 
pictură şi sculptură. Paşii îl du'ceau mai întotdeauna spre 

marele muzeu Louvre unde se adăposteşte arta multor 
secole. 

Avînd o deosebită înţelegere pentru pictură, fiind el însuşi 
un bun desenator, Pompeiu era un admirator al marilor 
maeştri ai picturii. 

Vizitele la muzee le făcea de obicei în zile de lucru, cînd 
sălile erau liniştite, îndemnîndu-te la meditare. Dintre 
pictorii timpului, avea admiraţie pentru Puvis de 
Chavannes, care tocmai terminase de pictat fresca marelui 
amfiteatru al Sorbonei, ca şi pentru Forain, ale cărui 
desene erau de o rară subtilitate. 

În unele după-amieze calde de toamnă evada în scurte 
plimbări în pădurea de la Barbizon sau la Fon- tainebleau 
unde melancolia peisajului, dominat de culori pastelate, 
dezlănţuia o inexorabilă necesitate lăuntrică de a 
materializa impresiile primite. întors acasă, reproducea din 
memorie, în desene făcute în peniță, colţuri din peisajul ce- 
l impresionase.Un alt refugiu era lectura. Acest obicei îl 
căpătase de mult, de pe vremea cînd era elev al 
Gimnaziului din Dorohoi, cînd la lumina gălbuie a lămpii cu 
petrol citea pînă noaptea tîrziu. 

în, timpul studiilor sale a citit întotdeauna cu interes pe 
Victor Hugo ; i-a plăcut Loti şi Paul Bourget, dar mai cu 
seamă l-a distrat Anatole France prin povestirile sale 
asupra misticismului şi ascetismului. Ne putem închipui 
zîmbetul ce a înseninat faţa tînărului matematician citind 
că izvorul geniului acelei vestite curtezane, Thăis, care 
întruchipa arta dansului, era geometria. Iar că bătrînul 
matematician Melantus spunea că fără ajutorul lui Venus 
nu putea demonstra proprietăţile triunghiului ! 

O lectură bună şi vizitarea unui muzeu împlinea nevoia sa 
de variaţie, dar şi acestea solicită într-un anumit fel 
intelectul şi pot deveni obositoare. Şi apoi, Parisul oferea 
atîtea alte posibilităţi pentru a petrece cî- teva ore 

plăcute ! Unele erau la îndemîna oricui, pentru cele mai 
multe însă trebuiau bani şi Pompeiu nu-i avea ! 

Se dădeau spectacole de înaltă ţinută artistică la 
„Renaissance" sau la „Odeon" cu mari actori ca Sarah 

Bernard, Rejane, Bartet etc. La Operă se cînta Don Juan, 
Faust, Ebreea... cu mari cîntăreţi din Franţa şi din Italia. 
Astfel de spectacole, la care e drept că putea merge rar, 
completau în chip fericit posibilitatea de a se recrea. 

Se mai aflau la Paris cofetării-cafenele (brasseries), 
frecventate de foarte mulţi intelectuali, iar acelea din 
Cartierul Latin erau aproape cu exclusivitate locul de în- 
tîlnire al studenţilor. Acolo ar fi putut întîlni pe mulţi dintre 
romînii veniţi la studii, dar Pompeiu nu intra în aceste 
localuri decît din întîmplare. De altfel, foarte rar a putut fi 
văzut într-unui din localurile publice. Şi mai tîrziu, puţini 
au fost aceia care au putut spune că l-au văzut la „Capşa", 
la „Oteteleşeanu" sau la „Riegler" ! 

Poate şi din pricina acestei izolări, impuse de necesitatea 
studiului, a cunoscut atît de puţini romîni, iar legăturile 
sale de prietenie în asemenea ocazii au fost cu totul 
neînsemnate ! 

Susținerea celor două „certificate" în sesiunile anului 1900 
a constituit un adevărat succes. Examenele la care s-a 
prezentat nu au arătat numai o bună pregătire, o 
cunoaştere adîncă a materiei, ci şi o putere de interpretare 
neobişnuită la un student, căci soluţiile ce le-a dat 
problemelor puse la examen au fost de o deosebită 
eleganţă. 

în acest timp, singura lui legătură cu îndepărtata sa patrie 
erau scrisorile primite regulat de la Ploieşti, aducătoare de 
veşti de la copiii pe care nu-i mai văzuse de cînd părăsise 
ţara. 

Cît au stat la Paris despărţirea de copii a stăruit toată 
vremea ca o umbră asupra vieţii afective a soţilor Pompeiu. 
Din cauză că nici unul nu şi-a putut îngădui cheltuiala unui 
drum în ţară, ei nu au putut să-şi vadă copiii aproape şapte 
ani. Din cînd în cînd mai primea cîte o ştire de la unchii şi 
de la fraţii săi. Fratele mai mare era institutor la Tîrgul 
Ocna, iar cel mic, Tudoriţă, era în preajma terminării 
gimnaziului. 

în toamna anului 1900 
primise de la unul din 
colegii săi de breaslă, ce 
funcţiona la Buzău, o 
scrisoare în care îl ruga 
să consimtă la 
transferarea acestuia la 
catedra sa din Ploieşti, 
fiindcă şi aşa nu va mai 
reveni la învățămîntul 
primar. Pompeiu a dat 
acest con- simţămiînt şi 
astfel fu transferat la o 
şcoală din Buzău unde 
nu a funcţionat 
niciodată 

n anii care au urmat, Ministerul învăţămîntului i-a 
acordat concediu pentru studii şi fără să i se stabilească o 
anumită bursă lunară, la care ar fi avut dreptul mai mult 
decît orice alt student, i s-au trimis sporadice ajutoare 
băneşti. 

Pentru a obţine licenţa în matematici erau prevă- 
zute de regulamentul universităţii franceze trei „certi- 
ficate". Dar, Pompeiu, după trecerea „certificatelor" de 
calcul diferenţial şi integral şi de mecanică raţională s-a 
înscris atît pentru „certificatul" de analiză superioară cît şi 
pentru acela de mecanică-fizică experimentală. Conţinutul 
acestor cursuri aveau un pronunţat caracter de 
specializare şi din preferința arătată se poate desprinde 
drumul ce-l va urma Pompeiu atunci cînd prin studiile sale 
va căuta rezolvarea acelor probleme de matematici care, 
prin importanţa lor, constituie o prețioasă contribuţie la 
progresul ştiinţei. 

Astfel, primul „certificat" îl ducea către un domeniu 
al matematicilor numit teoria funcţiunilor. Despre acest 
domeniu, marele savant italian Vito Volterra spusese la 
Congresul internaţional al matematicienilor ţinut la Paris 
în 1900 că „secolul al XIX-lea a fost secolul teoriei 
funcţiunilor". Se pare că Volterra nu credea atunci într-o 
nouă dezvoltare a acestei ramuri a matematicilor şi ceea 
ce a urmat a dovedit că, dacă aceasta a fost convingerea 
sa, atunci el se înşelase. 

într-adevăr, tocmai în epoca cînd Pompeiu începuse 
să aprofundeze studiile sale, se funda teoria modernă a 
acestui domeniu prin contribuţiile deosebit de importante, 
mai ales în ce priveşte funcţiile de variabilă reală, ale unei 
adevărate pleiade de matematicieni. Cităm dintre aceştia 
doar cîţiva : Poincare, Lesbesgue, Borel, Baire... care 
gravitau în jurul Universităţii din Paris. Noua orientare a 
teoriei funcţiunilor se spriji- 

g — Dimitrie Pompeiu fijj 
nea pe noţiunea, datorită lui G. Cantor, de „ansamblu“ sau 
„gloată", cum se tradusese în limba romînă. 


Această preocupare se vede şi la Pompeiu, ale cărui 
cercetări sînt impregnate de teoria funcţiilor de variabilă 
reală şi de teoria mulțimilor. 

Semnificaţia matematică a noţiunii de „funcţiune“ a apărut 
pentru prima dată într-o scriere a lui Leibnitz din 1692. 
Euler spunea că funcţia este „o expresie de calcul compusă 
într-un oarecare mod de variabile şi constante !" ! 

Aceasta este, ce-i drept, ceva prea vag. Dar, de atunci, 
studiul funcţiunilor se dezvoltase „atît la suprafaţă cît şi în 
adîncime" şi impreciziile şi confuziile fuseseră de multă 
vreme înlăturate. lar, după cum scria Borel în 1922 
(Méthodes et problèmes de théorie des fonctions — 
Préface —), „teoria funcţiilor a fost întotdeauna o ştiinţă a 
tinerilor, şi este probabil că ea va rămîne, căci calităţile 
imaginaţiei abstracte cerute par a fi privilegiul tinereţii, în 
timp ce acele părţi ale matematicii legate de realităţi şi 
aplicaţii cer poate mai multă maturitate spirituală". 
Tînărul Pompeiu nu numai că a pătruns pînă în adîncuri 
tainele teoriei funcţiilor, dar chiar subiectul său de 
doctorat a fost lămurirea unei probleme fundamentale a 
acestei teorii.Cel de al doilea „certificat“ de studii, privind 
meca- nica-fizică experimentală, care după părerea lui Bo- 
rel ar tiebui să fie în dezacord cu primul — (,...il y a entre 
les adeptes de la théorie des fonctions et ceux qui cultivent 
la mécanique une querelle..." -, scrie el un- deva) — 
răspundea unei înclinări a intelectului său atît de bine, 
încît desăvîrşirea cunoştinţelor de mecanică îi dădu 
deplină satisfacţie şi la sfîrşitul celor trei ani de studiu 
concepu „o nouă teorie a mecanismelor", constituind a 
doua teză a examenului său de doctorat. 

G. Koenigs, propunătorul acestui curs, dezvolta îndeosebi 
teoria mecanismelor pe care o sprijinea cu lucrări de 
laborator. 


F. Enriques, Le matematiche nella storia e nella 


cultura, Bologna, 1938. 


„Subscrisul — scrie D. Pompeiu, în „Memoriul asupra 
calităţilor, titlurilor şi lucrărilor ştiinţifice", depus la 
Universitatea din Iaşi în 1906 — a urmat trei ani acest curs 
: în primul an pentru a dobîndi certificatul de studii, iar în 
ceilalţi doi ani pentru specializare, lu- crînd mai ales în 
laborator". 

Din această subliniere, că a lucrat mai ales în laborator, 
desprindem afinitatea sa pentru ştiinţa aplicată. 

Cînd Pompeiu a devenit profesor de mecanică la uni- 
versitate, a cultivat cu fermitate legătura dintre ştiinţă şi 
viaţa practică, sprijinindu-şi cursul pe aspectul său 
experimental şi considerînd matematicele ca pe o ştiinţă 
auxiliară. Astfel, E. Abason, profesor de Politehnică, scria 
în prefața unei culegeri de probleme de mecanică apărută 
în 1924 : „în general am încercat a aplica ideile dezvoltate 
la cursul şi seminariile de mecanică de la Facultatea de 
ştiinţe din Bucureşti de către domnul profesor D. Pompeiu, 
idei sintetizate în formula : Mecanica este o ştiinţă fizică 
pentru studiul căreia matema- ticile sînt numai un 
auxiliar”. 

în următorii trei ani (1900—1903), împletirea dintre 
intelect, sentiment şi voinţă, dădu naştere unei uriaşe 
puteri de muncă dezlănţuită ca o furtună. Conştient că în 
acel timp străbătea adevărata răspîntie a vieţii, întreaga sa 
fiinţă se încordase pînă la ultima fibră. 

Munca desfăşurată purta pecetea trudei ţăranului, care în 
anumite perioade nu suferă program şi odihnă. Nu mai 
lucra ordonat şi eforturile făcute nu erau pro- porţionate 
astfel încît creierul să fie solicitat uniform, căci Pompeiu 
nu s-a putut încadra niciodată într-o formă fixă de lucru. 
Atunci, trăi cu mare intensitate o viaţă luptătoare, după un 
program în care studiul şi odihna îşi pierduseră ordinea. 
Pompeiu a suferit întotdeauna de acel „furor" al creaţiei 
care îl ţintuia uneori timp îndelungat asupra aceluiaşi gînd. 
Pentru a avea linişte deplină se închidea în camera sa de 
lucru şi stătea ore întregi cu ochii închişi, culcat pe 
canapea, şi medita asupra problemei a cărei dezlegare o 


căuta. Acelea erau orele dibuirilor, ale „încercărilor şi ale 
erorilor", despre care Evariste Galois spunea : „în zadar 
vor matematicienii să ascundă : ei nu demonstrează, ci 
combină şi compară şi numai izbindu-se dintr-o parte în 
alta, ajung la adevăr”. 

Dar pentru ca încercările să sfirşească, după contradicţiile 
interne inerente, pentru descoperirea adevărului se cere o 
aptitudine comună artistului şi savantului, aceea a unei 
bogate imaginaţii. Şi, într-adevăr, Pompeiu era dotat cu o 
imaginaţie activă care se manifestase de mult, de atunci de 
cînd îşi alcătuia singur jucăriile, de atunci de cînd 
improviza melodii la vioară sau cînd reproducea, în 
desenele sale în peniță, peisaje impresionante. Dacă 
atunci, în anii copilăriei, imaginaţia era predominată de 
latura afectivă, maitîrziu, în creaţia ştiinţifică, el a dat 
dovadă de o judecată ascuţită şi sigură. 

Tot în anii aceştia, viaţa sa deveni mai complicată, mai 
grea. Familia se înmulţise cu încă doi copilaşi, două fetiţe 
— Odette şi Alice ; acestea, chiar dacă nu cereau la 
începutul lor de viaţă prea multă cheltuială, răpeau destul 
timp pentru îngrijire. 

Căminul soţilor Pompeiu nu avea o cameră a copiilor şi de 
multe ori îşi întrerupea lucrul pentru a-i linişti. Cînd 
fetiţele sale au început a înţelege, le spunea poveşti şi se 
juca cu ele imitînd vorba lor fermecător stilcită. 

Cîteva fotografii ale copiilor rămaşi la Ploieşti îi aduseră 
imagini aproape străine, pentru că în cei cîţiva ani care 
trecuseră ei îşi schimbaseră mult înfăţişarea. Pe unele 
scrisori se iscăliră cu litere mari de tipar ! Dorul pentru cei 
rămaşi în ţară creştea mereu, cu toată înfrînarea ce şi-o 
impunea. în sufletul său rîvnea mereu să-i vadă. 

De-abia- acum, cînd îl vedem cuprins din toate părţile de 
valurile existenţei sale zbuciumate, ne putem da seama ce 
faptă temerară săvîrşise şi cît de potrivnice i-au fost 
condiţiile de studiu. Totuşi, nu a fost niciodată tentat să se 
grăbească, să se prezinte la examen cu materia pregătită 
numai atât cît trebuia pentru a încheia o situaţie şcolară, 
pentru că o pornire lăuntrică îl mîna mereu spre adîncul 


lucrurilor. De aceea, cînd obţinu licenţa în matematici şi ar 
fi putut să încheie viaţa plină de privaţiuni ce o ducea la 
Paris, el se încordă din nou pentru a-şi duce studiile pînă la 
desăvîrşire. 

Se părea că e prea mult şi pînă la urmă va trebui să 
îngenuncheze în faţa nevoilor. De altminteri, unii prieteni îi 
dădeau a înţelege că obţinînd licenţa şi-ar putea face un 
rost de viaţă onorabil chiar acolo, în Franţa, mai ales că 
vorbea această limbă ca un francez. 

Alţii, văzîndu-l atît de singur, îl îndemnau să încerce 
oarecare publicitate în jurul numelui său pentru a trezi 
atenţia celor ce trebuiau să privească cu interes munca 
desfăşurată de tînărul matematician. Aceste îndemnuri le-a 
respins fiindcă nu i-a plăcut niciodată să se mîn- drească şi 
pentru că era încrezător în forţele sale. Se poate spune 
astăzi că voinţa i-a fost după măsura puterilor. 

în acel timp era atît de absorbit de studiu, încît pare că 
rupsese orice legături cu lumea străină cercului său de 
preocupări. Citea rar ziarele franceze, iar pe cele romîneşti 
aproape le uitase. Legătura cu cei din ţară era firavă şi se 
redusese la schimbul de veşti cu familia care îşi ducea 
viaţa în tîrgul cu rafinăriile de petrol al Ploieştilor. 

Abia obținuse „certificatul" ide analiză superioară şi 
prezentă o notă la Academia .de ştiinţe cu titlul „Asupra 
funcţiilor de variabilă oomipilexă", publicată în „Comptes 
Rendus de l'Académie des Sciences" în anul 1902. Cînd a 
trimis spre publicare articolul său, descoperise de mai 
multă vreme importante proprietăţi ale funcţiilor analitice, 
căci anunţa chiar din primele rînduri că „în aceasta rezum 
principalele rezultate conţinute în memoriuil «Asupra 
funcţiilor de variabile complexe şi asupra prelungirii lor 
analitice»". Memoriul la oare făcea aluzie şi care a apărut 
mai tîrziu a fost teza sa de doctorat. 

Domeniul de cercetare ales, teoria funcţiilor, domina 
edificiul matematic la începutul secolului al XX-lea. 
„Funcţia e fiica plină de mîndrie a numărului şi a spaţiului" 
după -cum se exprimă Georges Valiron în „Formation de la 
notion de fonction analytique" (La pensée mathématique, 


Cahiers du Sud, 1948). Ea conţine posibilităţi nebănuite de 
o intensă vitalitate ştiinţifică, ce împrumută acestei noţiuni 
caracterul unui organism viu. lar Einile Borel, fondatorul 
celebrei colecţii de monografii de teoria funcţiilor, cu 
prilejul publicării ultimei sale cărţi privitoare la această 
teorie S în 1922, «cria : „Funcţiile de variabilă complexă 
sînt ca nişte fiinţe vii ; dintr-o ramură sau chiar dintr-un 
germen mic ele se dezvoltă îmbrăţişînd prin ramificaţiile 
lor planul întreg, se învârtesc în juruil singularităţilor lor 
işi sfîrşesc prin a da naştere unei fiinţe complicate ale 
cărei părţi sînt strîns legate între ele". 

Era de aşteptat ca imaginaţia să vie să-l conducă către 
această ramură viguroasă a matematicilor, pentru a găsi 
satisfacția atît de necesară. Profesorii cu care lucrase 
(Appell, Gouirsat, Picaiid, Koenigs), şi prin a căror ascuţită 
verificare trecuse, îl apreciau şi nu a fost pentru ei o 
surpriză cînd studentul romîn, oare dovedise pe lingă o 
temeinică pregătire şi o putere de inventivitate puţin 
comună, îşi alesese ca domeniu de cercetare tocmai teoria 
funcţiilor, cea mai cuprinzătoare, şi car.e cerea mai mult 
efort. 

Teoria funcţiilor prezenta atunci o bună sistematizare 
logică, însă la multiplele întretăieri ale „ramificaţiilor" ei 
rămăseseră unele nedumeriri surprinse de tînărul 
matematician încă de la primele salle studii. Două note 
scurte apărute la interval de un an, în 1903 şi în 1904, 
publicate de asemenea în „Comptes Rendus", dovedesc 
aceasta. 

Pentru a avea siguranţa că cercetările sale erau autentice 
contribuţii la progresul ştiinţei, se adresă celui mai mare 
matematician, lui Henri Poincaré. 

H. Poincaré era un om scund, cu mişcări repezi şi a cărui 
privire filtrată prin ocheilarii de miop dădea ochilor săi o 
strălucire neliniştitoare. Aureola, datorită monumentalei 
sale opere matematice, se împletea cu fascinanta ascuţime 
a minţii. Puţini îndrăzneau să i se adreseze, deşi era un om 
de o rară înţelegere, de o deosebită modestie şi de o 
impresionantă distincţie sufletească. Opera sa matematică, 


prin conţinutul ei, avea un necontestat caracter de 
universalitate. în cele peste cinci sute de memorii şi peste 
treizeci de volume, Poincare a abordat cele mai variate 
probleme. Astfel, a atacat în fondul lor teoria funcţiilor, 
geometria, mecanica, astronomia, calculul probabilităților 
şi, pentru că primele sale jstudii au fost de inginerie, a 
publicat şi un „Memoriu asupra debleurilor şi 
rambleurilor". Mai multe memorii au fost premiate, era 
membru al celor mai celebre academii şi „Doctor honoris 
causa" a celor mai însemnate universităţi. 

Acesta a fost omul către care s-a îndreptat cu toată 
convingerea Dimitrie Pompeiu. 

Iată cum povesteşte profesorul O. Onicescu întîl- nirea 
dintre Pompeiu şi marele om de ştiinţă : 

„Era în 1904, la Paris. Un tînăr care îşi învăluie voinţa sa 
taire în calmul privirii ochilor săi mari, care păreau a 
contempla îndepărtatele dealuri moldovene evocatoare de 
poezie, bate la poarta maestrului matematicii 
contemporane, H. Poincare" !. 

Şi parcă vedem primirea prevenitoare şi încurajatoare a lui 
Poincare, ca şi atitudinea tînăr ului expri- mîndu-şi calm şi 
clar ideile sale. 

Problema care îl preooupa era „o chestiune grea rămasă 
deschisă deşi fusese atacată, fără succes însă, de 
matematicieni de seamă" ", şi tocmai această problemă 
privind singularităţile funcţiilor analitice, îşi propunea să o 
rezolve tînărul străin. 

ideea era îndrăzneață, iar cel care o aborda nu se făcuse 
cunoscut pînă atunci prin „studii introductive" susţinute. 
Poincaré avea despre ştiinţă ideile cele mai prielnice atît în 
ce priveşte construirea cit şi revizuirea ei, idei exprimate 


O. Onicescu, D. Pompeiu, Mathematica, XIX, 1943. 
Dr. G. Marinescu, Răspuns la discursul de recepţie 


al lui D. Pompeiu la Academia Romînă, 29 mai 1936. 


astfel : „Ştiinţa... este o operă colectivă, şi nu poate fi 
altceva ; ea este ca un monument a cărui construcţie cere 
secole şi. unde fiecare trebuie să aducă piatra sa ; şi 
această piatră îl costă cîte- odată toată viaţa. Ea ine dă 
deci sentimentul cooperării necesare, a solidarităţii 
eforturilor noastre cu acelea ale contemporanilor noştri şi 
chiar cu acelea ale predecesorilor şi succesorilor noştri" K 
Poincaré a acceptat fără ezitare problema propusă de 
Pompeiu, deoarece era nouă şi sortită să fie una din 
„pietrele" ce se adăuga „monumentului" ştiinţei. 

Cînd Pompeiu se dusese la Poincar€, cercetările făcute 
erau destul de adînci. Notele publicate în 1902, 1903 şi 
1904 cuprindeau unele rezultate principale ale muncii sale. 
Au urmat răspunsuri la unele întrebări puse de Poincaré şi 
stabilirea unor legături dintre rezultate. 

Se apropiase mult de împlinirea năzuinţei sale şi dacă ar fi 
avut destulă linişte în puţină vreme ar fi putut termina 
studiul propus. Viaţa însă devenise prea grea, prea dese - 
erau zilele de econopiie dură şi rezistenţa familiei sale 
scăzuse. 

Dezlegarea acestei situaţii precare era una singură : 
plecarea în ţară a soţiei sale împreună cu cele două fetiţe, 
ce se născuseră la Paris, Alice şi Odette. Hotă- rîrea fu 
luată fără nici o şovăire. 

Revederea dintre mamă şi copiii lăsaţi la Ploieşti a fost 
plină de farmec. Cînd a coborit din tren, mai mult a ghicit 
decît şi-a recunoscut copiii, căci în atîţia ani ei crescuseră 
şi se schimbaseră. Iar copiii se uitau cu rezervă la 
„doamna" care avea un aer atît de străin şi care spunea că 
e mama lor ! Dar, ceea ce îi uimea şi mai mult, erau cele 
două fetiţe, „surorile de la Paris". Cea mai mărişoară, 
Alice, rotea în toate părţile nişte ochi rotunzi şi negri şi 
vorbea prea repede pentru ca ei să o înţeleagă. 

După puţine zile, copiii s-au obişnuit unii cu alţii şi viaţa de 
familie şi-a regăsit firul. Soţia sa şi-a reluat catedra. Din 
salariul ei, acum întreg, şi din cîteva împrumuturi s-a 


încropit suma necesară lui Dimitrie Pompeiu rămas la 
Paris. 

Aceste împrumuturi le-a grevat bugetul multă vreme şi 
soţii Pompeiu au trebuit să îndeplinească munci su- 
plimentare pentru a le achita. 

Clasele stăpînitoare din Romînia burghezo-moşierească au 
fost incapabile să aprecieze la timp pe omul de valoare 
care a fost Dimitrie Pompeiu. Iar izolaroa impusă a fost nu 
numai un mod de a-şi asigura liniştea necesară pentru a 
putea lucra, ci mai cu seamă protestul mut al omului 
profund nedreptăţit. Liberat de grijile mărunte ale familiei 
se desprinse şi mai mult de societatea înconjurătoare şi se 
dărui cu totul studiului. Chiar şi noutăţile aduse de presă 
din lumea întreagă, le parcurgea fugitiv, deşi se petreceau 
importante evenimente. Astfel, în laboratorul Lavoisier din 
Paris, un chimist, Moissan, studia formarea diamantului cu 
scopul de a-l fabrica pe cale sintetică. Nu mult timp 
înainte, sub un curent de oxigen, un diamant fusese ars ca 
un cărbune ordinar. Una din revistele ce apăreau pe atunci 
publică un comentariu destul de semnificativ : „Căderea 
acestui suveran poate e un semn al timpului premergător 
revoluţiei ; se poate spune acum cu toată siguranţa că 
strălucirea scepttre- lor şi a coroanelor este acoperită de 
un văl de funingine". 

Din Rusia venea vestea că Societatea fizico-mate- maticâ 
din Kazan se pregătea să acorde oel de al doilea „Premiu 
Lobacevski" pentru lucrările de geometrie neeuclidiană. 
De peste Alpi soseau ştiri alarmante despre starea de 
mizerie în care se zbătea o bună parte a poporului italian 
şi despre greve ce cuprindeau muncitorii din întinse 
regiuni ale ţării. 

La „Cafe de la Somrce", de pe bulevardul Saint- MicheL, în 
apropierea universităţii, se strîngeau deseori oameni de 
ştiinţă petrecînd ore întregi în interesante discuţii. Cînd 
părăseau localul lăsau marmura albă a meselor, plină de 
calcule şi formule. Marele matematician Sophus Lie 
avusese în această cafenea masa lui pe a cărei marmură 
deseori a rezolvat multe probleme. 


Pompeiu rămase străin şi de acest aspect al vieţii 
pariziene. Acum îl vizita mai des pe Poincare cu care avea 
schimburi de păreri asupra conducerii calculelor sau a 
unor eventuale extinderi a lucrării sale. 

Cu profesorul Koenigs lucrase trei ani şi pregătea a doua 
teză caire purta titlul „O nouă teorie a mecanismelor“. 
Aceasta era în primul rînd o lucrare de erudiție şi conţinea 
rezultatele practice obţinute în laboratorul de mecanică- 
fizică experimentală. Cînd se ivea oboseala şi lăsa deoparte 
lumea abstracţiilor, gîn- durile îi fugeau către copii. 
Singurătatea înconjurătoare începu să-l obosească şi îi era 
dor de gălăgia copiilor. În minte vedea chipurile celor două 
fetiţe .de care se despărţise în urmă şi îşi construia 
imaginile celor rămaşi în ţară. Voia să aibă mereu veşti, şi 


ticului" dorul lor. Scrisorile sale erau pline de afecţiune. în 
preajma începutului anului 1905 scria fetiţei sale Alice: 
„Unde-i acum puişorul tatii ?... scrie-mi, puişorule, cu 


mînuţa ta o scrisoare frumoasă, fă planul oralului, scrie şi 
socoteli cu cifre şi trimite-le lui tăticu ca să se inîngiie aci, 
în singurătate". 

în singurătate afecțiunea pentru cei de departe crescu, 
hrănindu-i puterile, şi în ziua de 31 martie, anul 1905 — 
care căzu într-o vineri — Pompeiu îşi susţinu teza de 
doctor în matematici în faţa comisiei prezidată de cel mai 
mare matematician al timpului, H. Poincar€. Astfel, ceea ce 
fusese socotit ca o „temerară tentativă" deveni o 
strălucitoare realitate. 

Dar nu întotdeauna zilele de izbîndă sînt şi zile senine ; iar 
bucuria oare ar fi trebuit să-l cuprindă cu mii de braţe păli. 
S-a întîmplat ca, aproape în acelaşi timp, un tînăr 
matematician, Ludovic Zoretti, foarte apreciat de către 
Emile Borel care îi dăduse în 1902 sarcina de a redacta 
lecţiile de funcțiuni meromorfe pe care acesta le ţinuse la 
College de France, să se prezinte de asemenea la doctorat, 
cu o teză în care susţinea tocmai contrariul celor afirmate 
de Pompeiu. 


Numele lui Zoretti era 
bine cunoscut în cercul 
restrins al 
matematicienilor 
datorită în mare parte 
lui Borel, care încheiase 
prefața lecţiilor apărute 
în 1903 cu următoarele 
cuvinte măgulitoare : 


„Je tiens ă remercier M. 
Ludovic Zoretti de la 
rapidite et du soin avec 
lesquels il a accompli la 
tâche qu'il avait 
assumée, et à me 
féliciter de la distinction 
avec laquelle il s'en est 
acquitté" !. Entuziasmul 
cu care Borel se felicita 
de a fi găsit un tînăr ce 
răspunsese atît de bine 
sarcinii de a-i redacta 
lecţiile, era o 


Tin să mulţumesc domnului Ludovic Zoretti pentru graba şi grija 
cu care ţi-a îndeplinit sarcina pe care şi-a luat-o, şi mă felicit 


pentru distincţia cu care el s-a achitat de această sarcină. 


recomandare de mare 
importanţă pentru 
Zoretti 


„Dacă se adaugă şi faptul că teza lui Zoretti, prin 
rezultatele ei, nu contrazicea ceea oe de multă vreme era 
ştiut şi acceptat în acel domeniu, ne putem da seama că 
opinia celor mulţi era favorabilă acestuia şi nu străinului D. 
Pompeiu „aproape necunoscut" şi care prin concluziile 
tezei sale „tulbura ideile intuitive simple şi bine aşezate". 
Mai mult, rezultatele obţinute de Zoretti nu au fost 
comentate numai în cercul celor de la Sorbona, ci, desigur, 
datorită unor legături pe care acesta le avea, s-au dat în 
unele ziare dări de seamă părtinitoare. Aceleaşi ziare nu 
au pomenit nimic despre Pompeiu. 

Contrariat de această neobişnuită manifestare cu caracter 
de reclamă, pe de o parte, iar pe de alta fiind sigur de 
rezultatele ce le obținuse cu tot aspectul lor îndrăzneţ, 
Pompeiu avu o convorbire cu Poincare care, în concluzie, îl 
invită să rămînă în Franţa, asigurîn- du-l — şi Poincare 
putea da o asemenea asigurare — că va face acolo carieră 
universitară. Era primul matematician romîn căruia i se 
arăta această preţuire. Dar, Pompeiu, cu politeţea care îl 
caracteriza, a refuzat invitaţia, arătînd că datoria sa era să 
se întoarcă în ţară. 

Cît priveşte controversa dintre Pompeiu şi Zoretti, 
referindu-se la o chestiune de fond a teoriei funcţiunilor, a 
fost lămurită mai tîrziu cu participarea unor savanţi de 
renume, aducînd matematicianului romîn victoria deplină.! 


| Pompeiu a aprofundat în teza sa raporturile dintre continuitate şi 
monogeneitate a funcţiilor de variabilă complexă şi a rezolvat 
problema determinării unui ansamblu de puncte, în- tr-un 
domeniu de continuitate a funcţiei, astfel încît monogenei- tatea în 
orice punct, altul decit cel considerat, să ducă la mono- geneitatea 
în toate punctele z. Pompeiu a reuşit să construiască un ansamblu 
de puncte singulare şi o funcţie analitică uniformă care e continuă 


ÎNTOARCEREA ÎN TARĂ 

„Acum începe munca cea spornică şi saltă cu o grabă fericită 
dintr-o rotiţă-ntr-alta." 

(Din „Imnul muncii" de ŞT. O. IOSIF) 

După o absenţă de aproape şapte ani, Pompeiu se 
reîntoarse în ţară ! Sosi la Ploieşti, pe la mijlocul lunii 
aprilie 1905, într-o zi de primăvară cu adieri reci. 

După bucuria revederii, plină de duioşie, dar care a 
trecut destul de repede, şi-a făcut loc îngrijorarea zilei de 
mîine. Era nerăbdător să pună capăt vieţii zbuciumate şi 
plină de restricţii pe care o dusese familia în anii de studii. 

Cu toate că în ţară era o mare lipsă de oameni de 
ştiinţă, şi numai cîceva din catedrele celor două secţii de 
matematici ale universităţilor din Iaşi şi Bucureşti erau 
ocupate de oameni cu pregătirea corespunzătoare, a 
trebuit totuşi să treacă o jumătate de an, pînă ce 
ministerul îl numi pe tînărul doctor .în matematici 
„Maestru de conferinţe la Facultatea de ştiinţe din 
Iaşi"- 


Pe atunci, Universitatea 
din laşi trecuse de pe- 
rioada marilor greutăţi 
şi facultatea sa de 


chiar pe ansamblul punctelor singulare. 


Se credea însă că singularităţile unei funcţii analitice implicau discontinuitatea. Pompeiu 
demonstrase contrariul, iar Zoretti susţinea vechea părere a 


analiştilor. 


ştiinţe era bine 
organizată 


„Decanul Facultăţii de ştiinţe din acea vreme era P. 
Bujor, specialist în chimie. De altminteri secţia de chimie a 
Facultăţii de ştiinţe era mai bine încadrată, datorită în 
bună parte lui Petre Poni, a cărui grijă de căpetenie fusese 
aşezarea pe bune temelii a învăţămîntului universitar. 

Anul 1905 s-a înscris în istoria învăţămîntului 
nostru prin susţinerea celei dintii teze de doctor în ştiinţe 
din ţară. Universitatea care a decernat primul titlu de 
doctor în ştiinţe a fost cea ieşeană, teza fiind susţinută de 
N. Costăchescu, mai tîrziu profesor la această universitate, 
iar îndrumătorul său a fost Petre Poni. 

Cînd Dimitrie Pompeiu se întorsese pe plaiurile pă- 
răsite de multă vreme, găsi în fosta cetate de scaun a 
Moldovei nu numai o catedră universitară, ci mai cu seamă 
temei de nestingherită desfăşurare a încercatelor sale 
puteri. 

Clădirea universităţii care se înalţă pe dealul 
Copou- lui domină oraşul împrăştiat în vale pînă înspre 
Socola şi viile Buciumului. Pitorescul acestei aşezări este 
împlinit de răzleţele mănăstiri întărite de meterezuri de pe 
colinele Miroslavei. Din strada care urcă pieptiş dealul 
Copoului spre universitate se desprinde spre stinga uliţa 
şerpuitoare a Păcurarilor, drum de legătură al oraşului cu 
ţinuturile dinspre munte. 

Pe strada Păcurari, în una din căsuţele cu ceardac, 
înconjurată de o grădină cu pomi roditori, a locuit Dimitrie 
Pompeiu în primii ani după întoarcerea sa în ţară. 

Prima revoluţie burghezo-democratică izbucnită în 
Rusia ţaristă în 1905 ne adusese ca soli ai unor vremuri ce 
aveau să se desluşească mai tîrziu pe marinarii răsculați ai 
crucişătorului rus „Potemkin". 
în ţara noastră mişcarea muncitorească prindea din ce în 
ce mai multă vigoare, culminînd cu mişcări greviste, aşa 
cum au fost cele de la şantierul naval din Tr. Severin, de la 
Societatea petroliferă „Steaua Ro- mînă", greva celor 6 000 
de cizmari, a tîmplarilor, a muncitoarelor de la Regie 
(Bucureşti) ş.a. 

La sate mizeria maselor era mare. Viaţa se scurgea sub 
semnul furtunii care avea să izbucnească în 1907. 
Moşierii şi, mai mult decît ei, arendaşii din Moldova 
reuşiseră să alcătuiască un adevărat trust; ei exploatau 
munca ţăranului, legat de pămînt, fără cruţare. Profiturile 
acestor arendaşi însumau de regulă de 3—4 ori mai mult 
decît sumele ce le investeau. Mijloacele de lucru erau 
rudimentare şi munca omului era deosebit de grea, mai 
grea uneori chiar decit a vitelor de muncă ! 

O nemulţumire generală domnea în toată ţara ; ţăranii 
cereau pămînt şi muncă plătită cinstit. 

Problema agrară, denumită de clasa conducătoare şi de 
politicienii timpului „chestia ţărănească", nu putea fi 
soluţionată de guvernele de atunci, care nu se preocupau 
de rezolvarea ei, deoarece însemna să lovească în însuşi 
sistemul de exploatare. Guvernanţii căutau totuşi o ieşire 
din acest impas, folosind tot felul de diversiuni. Astfel se 
susţinea curentul naţional şovin, al cărui exponent era 
istoricul Nicolae Iorga, care îşi propaga ideile în paginile 
Semănătorului. Bl propovă- duise tradiţia boierească şi o 
strinsă colaborare între exploatatorii de pămînt şi cei care- 
l trudeau. 

Alături de acesta, dar cu mai puţină trecere în lumea 
intelectualilor, se aflau A. C. Cuza, apologet al 
antisemitismului, şi Aurel Popovici, propovăduitor al 
şovinismului şi naţionalismului burghez. 

Arsenalul perfid al clasei diriguitoare era destul de bogat 
şi căuta prin toate mijloacele să sădească neînţelegerea în 
sinul celor ce muncesc. La aceste acţiuni, o ripostă 
hotărîtă a fost dată de cksa muncitoare, care a demascat 
scopul lor diversionist. Un rol important l-au avut cercurile 
socialiste, dar ele erau lipsite de o conducere centralizată 
şi în sinul lor predominau încă confuzii ideologice, ca 
urmare a influenţei ideilor oportuniste din mişcarea 
socialistă dinaintea anului 1900. în aceste condiţii reapăru, 
la 5 martie 1905, Rominia muncitoare — seria a doua, 
„organ social-democrat săptămînal", care arăta că țelul ce 

şi-l propunea era de a fi exponentul intereselor clasei 
muncitoare în scopul de „a o trezi, a o lumina, a o 
organiza". 

Datorită -stărilor de lucruri din ţară, în lumea intelectuală 
de atunci domnea o confuzie din care nu au putut ieşi nici 
unii oameni cu destulă perspicacitate pdlitică. Dimitrie 
Pompeiu, proaspăt poposit în Iaşi şi de prea scurtă vreme 
sosit îp ţară, era şi mai puţin orientat asupra acestor stări 
de lucruri şi trecu destulă vreme pînă ce ideile în legătură 
cu sensul evoluţiei societăţii romîneşti i se limpeziră. 
Chiar în prima şedinţă a Consiliului de facultate a anuilui 
academic 1905—1906 primi însărcinarea să predea în 
afara cursului de calcul diferenţial şi integral, ce-l făcea 
pentru studenţii de la secţiunea de matematici, şi un curs 
de mecanică pentru studenţii de la secţia fiaico- 
chimică.Puterile sale fură solicitate, pe de o parte, de alcă- 
tuirea acestor cursuri, iar pe de alta de asigurarea 
existenţei familiei şi lichidarea datoriilor făcute în timpul 
studiilor. De aceea, pe lingă catedra universitară îl găsim 
pentru scurt timp şi profesor de matematici la Liceul 
Naţional, condus în acea vreme de către un distins 
pedagog, profesorul de matematici Vasile Teodoreanu, ce 
fusese numit director al liceului chiar în luna noiembrie a 
anului 1905. 

Deprins să mediteze, concepu de la început cursurile ce le 
preda la universitate cu o rară pricepere. Din frămîntarea 
gîndurilor de atunci au rămas lucrările : „Sur la notion de 
masse en mécanique" şi „Sur la theoreme des 
accroissements finis", amîndouă publicate în Analele 
ştiinţifice ale Universităţii din Iaşi din anul 1906, lucrări al 
căror evident izvor a fost căutarea celor mai apropiate 
moduri de a introduce noţiunea fundamentală de masă la 
cursul său de mecanică şi de demonstrare a unei 
importante teoreme de analiză matematică pentru cursul 
de calcul diferenţial şi integral. 

Plecînd de la definiţia dată pentru masă de către Poisson, 
al cărui tratat de mecanică desigur îl consultase, Pompeiu 
dădu o nouă definiţie a masei „care se sprijină — scria el — 

pe un fapt de experienţă şi cîteva ipoteze. Voi arăta în 
acelaşi timp ce avantaje poate prezenta noua definiţie şi în 
ce raport stă cu definiţia clasică". 

Descoperirea unei definiţii noi pentru o noţiune ma- 
tematică cunoscută conduce de cele mai multe ori la 
corelări, uneori surprinzătoare, între părţile definiţiei vechi 
şi eelei noi, şi constituie o metodă alasică de cercetare în 
matematici. De altminteri de-abia acum începe a se preciza 
stilul de lucru aii lui Pompeiu, care în trăsături generale 
este clasic. 


în lucrarea a doua, arată că inversînd drumul ra- 
ţionamentului clasic, se poate stabili cunoscuta teoremă a 
lui Rolle ca un caz particular. Tot preocupărilor sale 
didactice se datoreşte şi lucrarea cu privire la exten- 


siunea posibilă a noţiunii de adevărată valoare a unei 
funcțiuni într-un punct, lucrare publicată tot în 1906 în 
volumul al VIII-lea al revistei franceze Enseignement 
Mathématique. 

Pentru Pompeiu faptul în aparență mărunt şi banal al 
pregătirii prelegerilor devenea sursă de creaţie ce dădea 
gîndurilor sale o formă statornică, contribuind la marea 
operă colectivă, care e ştiinţa. 

Cercetările făcute între anii 1905—1906 s-au încheiat cu 
un studiu asupra regulei paralelogramului, în care arăta 
cum se poate deduce Statica din regulile generale ale 
Dinamicei, ceea ce interesa cursul ce-l preda, şi cu o notă 
asupra seriilor de funcțiuni olo- morfe publicată într-o 
revistă de specialitate franceză !, care era rezultatul unor 
vechi preocupări. 

Chiar din primul an de profesorat reuşi să alcătuiască un 
curs clar, bogat în ounoştinţe şi cu surprinzătoare legături 
cu celelalte materii de studiu. 

Imaginile pe care le trezeau formulele în mintea 
auditoriului erau vii şi logica legăturilor dintre ele era atît 
de clară, încît se întipăreau în minte pentru multă vreme. 
Avea o deosebită uşurinţă de exprimare, iar 
raţionamentele erau expuse cu o logică atît de strinsă, încît 
unele calcule de amănunt puteau fi omise şi astfel 
prelegerea sa căpăta aspectul unei conferinţe ce putea 
răspunde unui auditor pretenţios. Acest mod, cu totul 
neobişnuit de prezentare a unor cursuri fundamentale, era 
pentru studenţi prilej de adîncire a lecţiilor, prin lectura 
unor tratate de specialitate, care le deschidea astfel un 
orizont mai 'larg. 


Acest aspect al îndrumării ce o dădea studenţilor se datora 
cunoştinţelor lui profunde şi admirabil ordonate. Din cele 
două lecţii de deschidere, ce le ţinu în toamna anului 1905, 
cea privitoare la cursul de mecanică a fost deosebit de 
interesantă şi un extras din această prelegere a apărut ca 


articol în nr. 6 al revistei Viaţa Romînească din acelaşi an. 
El concepea matematicile ca o ştiinţă a naturii şi considera 
ca juste acele teze ale celor două congrese de filozofie 
matematică, dintre care unul se ţinuse la Paris, în timpul 
studiilor sale, care susțineau că : „obiectele matematice 
sînt date şi că nu este în puterea noastră de a le atribui 
proprietăţi arbitrare aşa după cum un fizician nu poate 
schimba un fenomen natural" !. 

Acest curent era atunci în plină dezvoltare şi chiar la 
începutul primăverii anului 1905, în volumul de 
corespondenţă dintre matematicienii Ch. Hermite şi T. 
Stieltjes, Ch. Hermite scria : „Eu cred că numerele şi 
funcțiunile analizei nu sînt produsul arbitrar al spiritului 
nostru şi gîndesc că ele există în afara noastră, cu acelaşi 
caracter de necesitate ca lucrurile realităţii obiective, şi 


N. Bourbaki, Elém. d'histoire math., Paris, 1960. 


79 


noi le întîlnim sau le descoperim şi le studiem ca şi 
fizicienii, chimiştii şi zoologii". 

în cursul de analliză matematică ce-l ţinea pentru studenţii 
secţiei de matematici obişnuia să strecoare demonstraţii 
noi şi uneori să aprofundeze temele fundamentale cu 
conţinut filozofic. 

Cursului de 'mecanică îi dăduse o accentuată structură 
experimentală care amintea anii de studiu al mecanicii din 
laboratorul profesorului Koenigs. 

Cinci ani mai tîrziu, în anul 1910, în „Notiţă asupra 
lucrărilor ştiinţifice", apărută la tipografia „Dacia“ din Iaşi, 
în care Pompeiu arăta rezultatele obţinute pînă la acea 
dată prin cercetările sale scria : „Fundamentele filozofice 
ale mecanicii sînt cu de-amă- nuntul cercetate, noţiunile 
fundamentale şi principiile sînt riguros revizuite iar 
întreaga mecanică încearcă o radicală primenire. Atras şi 
eu spre acest gen de cercetări am încercat să dau noţiunii 
de masă o definiţie independentă de legile Dinamicei”. Iar 
mai departe adaugă : „Din punct de vedere didactic, 
curentul care cere aşezarea mecanicii în fruntea ştiinţelor 
fizice se accentuează din ce în ce mai mult, iar necesitatea 
unui învăţăimînt experimental pentru mecanică, chiar în 


universităţi, se impune peste tot". 

Este interesant de remarcat că, deşi Dimitrie 
Pompeiu fusese elevul lui H. Poincare, totuşi nu a arătat 
niciodată că ar fi fost adeptul concepţiilor filozofice 
idealiste ale marelui matematician. Punctul său de vedere 
a fost acela al lui Hermite şi aii lui Koenigs, ale căror idei 
erau legate de realitate şi de experienţă. 

Deşi specialitatea sa era teoria funcţiilor, mecanica 
îl preocupa în chip deosebit, ceea ce îl determină ca în anii 
următori să facă o călătorie de informare, vizitîmd 
universităţile din Toulouse şi Praga, vestite în acea vreme 
prin cursurile experimentale de mecanică. Din călătoria 
făcută se întoarse cu impresii deosebite, mai ales de la 

Toulouse, unde profesorul Bouasse ducea o luptă acerbă 
pentru părăsirea învăţămîntului teoretic al mecanicii. 
Asupra celor constatate înaintă Senatului Universi- 
tăţii din Iaşi şi Ministerului Instrucțiunii Publice cîte un 
raport cu titlul „Asupra învăţămîntului experimental al 
mecanicii”. 
Cu toate că acestea erau convingerile sale şi cu 
toate că majoritatea membrilor Senatului universitar îi îm- 
părtăşeau părerile, universitatea îi oferea prea puţine 
mijloace materiale pentru înfăptuirea unui laborator de 
mecanică experimentală, mai cu seamă că chiar 
laboratorul de fizică avea trebuinţe urgente a căror 
împlinire se amîna din an în an. Lipsa laboratorului a fost 
una din nemulţumirile sale şi din păcate nu a fost singura. 
Pe atunci numărul studenţilor ce frecventau secţia de 
matematici a Facultăţii de ştiinţe era foarte mic. Rareori 
erau 10—12 studenţi în anul întîi. Lipsea disciplina unui 
învăţămînt riguros, iar la matematici studenţii nu aveau 
deprinderea de a rezolva probleme şi nu-şi susțineau 
regulat examenele. Acesta era un vechi obicei care nu a 
fost înlăturat decît mult mai tîrziu. Chiar Spiru Haret 
mărturiseşte că şi-a luat licenţa în matematici cu o 
întârziere de doi ani ! 
Numărul cellor ce se prezentau la o sesiune de examene 
nu trecea de 2—3, iar din cauza lipsei unei munci 
disciplinate erau şi mai rari acei care, prin pregătirea lor, 
puteau mulţumi pe tînărul profesor. 
Pentru a-şi îndemna studenţii la un studiu riguros, 
Pompeiu a trebuit să folosească toată puterea sa de 
convingere şi de seducţie spirituală. Blajin din fire, 
cumpătat în vorbă şi gest, oricare i-ar fi fost nemulţumirea, 
nu rostea cuvinte tari şi mai cu seamă nu ironiza 
neîndemînările studenţilor săi. De aceea ei se apropiau cu 
încredere de profesorul lor. 
De altminteri, era la Universitatea din laşi o atmosferă 
caldă care se răisfrîngea asupra studenţilor şi îi ţinea 
aproape de profesorii lor. Acest interes pentru studenţi era 
îndeosebi susţinut de către profesorii secţiei de matematici 

care au ştiut să reverse atîta căldură sufletească, încît un 
număr însemnat dintre foştii lor elevi au devenit mai tîrziu 
specialişti de seamă în domeniul matematicilor, fondîndu- 
se astfel „Şcoala 

matematică de la laşi" care nu se caracterizează numai 
printr-o preocupare ştiinţifică comună, ci şi prin- tr-o 
coeziune spiritual-afectivă rar întîlnită. 

Venit de curînd din tumultul marelui oraş, care era centrul 
unei culturi ce revărsa, pe atunci, în lume în fiecare an zeci 
de mii de cărţi şi memorii ştiinţifice, liniştea tăcutului tîrg 
moldovean pare că îl enerva, căci fu cuprins de un 
nezăgăzuit neastîmpăr. Era mereu agitat şi zorit ca şi cum 
trebuia să termine ceva fără întîrziere. Chiar cînd citea o 
carte de literatură — şi citea mult — gîndurile îi fugeau 
spre ciudatele cărări ale matematicii ! De aceea, cei din jur 
îi erau un fel de însoțitori în viaţă şi nu participanţi activi 
la procesul trăirii sale. Cînd îi era ameninţată libertatea 
gîndurilor, se cufunda cu o uşurinţă uimitoare în el însuşi, 
unde găsea rezonanţa necesară lucrului său. 

Darul de a analiza şi de a căuta mereu tîlcul faptelor îl 
conducea aproape întotdeauna la probleme fundamentale. 
Astfel se ocupă de proprietăţi ce caracterizează funcţiile 
de variabilă complexă, deşi analistul de mare prestigiu E. 
Picard afirmase că „o astfel de funcţie nu poate prezenta 
nici un interes particular" !. Studiul pe care îl făcu se 
referea la o clasă de funcțiuni de variabilă complexă, 
publicat în Rendi Conţi del cir colo Mat. di Palermo, în 
1912. 

Cu această ocazie, atrase atenţia asupra modului cum sînt 
exprimate definițiile matematice : „în general — scrie el — 
definițiile care se exprimă printr-o singură proprietate sînt 
aproape întotdeauna transformate, clin necesitate 
practică, în alte definiţii identice, dar care exprimă mai 
multe proprietăţi distincte şi mai simple" 


E. Picard, Traité d'Analyse, Paris, Gauth-Villars, t. II, 1905, pag. 1. 


82 


Şi arată că, practic, aproape întotdeauna, ne servim de cea 
de a doua fonmă a definiţiei. Preocuparea de a stabili 
trăsăturile esenţiale ale entității matematice ce o studia, 
caracteristică tuturor lucrărilor sale, a decurs din puterea 
de sintetizare şi din siguranţa raţionamentului ce le avea. 
Dotat cu o imaginaţie puternică şi cu o logică mereu 
exercitate în cîmpul deducţiilor matematice, se însufleţea 
pentru fiecare nouă descoperire, aspi- rînd mereu la 
perfecţionarea lor. Dar, o descoperire este în general 
ultima verigă dintr-o succesiune de cercetări parţiale a 
căror importanţă scapă uneori chiar celui care le găseşte. 
Este cunoscut faptul că marele matematician Cauchy nu şi- 
a dat seama de la început de extraordinara importanţă a 
formulei sale integrale al cărei cîrnp de aplicaţie este de o 
neîn- tîlnită întindere. 

Cînd studia o lucrare, avea întotdeauna la înde- mînă 
caietul său de notițe în care însemna toate observaţiile ce 
se iveau, problemele noi ce se puteau pune, iar uneori 
verifica calcule ce păreau a fi neclare. Cînd termina 
lectura, reflecta asupra ei, în- serînd, printre rînduri sau pe 
marginea paginei, noi idei, noi raționamente. Uneori 
ştergea ce scrisese şi nu o singură dată a tăiat cu o 
trăsătură groasă de creion cîte o pagină întreagă. în filele 
acestor caiete se găsesc schiţate multe din lucrările sale, 
ca şi unele rezultate care nu au fost publicate niciodată. 
Tot pe cînd era profesor la Iaşi, studiind funcţiile de 
variabilă complexă, introduse noţiunea de derivată 
areolară plecînd de la definiţia dată funcţiunii olomorfe, în 
teza sa. 

Pompeiu nu a dat însă descoperirii făcute adevărata ei 
valoare, căci a trebuit să treacă aproape şaisprezece ani 
pentru ca această idee să fie într-adevăr fructificată. 
Modul de lucru al lui Pompeiu semăna îndeaproape cu 
acela al marelui om de ştiinţă H. Hem- hokz, care examina 
mai întîi problema ce-şi propunea să o studieze pe toate 
laturile, pînă ce domina toate dificultăţile, fără a nota ceva 
din frămîntările gîndului. Acest mod îl făcea să fie mereu 
preocupat şi să pară chiar distrat. 

S-ar părea că o astfel de viaţă se desfăşura în abstractul 
unor depărtări ce sînt în afara lumii sentimentelor. Şi 
totuşi Pompeiu a fost un afectiv ; iar afecțiunea sa era în 
bună parte împlinită de copii, pe care îi iubea cu 
înţelepciune. 

Viaţa de familie se scurgea liniştit. Cînd se simţea obosit 
de lucrul său obişnuia să facă plimbări lungi pe dealul 
Copoului acoperit pe atunci de arbuşti deşi, printre care 
răsăreau, din loc în loc, cîte un pîlc de mesteceni sau de 
salcîmi. îi plăceau colţurile verzi de pădure unde nu se 
auzea decît freamătul uşor al frunzelor şi ciripitul 
păsărilor. 

Uneori urca pînă la viile care înconjurau oraşul ca să 
cuprindă cu ochii priveliştea paşnică a dealurilor. 

în relaţiile cu colegii nu era preocupat să placă, căci nu 
făcea parte din acei oameni ce spun fiecă- rula numai ceea 
ce convine. Fiind un bun povestitor şi cunoscător al celor 
mai neaşteptate domenii, era ascultat cu plăcere, 
exercitînd un deosebit farmec asupra auditorilor. Datorită 
caracterului său demn obținea totdeauna, fără a impune, 
tot atîta deferenţă cit acorda. 

Cu toate succesele sale, Pompeiu a continuat să păstreze o 
linie de sinceră modestie în conduita sa. 

în cursul anului academic 1905—1906 publicase şapte 
lucrări în revistele de specialitate franceze, italiene şi 
romîne. 

Cum în toamna anului următor deveni vacantă la 
Universitatea din laşi catedra de mecanică raţională şi 
aplicată, Dimitrie Pompeiu se înscrise pentru a o ocupa şi 
alcătui în acest scop un „Memoriu asupra calităţilor şi 
lucrărilor ştiinţifice", ce fu înregistrat în arhiva 
universităţii în toamna anului 1906. 

în acest memoriu, după ce arătă titlurile academice şi 
cursurile urmate, Pompeiu conchidea, cu modestie 
„Ssubscrisul crede că, prin felul studiilor ce a făcut, ar fi 
bine pregătit să îndeplinească în întregime sarcina unui 

profesor de mecanică raţională şi aplicată". Comisia 
alcătuită în acest scop, ca şi Senatul universităţii ieşene, 
apreciind pregătirea sa ştiinţifică, l-a recomandat în 
unanimitate pentru catedra de mecanică, la care a început 
să funcţioneze în calitate de profesor, din toamna anului 
1907. 


Acest succes a 
influenţat întreaga-i 
activitate. Un adevărat 
neastimpăr puse 
stăpînire pe fiinţa sa. Se 
ocupa în acelaşi timp de 
literatură, de pictură şi 
de muzică, făcea studii 
de filozofie şi aprofunda 
cercetările în teoria 
funcţiilor 

Astfel se desprindea dominaţia unui puternic simţ estetic 
pe care îl transpunea şi în studiile de matematici. Există în 
matematică un frumos pe care nu trebuie să-l confundăm 
cu intervenţia matematicilor în operele de artă, căci 
estetica matematică este altceva decât aplicarea 
matematicii în estetică. 

Deveni din ce în ce mai pregnantă tendinţa de a aplica 
descoperirile pe care le făcea. Studiile publicate în această 
epocă, ca şi cele ce au urmat, au deseori ca origină un fapt 
concret. Experienţa deveni pentru Pompeiu metodă de 
cercetare şi mijloc de verificare. Astfel cînd studia o 
familie de funcțiuni, deseori lua un exemplu concret a 
cărui comportare o observa şi găsea caracterul ei 
distinctiv. Alteori pleca de la cazuri particulare ale căror 
proprietăţi se puteau desprinde printr-un oalcul direct, 
pentru ca apoi să se ridice prin inducţie la cazul general. 
Contactul continuu cu lumea mereu înnoită a matematicii, 
ale cărei hotare se întind din ce în ce mai mult, îi dădea 
mulţumire şi îi întărea elanul. 

Avea o memorie puţin obişnuită. în orele sale de meditare 
procesul de rezolvare a problemelor se desăvîrşea în toate 
amănuntele. 

Cînd se aşeza la masa de lucru, nu făcea decît să transcrie 
sub formă definitivă ceea ce mintea sa elaborase. De aceea 
nimeni nu l-a văzut lucrînd cu înfrigurare, făcînd calcule pe 
care apoi le-ar fi corectat sau le-ar fi şters. Gîndea cu 
virtuozitate şi nu scria decît după ce ideile deveneau atît 
de claire, încît nu mai aveau nevoie de nici o cizelare. Era 
foarte atent la ceea ce scria. Acest mod de studiu, care 
mergea în adînc pînă la conceptele fundamentale, s-a 
resimţit şi în cursurile ce le ţinea studenţilor săi. 


IMAB11M 
ŞTIINŢIFICE 


Astfel, cursul de mecanică ce l-a profesat la Facultatea de 
ştiinţe îl dezvoltase — după cum mărturiseşte el însuşi — 
consiiderînd că „materia este identică în părţile sale 

? N. Bourbaki, Loc. cit. 


infinitizimaile" ceea ce l-a condus la o nouă definiție a 
masei.A precizat apoi „deosebirile de metodă ce se nasc 
chiar în mecanica clasică, după cum introducem pre- 
tutindeni ca element fundamental noţiunea de forţă sau 
punem în evidenţă cinematica şi noţiunea de legătură" !. 
în notiţa citată, care a fost alcătuită cu scopul de a 
prezenta rezultatele cercetărilor făcute, în vederea trecerii 
de la Iaşi la Bucureşti, Dimitrie Pompeiu arăta că 
activitatea sa se desfăşurase în patru domenii : teoria 
mulțimilor, sau a gloatelor, cum o numeşte el, teoria 
funcţiilor analitice, calculul diferenţial şi integral şi 
mecanica raţională, şi că „...cele mai multe dintre 
rezultatele obţinute, în unele din aceste patru domenii, n- 
au fost căutate decît pentru a înlesni cercetări întreprinse 
în alte domenii, aşa că mai toate rezultatele lucrărilor, deşi 
aparţinînd la domenii distincte, se leagă şi se sprijină între 
dînsele". 

Mărturisirea aceasta dezvăluie omul care după fiecare 
descoperire se reîntoarce la opera sa esenţială, la făurirea 
propriei sale desăvîrşiri. Primul dintre domeniile 
enumerate, acela al teoriei mulțimilor, era pe atunci un 
domeniu mai nou. 

Sfîrşitul secolului al XIX-lea se poate socoti ca epoca în 
care s-a fundat această teorie izvorită din „necesităţile 
analizei şi, în particular, din studiul aprofundat al funcţiilor 
de variabilă reală, care a avut loc în tot lungul secolului al 
XIX-lea"? 

Cu cîțiva ani mai înainte, în 1904, avu loc o polemică 
interesantă asupra principiilor şi paradoxelor teoriei 
mulțimilor între Baire, Evellin, Hadamard, Lebesgue şi 
Borel. Cu această ocazie, Hadamard a emis părerea că 


| Notiţă asupra lucrărilor ştiinţifice ale lui Dimitrie Pompeiu, Iaşi, 
1911, pag. 8. 

chiar dacă o entitate matematică nu este definitivă, se 
poate demonstra existenţa eil. 

Dimitrie Pompeiu se întâlnise încă din 1905 cu această 
teorie cu ocazia cercetărilor făcute asupra continuității 
funcţiunilor de variabilă complexă !. 

Cît despre calea ce a urmat în cercetările privitoare la 
teoria funcţiilor, „dintre celle trei căi diferite... eu — scrie 
el — am căutat să merg hotărît pe drumul deschis de 
Cauchy". Alesese această cale deoarece „instrumentul de 
cercetare al lui Cauchy este mai comod pentru 

descoperiri... prin libertatea ce ne lasă în privinţa 
reprezentării analitice", scria el mai departe. Şi, într- 
adevăr, întreaga operă matematică a liii Pompeiu dezvăluie 
o impresionantă simplitate şi claritate, ce formează nota ei 
de distincţie, izvorîtă tocmai din folosirea manierei de 
lucru a lui Cauchy. 

Fire contemplativă, Dimitrie Pompeiu ştiu să descopere, în 
arhitectura ideilor, fapte şi proprietăţi necunoscute încă ; 
cu puternică forţă de analiză şi de sinteză, dădu la lumină 
metode noi. Astfel, opera sa are două aspecte ce se 
întregesc unul prin celălalt. În teza de doctorat, ca şi într- 
un oarecare număr de lucrări a fost un descoperitor de 
fapte noi, iar în cercetările privitoare la mecanică, ca şi în 
unele de analiză matematică a dat la lumină metode 
originale. 

Despre descoperirea uluitorului exemplu arătat în teza de 
doctorat, un distins matematician iomîn, S. Stoilov, scria : 


£m. Borel, Théorie des fonctions, Paris, 1914, pag. 


157. 


D. Pompeiu, Sur Ia continuité des fonctions de 


variables complexes, Annales de la Faculté des Sciences, Toulouse, 


Tom. VII, Fasc. 3, an. 1905. 

„D. Pompeiu a arătat în 1905, printr-un exemplu devenit 
celebru, că în unele cazuri funcţia poate fi chiar continuă 
pe întreaga mulţime singulară a ei" !. 

Era în 1909. Trecuseră patru ani de cînd, cu emoția ce 
însoţeşte ca o umbră orice act însemnat din viaţă, Pompeiu 
îşi susţinuse teza de doctor în matematici, şi iată că un 
mare savant francez, Arnaud Denjoy, publică o notă în 
Comptes Rendus de l'Académie des Sciences de Paris, în 
car.e arătă nu numai exactitatea celor stabilite de Pompeiu 
în 1905, ci şi considerabila importanţă a acestei 
descoperiri pentru dezvoltarea teoriei funcţiilor. 

Acea notă era însoţită de observaţia unui alt matematician 
cu renume, Painleve, în care „subliniază interesul 
descoperirii neaşteptate a lui Pompeiu, ară- tînd că, pentru 
rezolvarea unei probleme clasice, Pompeiu a ştiut să se 
folosească de unul dintre cele mai moderne instrumente de 
cercetare atunci, integrale lui Lebesgue"!. Această 
consacrare, oarecum tîrzie, îl mulţumi, dar nu-l scoase din 
seninătatea preocupărilor sale şi nici nu-l făcu să se 
încordeze pentru a dobîndi glorie. 

Dacă s-ar putea spune că anul 1908 a fost un an de odihnă, 
deoarece nu a lăsat nici o urmă despre activitatea sa, în 
schimb anii care au urmat au fost plini de rezultate. Astfel, 
în 1909 a publicat trei note privitoare la funcţiile analitice, 
iar în 1910 a publicat şapte note dintre care în trei se 
ocupa de noile cercetări ale lui Denjoy. Tot în 1910 a 
publicat în Analele ştiinţifice ale Universităţii din Iaşi 
articolul privitor la regula paralelogramului din mecanică, 
cu care ocazie arăta, considerînd „echilibrul ca un caz 


S. Stoilov, Teoria funcţiilor, vol. I, Edit. Acad. 
R.P.R., 1954, pag. 132. 
Dimitrie Pompeiu, Opera matematică, Edit. Acad. 


R.P.R., 1959. 

particular al dinamicii", că „este preferabil să se deducă 
statica din aceleaşi legi generale ca şi dinamica". în acest 
studiu s-a folosit de enunţul dat chiar de d'Alembert în 
tratatul său de dinamică ; căci „îi plăcea să prezinte 
principiile mecanicii — spunea profesorul O. Oniceseu — 
aşa cum le-au gîndit creatorii lor". 

Este remarcabilă deosebita apreciere cu care Pom- peiu 
prezenta opera acestui matematician ilustru şi distins om 
de litere, despre care Victor Hugo spusese că era singurul 
scriitor care nu trecea niciodată dincolo de ceea ce voia să 
spună. 

Cînd în 1943 prezentă la Academie comunicarea intitulată 
„D'Alembert şi principiile mecanice", care a fost apoi 
publicată în Analele Academiei Romîne scria : „...viaţa ca şi 
întreaga carieră a lui D'Alembert poartă în ea un caracter 
de simplicitate şi de duioşie care mişcă şi atrage pe orice 
om simţitor”. 

Valoarea marelui om de ştiinţă era, de altfel, unanim 
recunoscută. 

Scriind despre D'Alembert, Joseph Bertrand arăta că 
numele lui „reaminteşte geometrilor pe elevul lui Clairaut 
şi al lui Euler, pe predecesorul lui Lagrange şi Lapiace, pe 
succesorul lui Huygens şi Newton ; iar pentru oamenii de 
litere, D'Alembert reaminteşte pe oratorul spiritual a cărui 
elocvenţă a fost timp de un sfert de secol, pentru cele două 
academii, punctul de atracţie al tuturor şedinţelor 
solemne”. 

Plin de entuziasm pentru opera lui D'Alembert, Pompeiu a 
prezentat ascultătorilor tratatul acestuia cu următoarele 
cuvinte : „Iată, acesta e exemplarul din tratatul de 


dinamică al lui D'Alembert... e o po- 

99 doabă a bibliotecii mele 
particulare... un ceaslov din alte veacuri, tipăritura, stilul 
cărţii măsurat, de o elegantă sobrietate... Toate fac ca 
gindul nostru să sară peste două veacuri şi să se oprească 
a epoca în care a trăit autorul acestei cărţi”. 


Această prezentare făcută cu căldura unui suflet ce 
vibrează şi se tulbură cînd descoperă suferinţă arată o rară 
sensibilitate şi o profundă înţelegere a oamenilor. 

Pentru că gîndul viu şi iscoditor era temelia fiinţei sale, 
tenacitatea cu care urmărea dezlegarea subtilelor secrete 
ale naturii închise în ermetismul formulărilor matematice 
era învăluită şi necomunicabilă. 

Doar rare şi slabe reflexe se puteau surprinde în unele 
clipe, cînd, din iluminarea interioară, străbăteau în afară 
cîteva licăriri. Din bogăţia vieţii lăuntrice dăruia gînduri 
dintre cele mai diferite. Astfel, matematicianul întreprinse 
un adevărat studiu asupra lui Asachi şi firea limbii noastre, 
arătînd între altele că o seamă de denumiri romîneşti ale 
unor termeni matematici, în uz şi în zilele noastre, se 
datoresc lui Asachi. 

în atmosfera cărturărească a liniştitului oraş moldovean, 
amintirea lui Gheorghe Asachi „mădular Academiei de 
Roma", era încă vie deşi trecuseră mai bine de trei sferturi 
de veac de la trecerea sa „întru potolita pace a celor 
statornice". Moldovenii nu-ll puteau uita pe Asachi, cea 
mai completă figură culturală a noastră de la începutul 
secolului al XIX-lea care a „învăscut în vestminte cîmpene" 
personaje de Voltaire şi a încîntat inimile „dumesnicind 
auzul" cu limba românească. 

Pompeiu a cercetat cu pasiune opera acestui ma- 
tematician, pictor, poet şi prozator, i-a înţeles viaţa în 
cutele ei adinci, şi gîndul său s-a contopit în frămîntarea 
moldovanului din viţă de oameni înţelepţi şi vrednici 
cărturari, a căror străduinţă a fost „a Moldovei fericire". 
în anul 1908, Facultatea de ştiinţe a Universităţii din Iaşi 
propune Senatului universitar înfiinţarea Şcolii de 
electricitate industrială, al cărui proiect a fost alcătuit de o 
comisie compusă din profesor Dragomir Hurmuzescu, 
profesor Vasile Buţureanu şi profesor Di- mitrie Pompeiu. 
Lucrările de organizare, ca şi alcătuirea programei de 
cursuri au fost în bună parte opera tînă- rului profesor 
Dimitrie Pompeiu. El a sprijinit cu multă căldură înfiinţarea 
învăţămîntului practic pe lîngă universitatea ieşeană. 
Şcoala de electricitate industrială şi-a început cursurile în 
toamna anului 1920 cu 9 studenţi. Dimitrie Pompeiu preda 

mecanica pură şi aplicată, iar cursurile se ţineau în localul 
universităţii. 

Lecţiile ce le ţinea aici, spre deosebire de cele de la secţia 
de matematici, aveau un pronunţat caracter aplicativ ce 
izvora din lumina raţiunii şi nu din intuirea grosolană şi 
înşelătoare a simţurilor. 

După doi ani de funcţionare, Şooala de electricitate s-a 
transformat în Institutul electrotehnic al . Universităţii din 
Iaşi. 


Astfel, Dimitrie Pompeiu 
a făcut parte dintre pro- 
fesorii fondatori ai 
învăţămîntului tehnic 
superior modern din 
capitala Moldovei 

„PROFESOR LA UNIVERSITATEA DIN BUCUREŞTI 

Chiar de la înfiinţarea secţiei de matematici pure la 
Facultatea de ştiinţe a Universităţii din Bucureşti, 
importantele cursuri de analiză matematică şi mecanică 
erau cuprinse în aceeaşi catedră şi erau predate de acelaşi 
profesor. 

în anul 1878, cînd Spiru Haret terminîndu-şi studiile veni 
în ţară, această catedră a fost scindktă, încredinţîndu-i-se 
cursul de mecanică. Astfel că fondatorul catedrei de 
mecanică la Universitatea din Bucureşti a fost Spiru Haret, 
care a condus-o timp de 29 de ani! 

„în anul în care i-am urmat cursurile — scrie profesorul Dr. 
V. Vilcovici la împlinirea a trei dc- cenii de la moartea lui 
Haret — Haret a fost chemat a împlini pentru a treia oară 
funcţia de Ministru al Instrucțiunii Publice. în ziua de 13 
martie 1907, ziua în care trebuia să depună jurămîntul de 
titular al departamentului, a fost ultima sa lecţie la 
universitate, pentru că după căderea guvernului din care 
făcea parte, în decembrie 1910, Haret se retrage definitiv 
din învăţămînt, din motive de sănătate." ! 

Spiru Haret a murit în luna decembrie 1912. 

După moartea sa, Universitatea din Bucureşti a declarat 
catedra vacantă şi a chemat pentru ocuparea ei pe 
profesorul Dimitrie Pompeiu de la Universitatea din laşi. 
în toamna anului 1912, Dimitrie Pompeiu ţinu prima sa 
prelegere de mecanică raţională la Universitatea din 
Bucureşti. 

Pe atunci mecanica se preda la secţia de matematici în anii 
al doilea şi al treilea, iar Pompeiu a păstrat împărţirea 
cursului făcută de Spiru Haret, adică : statica şi cinematica 
de o parte şi dinamica de alta. De altminteri, cursul de 
mecanică raţională, care era predat la Universitatea din 
Paris de către Paul Appell, avea aceeaşi împărţire, şi atît 
Spiru Haret cît şi Dimitrie Pompeiu, ca foşti elevi ai şcolii 
franceze, au avut un punct de vedere comun. Paul Appell, 


Gaz. Mat., XLIII, pag. 242. 

profesor de mare prestigiu al Sorbonei şi un profund 
cunoscător al mecanicii raţionale, considera că mecanica 
are de rezolvat numai două probleme fundamentale. Dacă 
numărul de probleme fundamentale ar părea că închide un 
cîmp de cercetare oarecum mărginit, în schimb 
prezentarea sub formă matematică a fenomenelor ce fac 
obiectul mecanicii a fost şi a rămas destul de dificilă. 
„Mecanica este o ştiinţă grea ca fond — scria Gh. Ţiţeica 
cu ocazia împlinirii a 25 de ani de activitate a lui Spiru 
Haret--- ---noţiunea de putere şi de 

masă, principiul iuţelilor virtuale şi al conservării energiei 
păstrează în ele ceva misterios care fră- mîntă şi pe omul 
de ştiinţă şi pe filozof." ! 

Obişnuit să aprofundeze însuşi definițiile, Pompeiu a căutat 
întotdeauna explicaţia filozofică a fundamentelor mecanicii 
şi a reuşit să dea la lumină o expunere proprie a 
cinematicii sistemelor rigide. El poate fi considerat ca un 
continuator a tendinţelor filozofice manifestate cu 
deosebire de şcoala matematică franceză, către sfîrşitul 
secolului al XIX-lea şi începutul secolului al XX-lea, care 
căutau tratarea ştiinţifică riguroasă a noţiunilor însăşi. 
Acest curent luase naştere ca răspuns dat şcolii filozofice 
care considera matematica din punct de vedere empirist. 
După această concepţie filozofică, punctele erau Socotite 
ca nişte corpuri rezultate prin diviziune pînă la limita 
perceptibilului. Unul din protagoniştii acestei şcoli a fost 
matematicianul Pasch. Evident că poziţia acestor filozofi nu 
era întru totul întemeiată. 

Dar „ştiinţa este — după cum se exprimă Pain- leve — o 
metodă convergentă, care prin aproximaţii succesive tinde 
către realitate", deoarece şi empiriştii au avut contribuţia 
lor în progresul ştiinţei, căci alături de concepţiile ce nu au 
rezistat vremii, susțineau şi ideea, de o mare fertilitate, că 


Gaz. Mat., XII, 1907, pag. 187. 

rezultatele cercetărilor matematice trebuie să fie 
accesibile probei prin experienţă. 

Cu toate că structural cursul de mecanică raţională 
rămăsese aşa cum îl gîndise Spiru Haret, în ce priveşte 
însă orientarea către fiinţa însăşi a noţiunilor şi 
interpretarea fenomenelor de care se ocupă mecanica 
căpătară în expunerea lui Dimitrie Pom- peiu o înfăţişare 
nouă. Era vădit mai cu seamă faptul că în concepţia sa 
interesau cu deosebire rezultatele ce contribuie la unitatea 
operei, considerând calculele drept lucrări de artă 
necesare atingerii scopului. El îşi îndrepta atenţia spre 
fundamentul ştiinţei şi se preocupa mai puţin de aspectele 
exterioare. 

Prezenţa profesorului Dimitrie Pompeiu la Universitatea 
din Bucureşti a fost o întărire a forţelor didactice, carc 
slăbiseră în urma dispariţiei lui C. Gogu şi Spiru Haret, doi 
profesori de o însemnată valoare didactică şi ştiinţifică. 

De la început, studenţii l-au primit cu căldură şi l-au 
înconjurat cu stima lor. Generaţie după generaţie îşi vor 
aduce aminte cu plăcere de prelegerile sale de mecanică 
care, prin conţinutul lor cuprinzător şi prin incursiunile 
neaşteptate în domeniul filozofiei, erau adevărate 
conferinţe ce se puteau adresa mai degrabă unui public 
cunoscător, decît unor studenţi începători, pentru care 
unele noţiuni „păstrau în ele ceva 

Cu o ţinută vestimentară bine îngrijită, elegantă chiar, 
profesorul Pompeiu intra în sala de curs cu mersul măsurat 
al moldoveanului şi tacticos îşi aşeza pe mănuşi, de care nu 
se despărţea decît vara, ceasul său de buzunar, pentru a 
urmări fără gesturi timpul ho- tărît expunerii. 

Enunţînd cu claritate teoremele ce făceau obiectul lecţiei, 
introducea pe ascultători, cu o deosebită abilitate şi logică, 
în ceea ce era esenţial, în miezul adevărurilor a căror 
dovedire o urmărea, lăsînd mai întotdeauna deoparte 
calcuilele fără semnificaţie deosebită. Nu avea obiceiul să 
prezinte acea mulţime a micilor calcule care 
impresionează prin înşiruirea lor. Calculele de amănunt, 
necesare unei bune funcţionări a apa- râtului matematic 

ce-l manevra, rămîneau mai întotdeauna în seama 
studenţilor care trebuiau să cerceteze notițele şi tratatele. 
Astfel, prelegerile sale se puteau asemui cu acele tablouri 
în alb şi negru, cu o accentuată perspectivă pentru ca 
profunzimile să se desprindă de la cea dintii privire. Deşi 
expunerile sale erau deosebit de clare, această limpezime 
nu izvora din preocuparea unei prezentări sistematizate 
după dogmele strînse ale pedagogiei, căci : „Mobilul 
profund al acestor clare lecţii de mecanică nu venea nici 
din grija ordinei pedagogice şi nici din căutarea vreunui 
mod de prezentare oarecare, ci numai din necesitatea 
intimă de a înţelege şi de a servi adevărul cu o asemenea 
pricepere a valorilor matematice ce ridica auditoriul pe 
planul cel mai înalt al gîndiri 
Cu toate că demonstrațiile ce le făcea erau de o 
impresionantă simplitate, nu însemna însă că nu erau 
riguroase, căci „în matematici — după cum spune 
Boutroux — rigurozitatea nu este totul, dar fără ri- 
gurozitate nu este nimic ; şi o demonstraţie care nu e 
riguroasă este lipsită de orice înţeles". De aceea în lecţiile 
sale, relaţiile de cauzalitate între fenomenele care ne 
înconjoară erau bine reliefate. 

Cald şi bogat în adîncuil sufletului, îi erau plăcute 
prieteniile, în care punea o subtilă notă de discreţie. lubea 
societatea fără să-i placă traiul numai în lume. Nu făcea 
parte dintre acei care pot să-şi adune gîn- durile şi îşi fac 
lucrul lor la masa unei cafenele, căci mintea sa nu putea 
lucra cu intensitate decît în liniştea singurătăţii. 
Ca un învăţat cu temperament de gînditor, îşi croise 
regulile sale de viaţă care excludeau tot ceea ce ii putea 
îngrădi libertatea. A fugit întotdeauna de marea agitată a 
dorințelor şi a patimilor. De aceea prezenţa sa la 
congresele de specialitate din aoele vremuri, unde în afara 
prezentării rezultatelor muncii colective a lumii 
internaţionale a savanților se dădea şi lupta surdă pentru 
aşezarea unor ierarhii, a fost destul de rară. 

Aceasta nu a însemnat că legăturile sale cu oamenii de 
ştiinţă de peste hotare ar fi fost firave şi neînsemnate, căci 

firul care leagă pe cei ce au aceleaşi preocupări este tare, 
iar drumul nou deschis de Pompeiu în teoria funcţiilor 
analitice uniforme a interesat numeroşi matematicieni şi în 
special pe matematicienii ruşi şi sovietici Golubev, Urîson, 
Feodorov, Luzin şi Pri- valov, care au reluat şi au dat 
întindere rezultatelor obţinute de Pompeiu. Iar în 1914, 
cînd a atacat studiul polinoamelor de aproximaţie, s-a 
sprijinit îndeosebi pe lucrările lui Tchebytchev. 

Anul 1912 a fost un an de viaţă plină. Publicase pînă atunci 
25 de note în diverse buletine, anale şi reviste străine, iar 
în acel an mai publicase cinci note, din care trei în 
Buletinul secţiei ştiinţifice a Academiei Romtne şi cîte una 
în Germania şi Italia. 

Avea atunci 39 de ani, şi o fotografie a sa din acea vreme 
înfăţişează un bărbat plin de vigoare, cu o frunte frumos 
boltită, cu linia maxilarelor bine conturată, cu o privire 
dreaptă şi plină de viaţă. Era figura omului pentru care 
viaţa e lămurită. 

Ghiar de la început Pompeiu a predat studenţilor din 
ultimul an al secţiei de matematici un curs special de 
mecanică, redactat după notițe de profesorul Octav 
Onicescu. 

Octav Onicescu era unui dintre tinerii care îl înconjurau cu 
dragoste şi adîncă stimă. Relaţiile stabilite cu ocazia 
redactării acelui curs au devenit curînd relaţii de prietenie, 
nutrite de o reciprocă preţuire. Multe din clipele de 
destindere, pe care şi le acorda în urma muncii sale 
creatoare, le” au petrecut împreună discutînd, plimbîndu- 
se. Mai tîrziu, în 1943, cînd D. Pompeiu împlinise şapte 
decenii de viaţă, tînărul cu care legase prietenie cu treizeci 
de ani în urmă a dat următoarea minunată caracterizare a 
operei însemnatului său prieten : „în serviciul gîndirii, D. 
Pompeiu a adus (matematicilor) un rar dar de 
expresivitate. Teoremele sale sînt unice şi ocupă un loc 
aparte în ştiinţa noastră. Prin aceste teoreme nu caută să 
prezinte un fapt matematic prin aspectul său cel mai 
esenţial, cel mai simplu sau cel mai elegant în sensul 

înţeles de matematicieni. Ceea ce îl atrage pe Pompeiu 
este aspectul cel mai expresiv al fiecărui fapt, acela care îl 
individualizează în modul cel mai clar, care îi dă cea mai 
mare valoare şi cea mai mare capacitate de circulaţie... El 
căuta întotdeauna prin analizarea clară a fiecărei noţiuni 
fundamentale justificarea înlănţuirii lor ; efortul său nu a 
avut niciodată drept scop de a despuia noţiunile şi 
principiile de forma dată de geniul marilor creatori, ci de a 
preciza mai bine valorile lor şi de a da mecanicii cea mai 
bună aşezare între ştiinţele matematice pure şi cele fizice" 
i 


După stabilirea sa în Bucureşti, viața se scurgea senină. 

în ore îndelungate de meditație în singurătatea camerei 
sale de lucru, în care judecata chibzuită aşeza după legile 
inflexibile ale logicii cele cunoscute cu cele necunoscute, 
ieşeau la iveală minunate descoperiri. Apoi transcria calm, 
cu scrisul său mare, rotund şi clar, calculele elaborate în 
minte. 

Academia Polytecnica do Porto îi* publicase în 1913, în 
analele ei, un memoriu „Asupra teoriei potenţialelor şi 
asupra unui tip de singularităţi a funcţiilor analitice 
uniforme", iar în anii ce au urmat, din cauza situaţiei 
internaţionale, rezultatele cercetărilor sale au fost 
publicate mai cu seamă în analele şi revistele romîneşti ale 
Academiei, ale Universităţii din laşi şi o parte în Comptes 
Rendus ale Academiei Franceze. 

între anii 1913 şi 1916 a publicat 23 de studii, note şi 
memorii. în unele din ele, Pompeiu dădea la lumină metode 
noi, ca în studiul asupra principiului lui D'Alembert, 
metodă izvorită din critica formei sub care era prezentat 
acest principiu în tratatele clasice, în altele descoperea 
proprietăţi noi pe care le scotea fie din „examinarea 
minuțioasă a mecanismului demonstrațiilor — după cum el 


O. Onicescu, Loc. cit. 

însuşi mărturiseşte — fie din definițiile noi ale unor noţiuni 
matematice". 

A atacat probleme fundamentale punînd în lumină idei şi 
noţiuni noi, ca în studiul făcut asupra tezei de doctorat a 
lui P. Montei. 

Activitatea desfăşurată între anii 1912—1916 este 
începutul epocii sale de maturitate ştiinţifică. Devenise un 
savant recunoscut şi îşi definise stilul de lucru care purta o 
pecete personală şi avea valoarea sa estetică. 

în toate cercetările, Pompeiu împletea generalizarea cu 
aplicarea teoriei descoperite la probleme concrete, în 
matematici, aplicarea teoriei la un exemplu înseamnă 
verificarea ei prin experienţă. 

Dacă ar fi să facem o apropiere între stilul lui Pompeiu şi 
acela al marilor matematicieni, observăm că nu avem de-a 
face nici cu sinuozităţile tactice ale lui Euler, nici cu 
strategia rectilinie a lui Lagrange şi nici cu 
construetivitatea sistematică a lui Weierstrass. Am putea 
spune că Pompeiu se apropie de Riemann, care punea 
teoria funcţiei de variabilă complexă în legătură cu fizica, 
considerînd că această funcţie pune în .evidenţă două 
distribuții de forţă cu componente ce provin dintr-un 
potenţial. Ca şi Riemann, care descoperi suprafeţele ce îi 
poartă numele, şi Pompeiu făcu cercetări însemnate, al 
căror fundament este geometria. 

Ceea ce provoacă admiraţia faţă de stilul său este eleganța 
demonstrațiilor şi ineditul metodei. 

A căutat să descopere rezolvări simple pentru probleme a 
căror dificultate părea de neînvins, a apropiat şi unificat 
noţiuni considerate ca disparate. Prin metode sobre, a 
obţinut rezultate însemnate ; de aceea stilul lui Pompeiu 
este clasic. 

Opera matematică pe care o va construi de aici înainte se 
va desfăşura, în general, fără sinuozităţi şi aproape că se 
poate prevedea natura rezultatului oricărui studiu ce îl va 
întreprinde. 

Evenimentele internaţionale care au dus la declanşarea 
celui dintîi război mondial, ca şi participarea ţării noastre 

la încleştarea ce a cuprins lumea, îl găsiră pe Pompeiu în 
plină activitate. 

Lua parte la toate şedinţele Societăţii Romîne de Ştiinţe şi 
ale Academiei, unde prezenta comunicări, ţinea conferinţe 
şi publica articole de popularizare în revista Natura, se 
ocupa de conţinutul învăţămîntului matematic în şcolile 
medii, fiind referent permanent al Ministerului Instrucţiei 
pentru manualele de matematici. 

în iulie 1914 izbucni primul război mondial. 

Ataşat de Franţa prin studiile şi legăturile ce le avea cu 
oamenii de ştiinţă francezi, agresiunea germană îl 
impresiona dureros. 

Guvernul burghezo-moşieresc romîn, situîndu-se pe o 
poziţie duplicitară, a început chiar în primele zile ale 
declanşării conflagrației negocieri secrete cu taberele 
beligerante în vederea tîrîrii Romîniei în război. Fă- cînd 
intense pregătiri de război, clasele exploatatoare au 
dezlănţuit, prin presa aservită lor, o intensă campanie care 
avea menirea să semene derută şi confuzie în sînul maselor 
populare care se opuneau intrării Romîniei în acest măcel. 
Singurii care demascau caracterul imperialist al războiului 
au fost oamenii muncii, conduşi de elementele 
revoluţionare din sînul Partidului Social-Democrat. A avut 
loc chiar un congres în luna august 1914, în care se vorbea 
de necesitatea unei neîntrerupte propagande 
antimilitariste, arătîndu-se că războiul este mijlocul su- 
prem prin care capitalismul caută să scape de crizele 
economice şi sociale inerente producţiei capitaliste. însă 
majoritatea oportunistă din conducerile partidelor care 
formaseră Inteîhaţionala a Il-a părăsiseră poziţiile in- 
ternaţionaliste şi sprijineau guvernele ţărilor lor în răz- 
boiul care începuse, încercînd să abată lupta clasei 
muncitoare prin lozinci patriotarde, naţionaliste. 

în faţa acestor stări, Dimitrie Pompeiu se lăsă în aparenţă 
înlănţuit de mediul burghez în care trăia. în realitate însă 
nu s-a integrat în această societate niciodată, dar nu a 
reacţionat printr-o participare activă împreună cu cei ce 
duceau luptă deschisă împotriva burgheziei. Protestul său 

s-a manifestat printr-o completă izolare de viaţa publică. 
Se mărgini să-şi ţină regulat cursurile şi examenele, să 
participe la lucrările Academiei şi mai cu seamă să-şi 
continue cercetările sale. 

Romiînia a intrat în război la jumătatea lunii august, în 
1916, şi după cîteva victorii asupra armatelor austro- 
ungare, sub presiunea forţelor însemnate trimise de ger- 
mani în ajutorul aliaţilor lor, armatele noastre au început 
să cedeze. înfrîngerile de pe front nu erau în- timplătoare, 
dacă ţinem seama că ostaşii erau trimişi să lupte cu un 
armament demodat şi uzat, dezbrăcaţi şi desculți, prost 
hrăniţi. La aceasta trebuie adăugată lipsa de pregătire a 
unor ofiţeri, ca şi trădarea unor cadre de conducere 
filogermane. 

O stare de mare frămîntare cuprinse întreaga populaţie şi 
în curînd situaţia deveni gravă. La Bucureşti, unde 
neliniştea era mai mare, avură loc cîteva consfătuiri ale 
corpului didactic cu participarea ministrului în- 
văţămîntului, care s-au ţinut într-o atmosferă de mare 
încordare şi enervare. în aceste consfătuiri se hotări să se 
formeze o delegaţie din care să facă parte şi un număr de 
profesori ai Universităţii din Bucureşti, ce urma să 
întărească şi să susţină relaţiile cu aliaţii şi mai cu seamă 
cu Franţa. 

Printre aceştia, de la Facultatea de ştiinţe, a fost şi 
Dimitrie Pompeiu. Delegaţia urma să părăsească ţara 
imediat şi să ajungă în Franţa pe un drum ocolit şi de 
lungă durată. Era hotărît un popas la Iaşi şi, trecînd prin 
Rusia şi Ţările Scandinave, de unde urma să traverseze 
Marea Nordului cu un vas neutru, trebuiau să ajungă la 
destinaţie 
Cu toate că situaţia militară era destul de grea, în ţară 
domnea convingerea că armatele inamice ce urmau să 
întîlnească în curînd întăririle trimise din Rusia, ale cărei 
armate şi începuseră să intre în ţară, vor fi respinse. De 
aceea, cînd plecă din Bucureşti, Pompeiu, ca şi ceilalţi, nu 
s-a gîndit la o eventuală cădere a capitalei. 

Formalităţile ce trebuiau completate la Iaşi 
mergeau greu şi delegaţia noastră îşi amîna plecarea de pe 
o zi pe alta. între timp evenimentele militare se 
precipitară. 

Şi astfel, ziua tristă de 23 noiembrie 1916, cînd tru- 
pele austro-ungare, germane, bulgare şi turceşti ocupară 
capitala, îl găsi adăpostit provizoriu într-o rezervă a 
Institutului de pediatrie din Iaşi, care funcţiona atunci într- 
o clădire din vecinătatea Teatrului Naţional. 

Cu toate cunoştinţele pe care le avea acolo din 
timpul cînd fusese profesor al universităţii, Pompeiu reuşi 
cu greu să-şi găsească un adăpost şi cu mare greutate se 
aşeză, nu pentru multă vreme, într-una din încăperile 
neîncălzite şi ruinate ale fostului palat domnesc al lui 
Ştefan cel Mare. 

în blînda şi îndelung răbdătoarea Moldovă, viaţa 
devenise chin şi viitoare. Năpasta crudă a tifosului 
exantematic, a icterului infecțios, a foamei şi a frigului 
biciuia de moarte lumea sărăcită şi înghesuită. 

Pompeiu a trăit întunecatele zile ale războiului cu 
grija celor rămaşi sub ocupaţie şi sub semnul neliniştei 
generale. 

în această atmosferă care năucea, firea cumpănită a 
lui Pompeiu a fost sălaş unui optimism nezdruncinat ale 
cărui rădăcini trebuie să le căutăm şi în preocupările 
senine ale ştiinţei care îi urmăreau gîndul fără 
răgaz.Minunata bibliotecă de matematici a Facultăţii de 
ştiinţe de la Iaşi era locul ce-l frecventa cu predilecție, iar 
dintre prietenii o cultiva cu mai multă plăcere pe aceea a 
doctorului G. Marinescu, marele nostru medic. Cu acest 
prieten discuta atît despre misterele vieţii cît şi despre 
splendida structură şi nemărginitul cuprins al 
matematicilor. 

Mai tîrziu, cînd Dimitrie Pompeiu ţinu discursul său de 
recepţie la Academie, răspunsul i-l dădu doctorul 
Marinescu, care a evocat acele clipe astfel : 

„La Iaşi, în vremuri de restrişte morală şi anxietate, cînd 
amîndoi cugetam la viitorul scumpei noastre patrii, ai 
încercat să mă introduci în ştiinţa simbolurilor şi să-mi faci 
un curs de filozofie matematică condus fiind de ideile lui 
Jules Tannery". 

Pe la începutul anului 1918, în urma intervenţiei lui Robert 
de Flers, trimisul cultural al Franţei, delegaţia romînă 
părăsi ţara. 

Şi astfel, Dimitrie Pompeiu împreună cu Ermil Pan- grati, 
Anton Davidoglu şi Traian Lalescu, din partea Facultăţii de 
ştiinţe din Bucureşti, se îndreptară spre Paris, unde 
funcţiona un comitet naţional romîn al cărui prim delegat 


era doctorul I. Cantacuzino. 
DUPĂ RĂZBOI 


Era către sfîrşitul acelei ierni aspre a anului 1918, care 
făcuse ca nenorocirile războiului să fie şi mai grele, şi mai 
nimicitoare, cînd ieşi zvon de pace în ţară. 

în luna mai se încheiase pacea separată cu Germania şi 
aliaţii ei. O hartă a Romîniei cu hotarele impuse prin 
tratatul de pace, care circula prin ţară, umplea sufletul 
poporului de revoltă. 


Cei pribegi începuseră a 
se întoarce pe la locurile 
lor. în urmă lăsau 
Moldova sărăcită de 
război şi pustiită de 
viaţă. Nesfîrşite cimitire 
'aruncate pe coaste de 
dealuri sau în fundul 

văioagelor ascunse ale 
munţilor însemnau 
locurile unde sîngele 
cursese fără stavilă. 
Poporul, nedezmeticit 
încă din viitoarea prin 
care trecuse, dăruia cu 
lacrimi pe cei pieriţi şi 
căuta cuminte să adune 
din frînturi viaţa pe care 
nu mai voia să o 
irosească 


„Familia primise, în cursul lungii sale absenţe, ştirea că 
după două popasuri lungi la Stockholm şi în Elveţia, D. 
Pompeiu se afla la Paris. De atunci se aşternuse o tăcere 
lungă şi erea, care se rupse o dată cu încheierea acelei 
păci provizorii. La începutul toamnei, D. Pompeiu reuşi să 
se întoarcă la Bucureşti, unde îşi reluă locul printre ai săi 
şi îşi continuă activitatea la universitate. Facultatea de 
ştiinţe începu să se reorganizeze sub conducerea energică 
a profesorului Gh. Ţiţeica. Cursurile se ţineau cu cîte 3-4 
studenţi. Unii se întorceau atunci de la unităţile ce luaseră 
parte la lupte şi purtau încă uniforma militară. 

în ţară, lipsuri de tot felul dăinuiau încă şi viaţa era grea. 
Noua conjunctură social-politică născută în urma victoriei 
Marii Revoluții Socialiste din Octombrie 1917 contură 
începutul unor esenţiale schimbări în raporturile dintre 
clase, pe care Dimitrie Pompeiu nu le sesiză. Dacă 
Pompeiu s-a situat pe o poziţie democrată, aceasta s-a 
datorat mai mult structurii sale sufleteşti şi experienţei de 
viaţă, decît înţelegerii situaţiei politice. Războiul însă îi 
formase convingerea că reprezintă cea mai odioasă 
formulă pentru rezolvarea litigiilor dintre ţări. Şi nu 
întîmplător, cînd apăru apelul pentru pace lansat de 
intelectualitatea franceză în frunte cu Henri Barbusse, 
Anatole France, Romain Rolland ş.a. în care se cerea 
stîrpirea flagelului distrugător al războiului, Dimitrie 
Pompeiu fu unul dintre intelectualii noştri care au susţinut 
cu sinceritate această acţiune a oamenilor luminaţi din 
toată lumea. 

După o nouă şi scurtă răbufnire a războiului, în 1919 ţara 
noastră îşi găsi liniştea. Reacţiunea răspîndea prin toate 
mijloacele ideea că în ţară se împliniseră cele două idealuri 
: naţional şi democratic, căutînd prin aceasta să adoarmă 
justele revendicări ale poporului. E drept că succesiunea 
de importante revendicări naţionale au îndepărtat 
sistematic atenţia publică de la problema politică esenţială 
şi mulţi intelectuali s-^u lăsat amăgiţi de acea falsă 
strălucire. 

După unirea Transilvaniei cu vechiul teritoriu al patriei, 
printre alte probleme însemnate fu şi organizarea 
Universităţii din Cluj. Lui Dimitrie Pompeiu i se dădu 
sarcina de a pune temelia învăţămîntului matematic în 
oraşul transilvănean de veche cultură. 

Alegerea a fost fericită, deoarece Dimitrie Pompeiu era un 
om de ştiinţă cu un deosebit prestigiu, bun pedagog şi 
adînc cunoscător al problemelor legate de organizarea 
învăţămîntului matematic universitar. Cuprins de 
entuziasm se dărui acestei activităţi, continuînd însă cu 
regularitate cursul de mecanică raţională la Universitatea 

din Bucureşti, şi luînd parte la şedinţele Socie- ţăţii romîne 
de ştiinţe unde dădea îndrumări tinerilor cercetători. 
Secţia matematică luă fiinţă, fiind compusă dintr-un 
mănunchi de tineri şi valoroşi matematicieni ca : Theodor 
Angheluţă, N. Abramescu, Gh. Bratu şi Gh. Juga, care îşi 
asumară predarea cursurilor fundamentale ale secţiei. 

D. Pompeiu a ştiut să vadă departe şi nu se mulţumi să dea 
numai o organizare administrativă acestui învă- ţămînt. El 
a făcut o judicioasă alegere a profesorilor, realizînd o 
operă de mare însemnătate atît pentru Universitatea din 
Cluj, cît şi pentru ţara întreagă, căci a pus piatra de 
temelie şcolii matematice romîneşti de ia Cluj. 

Pentru ca gîndul său să se prefacă în faptă, locui efectiv în 
Cluj mai mult timp. Preocupat de această muncă, 
cercetările sale suferiră o întrerupere însemnată, căci în 
intervalul de timp din 1918 pînă în 1924 nu publică decît 
un singur articol în primul volum al Buletinului Societăţii 
de Ştiinţe din Cluj în 1921, la a cărui apariţie contribuise. 
Dar aceasta nu a însemnat că D. Pompeiu ar fi neglijat 
activitatea ştiinţifică. El se preocupă îndeaproape de 
sistematizarea noilor teorii pc care le prezentă sub formă 
de lecţii. Cu erudiție sporită şi cu putere de sintetizare, 
Pompeiu indica ascultătorilor săi noi căi de dezvoltare a 
matematicilor. Era întotdeauna la curent cu importantele 
cercetări din lume şi nu găsea satisfacţie mai mare decît 
atunci cînd la acestea adăuga el însuşi noi descoperiri. 
Intelect critic şi iscusit organizator, puse întîi baza pe care 
se vor sprijini viitorii cercetători, şi înfiinţă Seminarul 
matematic din Cluj, replică, la celălalt capăt al Europei, a 
celebrului seminar matematic ce se ţinea la College de 
France, şi al cărui suflet era vestitul matematician 
Hadamard. 

în acest seminar se tratau „probleme actuale", subiectele 
fiind la libera alegere. Se prezentau metode de cercetare şi 
se făcea critica rezultatelor obţinute. Pentru formarea unei 
înţelegeri depline şi pentru a privi adevărul în unitatea lui, 
el sugeră cercetătorilor ca metodă de informare „metoda 
istorică". „Metoda istorică — spunea el la comemorarea lui 

D' Alembert — e atît de utilă şi uneori atît de fecundă. A 
privi îndărăt, pe linia timpului, spre ceea ce a fost şi a ne 
da seama exact de mersul lucrurilor e un izvor de 
împrospătare şi întărire a cunoştinţelor”. 

Aceasta a fost calea preferată, iar teza sa de doctorat nu a 
fost decît un prim pas spre considerarea critică a unor 
cunoştinţe pe care trecutul le aşezase destul de temeinic. 
Din hotărîrea cu care a urmărit această cale, s-ar părea că 
a avut mereu în faţă cuvintele celebrului Leo- nardo Da 
Vinci „Feliei fieno quelli che presteranno orechi alle parole 
dei morţi". 

în curînd se alăturară seminarului şi alţi tineri mate- 
maticieni ca A. Anghelescu, Petre Sergescu, G. Călugă- 
reanu, D. V. Ionescu şi grupul de matematicieni crescu din 
ce în ce. Ascunsa tenacitate a lui D. Pompeiu şi elanul său 
sincer influenţă profund pe tinerii săi colaboratori, care 
începură a desfăşura o activitate febrilă. 

Dintre toţi, acela care din prima clipă a participat cu toată 
fiinţa şi cu devotament fără egal la această operă a fost 
eminentul profesor Theodor Angheluţă, moldovean de prin 
părţile Bîrladului, om cu o deosebită cultură, cu o înaltă 
ţinută spirituală şi o fermitate de nezdruncinat. Neuitate 
au rămas în mintea studenţilor săi lecţiile ce le-a ţinut la 
Universitatea din Bucureşti şi apoi la cea din Cluj, pe care 
a îndrăgit-o şi nu a mai părăsit-o. Numele profesorului Th. 
Angheluţă era cunoscut în multe ţări, iar prețuirea ce i s-a 
adus şi i se aduce, uneori din colţuri de lume îndepărtate, 
mărturiseşte pe ce bună temelie s-a zidit şcoala 
matematică clujeană. 

în 1929, prin străduinţa lui D. Pompeiu şi a profesorilor 
secţiei matematice a Universităţii din Cluj şi mai ales a 
tînărului profesor Petre Sergescu apăruse periodicul 
Mathematica, cu structură internaţională sub conducerea 
a doi directori : D. Pompeiu şi Gh. Ţi- ţeica, doi mari 
specialişti în două ramuri deosebite. Publicaţia avea ca 
scop, după cum arată fondatorii ei, „să stabilească relaţii 
între activitatea matematică a Romîniei cu a celorlalte 
tări". 

Şi, într-adevăr, chiar în primul său număr găsim articole 
ale cunoscuţilor oameni de ştiinţă de peste hotare : M. 
Biernacki şi V. Lalan (Paris), I. Soula şi Pierre Humbert 
(Montpellier), S. Mandelbrojt (Lille), A. Rosenblatt 
(Cracovia), W. Sierpinski (Varşovia), T. Varopulos (Atena), I. 
Karamata (Belgrad) ş.a... iar primul articol este a lui Paul 
Montei, directorul de onoare al Seminarului matematic din 
Cluj. El ţinea aproape cu regularitate un număr de lecţii 
asupra unor „teorii netrecute în tratatele obişnuite de 
învăţămînt fiind pe de o parte în formaţie, iar pe de altă 
parte încă insuficient aprofundate" 

Printre cursurile ţinute de D. Pompeiu, în cadrul acestui 
seminar au fost şi lecţiile din 1921 privitoare la diferenţe şi 
diferenţiale care au dat naştere la un număr mare de 
cercetări privind proprietăţile funcţionale ale unor curbe şi 
suprafeţe. 


Mai tîrziu,. colaborările 
de peste hotare sporiră 
Şi curînd mamnemaia deveni 
unul din locurile de întil- 
nire a lucrărilor marilor 
matematicieni din lumea 
întreagă. Participarea 
romîinească nu lipsea şi 
era puternic susţinută 
de toţi matematicienii 

din ţară, dar mai cu 
seamă de cei clujeni. 
Paul Montei, membru de 
onoare al Academiei 
Romîne şi „doctor 
honoris causa" al Uni- 
versităţii din Cluj, 
îndrăgise această 
instituţie de înaltă 
cultură transilvăneană 
şi pe oamenii ei. A ţinut 
în cinci ani cursuri la 
universitatea clujeană, 
şi a arătat o dreaptă şi 
bună preţuire pentru 
oamenii de ştiinţă 
romiîni, fiind alături de 


cei ce au pus temelia 
învăţămîntului mate- 
matic universitar din 
Cluj 


.După victoria insurecției armate de la 23 August 1944, la 
Paris apăru în „Cahiers France-Roumanie" (1945) un 
articol în care P. Montei arăta o deosebită înţelegere a 
tragediei trăită de poporul nostru sub anii de ocupaţie 
hitleristă. în acelaşi articol, P Montei scria despre 
colaborarea romîno-franceză următoarele : „Nu cred că 
există în lume două şcoli matematice mai strîns unite ca 
cea romînă şi cea franceză de un veac încoace". Iar despre 
D. Pompeiu, afirma că „teza lui de doctorat va rămîne pe 
bună dreptate celebră în istoria matematicii". 

Izvorită din entuziasm şi muncă fără odihnă, şcoala clujană 
a format o pleiadă de matematicieni care fac astăzi 
mîndria ţării. în afara numeroaselor lucrări originale, acolo 
au fost tipărite primul tratat de „Algebră Superioară" şi 
primele „Exerciţii şi probleme de analiză", datorite 
profesorului Th. Angheluţă, „matematician delicat şi 
ascuţit", după cum îl apreciază P. Montei. De asemenea, tot 
la Cluj au apărut şi primele „Lecţii de Geometrie Analitică" 
şi de „Geometrie pură infini- tizimală", datorite lui N. 
Abramescu, din care se desprinde, după cum scria Gh. 
Ţiţeica : „un nemărginit entuziasm pentru matematică 
în vremea regimului burghezo-moşieresc cartea de ştiinţă 
se tipărea greu. De multe ori autorii făceau sacrificii 
materiale importante şi chiar atunci cînd intervenea statul, 
ei renunţau la drepturile lor — cum a făcut întotdeauna Th. 
Angheluţă — pentru ca preţul să fie accesibil studenţilor. 
Este impresionant faptul că profesorul de analiză ma- 
tematică Gh. Bratu a dorit toată viaţa să vadă litografiat 
cursul pe care îl preda la Universitatea din Cluj. Numai 

după moarte, în 1942, i s-a împlinit această dorinţă, de 
către Seminarul de matematici al Universităţii, dar şi 
atunci cu ajutorul material al soţiei defunctului profesor ! 
Generaţia nouă, care se dezvoltă astăzi în condiţii 
nesperate de tinerii care erau pe băncile universităţii în 
timpul primei jumătăţi a secolului nostru, va înţelege din 
viaţa celor de atunci ce soartă grea au avut ei de înfruntat 
şi cîţ_ de vrednici au fost cei ce au izbîndit. 


Luptător pentru lumea ce avea să vină, Pompeiu şi-a 


împărţit cu dărnicie truda între cele două universităţi 

pînă în preajma anului 1930, cînd în afara catedrei de 
Mecanică raţională de la universitate ocupă şi catedra de 
Geometrie analitică de la Şcoala Politehnică din Bucureşti. 
Cît a funcţionat la universităţile din Bucureşti şi Cluj, 
activitatea sa de cercetător nu a scăzut, căci între anii 
1924—30 a publicat 25 de lucrări privitoare la probleme 
fundamentale de mecanică şi teoria funcţiilor. în articolul 
asupra funcţiilor elementare şi grupurile continui publicat 
în 1928 se observă influenţa lui Poincaré asupra stilului 
său de cercetare. Cu această ocazie, Pompeiu scrie : „...am 
plecat de la fenomenul elementar, cum ar fi spus Poincaré 
(raportul la Congresul internaţional de fizică, Paris, 1900) 
şi relaţia de recurenţă ne-a arătat, pentru a vorbi în 
limbajul ştiinţelor fizice, că fenomenul observabil, în speţă 
curba, este datorită suprapunerii unui mare număr de 
fenomene elementare asemenea între ele..." şi imediat 
precizează : „Am reprodus chiar cuvintele din raportul 
citat al lui Poincaré". 

De aici se vede cît de adinci au fost urmele lăsate de 
marele maestru în modul său de cercetare. 

în luna mai 1929, Pompeiu organiză la Cluj primul Congres 
naţional al matematicienilor romîni, în care prezentînd o 
conferinţă trata o problemă fundamentală din teoria 
funcţiilor (Singularităţile funcţiilor analitice uniforme). Tot 
în această vreme Pompeiu fu invitat să ţină un număr de 

cursuri la Universitatea din Paris, asupra unor probleme 
actuale ale teoriei funcţiilor. 

Munca ce o desfăşura era hrănită de pasiunea pentru 
ştiinţă. La cincizeci de ani avea tot atita energie ca la 
treizeci ! Timpul nu scăzuse, ci accelerase ritmul său de 
muncă. 

Sol al ştiinţei romineşti, arăta la Paris valoarea cercetărilor 
noastre ; deschizător de drum, funda la Cluj şcoala 
romînească de matematici ; profesor convins, Pompeiu 
sprijini cu căldură începuturile unei pleiade de tineri ce se 
îndreptau spre studiul matematicilor. Sigur pe posibilităţile 
sale de investigaţie şi cu o mare putere de cuprindere a 
marilor probleme, era generos cu elevii săi care aşteptau 
de multe ori de la maestrul lor nu numai încurajare, ci şi 
unele sugestii pentru ca munca lor să fie rodnică. 

La Şcoala Politehnică, Pompeiu munci într-un domeniu 
care îl interesa într-un mod deosebit. Studenţii de la aceste 
şcoli nu fac studii de matematici doar pentru a le stăpîni ; 
pentru ei matematica e un instrument care trebuie mînuit 
cu pricepere şi contribuie esenţial la formarea sistemului 
logic de gîndire. Şi se pare că mai mult acest din urmă 
aspect ar trebui să intereseze pe tehnicianul de concepţie, 
căci iată ce spunea vajnicul profesor al acestei şcoli, Ion 
Ionescu : 

„Prin matematici trebuie (în afara aplicaţiilor lor) să se 
caute a se forma dreapta judecată a elevilor, căci cu drept 
cuvînt s-a zis că lipsurile în cursurile tehnice pot fi 
suplinite şi după terminarea şcoalelor, pe cînd lipsurile de 
raţionament, de dreaptă judecată şi matură gîndire, nu mai 
pot fi suplinite prin nimic. Numai astfel matematicile rămîn 
utile şi după ce cineva nu le mai ştie." ! Ion Ionescu arăta 
prin aceste cuvinte rolul formării judecății matematice 
care dă tehnicianului nu numai un limbaj prescurtat şi o 

economie de raţionament, ci şi un instrument de gîndire 
constructivă. 

Matematica trebuie să deschidă inginerului poarta 
înţelegerii fenomenelor fizice şi să-l prepare pentru a le 
stăpîni şi a le aplica. Dimitrie Pompeiu a ştiut să răspundă 
cu prisosinţă acestei inexorabile nevoi şi nu a lipsit 
niciodată din lecţiile sale eleganța izvorită din arhitectura 
logicei strînse a matematicilor. 

Adînc cunoscător al mecanicii raţionale şi abil mînuitor al 
calculului, el trată geometria analitică din punctul de 
vedere al inginerului mecanic, introducînd ca instrument 
de exprimare calculul vectorial care pe acea vreme era 
puţin folosit în şcolile noastre. 

în anul 1933, Dimitrie Pompeiu împlinise şase decenii de 
viaţă şi trecuseră 40 de ani de cînd ţinuse prima lecţie la 
mica şcoală din Ploieşti. Tot atunci împlinea aceeaşi vîrstă 
şi Gh. Ţiţeica. Această dublă aniversare a fost sărbătorită 
de lumea matematică a ţării noastre : Societatea romînă de 
ştiinţe, Şcoala Politehnică şi Gazeta Matematica din 
Bucureşti, Universitatea din Cluj şi Şcoala Politehnică din 
Timişoara au scos volume omagiale în care se mărturisea 
unanima preţuire a celor doi savanţi. 

Ca şi Gh. Ţiţeica, Dimitrie Pompeiu era în ştiinţa pozitivă şi 
adevărată a matematicilor un descoperitor, iar opera lor 

cunoscută şi apreciată peste hotare punea în valoare 
geniul poporului nostru. 

Aniversarea celor şase decenii a fost prilej pentru a scoate 
la iveală atît munca rodnică a celor doi oameni de ştiinţă, 
cît şi faptul că pentru amîndoi viaţa avea acelaşi scop şi 
acelaşi înţeles. ¡Opera înfăptuită închidea toată energia 
anilor trecuţi, iar munca stăruitoare condusă de o rațiune 
inexorabilă le-a fost legea vieţii. 

Pompeiu a fost dintre puţinii care a socotit că nu acela 
care aduce mai mult e cel mai vrednic, ci acela care are 
cea mai curată bucurie de ceea ce aduc alţii. De aceea el 
„a dat impuls iniţial multor idei fecunde, originale şi 
surprinzătoare, dar de cele mai multe ori nu le-a dezvoltat 
el însuşi decît în partea lor de la început" 

Aşa s-a creat o şcoală în jurul său, pentru că a lăsat 
tinerilor poartă deschisă şi prilej de a-şi trage puterea din 
glorioasa sa bătrîneţe. 

Aproape toţi matematicienii romîni de seamă con- 
temporani au găsit izvor de inspiraţie în lucrările lui, chiar 
dacă prin specialitatea lor erau preocupaţi de alte 
probleme, atît de atrăgătoare au fost ideile sale. Astfel 
savanții care au ilustrat şi ilustrează ştiinţa matematică 
romiînească, ca Th. Angheluţă, O. Onicescu, Miron 
Nicolescu, N. Ciorănescu, Gr. Moisil, Dan Bar- bilian, G. 
Călugăreanu şi atîţia alţii, au adîncit cu pricepere şi cu 
deosebită iscusinţă ideile ce atît de generos le-a răspîndit 
Dimitrie Pompeiu. S-a înduioşat de fiecare talent tînăr, 
pentru că omul din el a fost deplin, iar sufletul i-a fost 
străin de racilele care micşorează. Preţuit între ai săi, era 
prețuit după cuviinţă şi peste hotare, căci opera sa 
matematică, prin descoperirea unor noi puncte de vedere, 
ţine de genul marilor invenţii. 

Astfel, cercetători ruşi şi sovietici de mare valoare ca : 
Golubev, Urîson, Feodorov, Luzin şi Privalov au adîncit 
ideile cuprinse în teza sa de doctorat ; mai apoi I. N. 
Vekua, Feodorov şi Biţadze au dezvoltat studiul derivatei 
areolare. Cu ei a avut schimb de scrisori şi a statornicit 
prietenie academică. 

Interesul stîrnit de ideile sale a preocupat deopotrivă şi pe 
savanții francezi cu renume ca : Arnaud Denjoy, Paul 
Montei, I. Favard, la care se adăugară din alte ţări Kasner, 
Polaczec, Hedrick, Ridder ; iar din ţara prietenă de peste 
Dunăre, matematicienii bulgari: C. Cristov, Ceakalov şi 
încă mulţi alţii. 

Din tot ce a dat ştiinţa noastră matematică pînă la epoca 
cînd a trăit şi creat talentatul şi liniştitul moldovean din 
ţinutul Dorohoiului, nimic n-a fost mai cuprinzător, n-a 
chemat mai multe forţe şi n-a stîrnit mai mult interes. Levi 
Civita, marele matematician italian, îl considera pe 
Pompeiu ca pe cel mai bun cunoscător al teoriei funcţiilor 
analitice uniforme, iar despre interpretarea pe care a dat-o 
savantul romîn celebrei teoreme a lui Morera, ce se găsea 
pe drumul pe care mersese pentru a descoperi derivata 
areolară, arăta că a însemnat pentru el o adevărată 
revelaţie. 

Dintre toţi tinerii ce erau în jurul lui în epoca sa de 
maturitate, se distinge N. Teodorescu, în aceste zile 
profesor - de seamă la Universitatea din Bucureşti, ale 
cărui cercetări în domeniul derivatei areolare au fost 
îndeosebi apreciate de către Emile Picard care scria în 
1937 unuia dintre matematicienii noştri : „Frumoasa 
lucrare a domnului Teodorescu îmi aduce aminte de timpul 
cînd Domnul Pompeiu introducea în teoria funcţiunilor de 
variabilă complexă noţiunea de derivată areolară, care l-a 
condus la considerarea unor integrale duble reprezentînd 
funcţii uniforme cu singularităţi de o natură surprinzătoare 
; văd că aceste cercetări au fost dezvoltate cu mare succes 
în Romînia". 

Consideraţia pe oare marele savant o acorda tînă- rului 
nostru matematician, izvora din sincera apreciere a ideilor 
lui Pompeiu. 

Dacă cercetările sale scrutau mai întotdeauna culmile 
înalte ale ştiinţei, Pompeiu s-a îndreptat însă şi asupra 
unor noţiuni elementare a căror cunoaştere era de mult 
aşezată. îl interesa deopotrivă înţelesul adînc al noţiunilor 
fundamentale, ca şi aspectul pedagogic al transmiterii lor. 

Astfel, în 1929, împreună cu un grup de remarcabili 
oameni de ştiinţă ca: O. Onicescu, A. Angelescu şi Gh. 
Bratu alcătui pentru cursul inferior de liceu o aritmetică 
pentru olasa întîi, geometriile pentru clasele a Il-a şi a Il-a, 
precum şi algebrele pentru clasele a IV-a şi a V-a. 

S-a întîmplat uneori să arate interes şi pentru matematica 
elementară, care l-a conclus la descoperiri neaşteptate : 
între acestea se numără celebra sa teoremă de geometrie 
elementară, privitoare la posibilitatea de a construi un 
triunghi cu segmentele de dreaptă ce unesc un punct 
oarecare din plan cu vîrfu- rile unui triunghi echilateral. 
Prin eleganța ei, această teoremă a declanşat o adevărată 
avalanşă de demonstraţii. De peste hotare se înscriu 
numele savanților : P. Montei şi De Lapierre (Paris), Harold 
Hilton (Londra), A. Hoborski (Cracovia), iN. Obrecnkoff 
(Sofia), la care se adaugă o însemnată contribuţie ro- 
mînească. Opera sa matematică este presărată cu astfel de 
lucrări care se găsesc nu la vîrful, ci la temelia cunoaşterii 
adevărurilor matematice. Pompeiu s-a ocupat de acest gen 
de probleme numai atunci cînd i-au ieşit în cale, fără a le 
căuta. De aceea prezenţa sa în paginile Gazetei 
Matematice, care se ocupa îndeosebi cu matematicile 
elementare, a fost atît de rară, cu toate că a considerat că 
„Munca dezinteresată şi stăruința plină de încredere a 
conducătorilor Gazetei a contribuit la sporirea rodnică a 
patrimoniului ştiinţei romîneşti" !. 

Dimitrie Pompeiu îşi îndrepta atenţia asupra problemelor 
elementare cu curiozitatea acelui ce privind mereu spre 
înălţimi descoperă la picioarele sale o floare plăpîndă de 
„nu-mă-uita". 

în fapte simple vedea adunate posibilităţi nebănuite. Din 
multiplele aspecte ce se desprindeau din mărunta 
existenţă a unor entităţi matematice peste care se trece 
fără atenţie, el scotea pe cel mai puternic, pe cel mai clar. 


Din discursul rostit la jubileul de 50 de ani al Gazetei Mate- 

Este caracteristic interesul deosebit pentru legăturile ce se 
puteau face între descoperirile sale în matematica 
superioară şi geometria elementară. 

într-o notă asupra proprietăţilor funcţiilor olo- morfe şi 
asupra unei probleme de geometrie elementară, publicată 
în Buletinul Şcolii Politehnice din 1931, întrevedea 
posibilitatea unui raţionament bazat pe resursele 
geometriei elementare care să conducă la descoperirea 
făcută cu ajutorul unui aparat matematic de înaltă ţinută. 
Faptul că la Şcoala Politehnică preda geometria analitică 
nu a rămas fără urmare în orientarea noilor sale cercetări. 
Noţiunea fundamentală a geometriei este aceea de spaţiu ; 
în geometrie se consideră punctele care descriu linii şi 
liniile ce nasc suprafeţe. Ea este ca planta care se 
înmulţeşte prin ramurile rupte din trunchiul lor. Dar în 
geometrie nu ne ocupăm de timpul în care se petrec toate 
aceste operaţii. Dacă însă se ia în considerare şi factorul 
timp obţinem o ştiinţă mai complexă numită cinematica, a 
cărei preocupare este de a studia proprietăţile geometrice 
ale mişcărilor în raport cu timpul. Pe această linie merg 
multe din cercetările făcute de Pompeiu în acea epocă. 
Astfel cînd stabilea relaţiile lui Cauchy pentru poli- 
noamele de variabilă complexă, pleca de la o temă 
privitoare la o relaţie de mărime dintre termenii unei sume 
geometrice. Caracterul geometric al multora dintre studiile 
sale ne permite să afirmăm că Dimitrie Pompeiu a fost 
aproape în aceeaşi măsură analist şi geometru. 

Preţuind valoroasa activitate ştiinţifică, Universitatea din 
Varşovia invită în primăvara anului 1934 pe savantul romîn 
pentru a-i decerna diploma de „Doctor honoris causa". Cu 
această ocazie, Dimitrie Pompeiu răspunse cinstire! ce i se 
dădea printr-un vibrant discurs în care arăta vechea 
legătură culturală dintre cărturarii moldoveni şi 
universitatea polonă. Discursul rostit creă o atmosferă 
caldă de preţuire şi prietenie între cele două popoare. 
Universitățile şi societăţile matematice din Europa şi de 
peste ocean îl preţuiau. Cu ocazia unui articol al său, 
publicat în Boletin del Se- minario Matematico Argentino, 
savantul argentinian T. Rey Pastor îl aprecia ca „prestigios 

profesor romîn". Prezenţa lui D. Pompeiu însemna o 
întărire a consideraţiei ce se dădea ţării şi ştiinţei 
romîneşti. 

Deşi prestigiul său trecuse hotarele ţării şi era socotit ca 
„magistrul nostru de seamă", abia în 1934 a fost ales 
membru al Academiei Romîne. Şedinţa în care a fost 
propus s-a ţinut la 25 martie. Discursul de recepţie, în care 
a făcut elogiul lui Petre Poni, a fost ţinut în şedinţa din 29 
mai 1936, cu doi ani mai tîrziu. 

Cu această ocazie, Pompeiu, vorbind despre epoca în care 
a trăit Petre Poni, a arătat: 

„Evoluţionismul în biologie, în domeniul ştiinţelor fizice 
transformismul forţelor şi identitatea între energie şi 
materie, pe de altă parte panteismul hegelian şi puternicul 
criticism social al lui Karl Marx ; strigătele de durere şi 
deznădăjduire aruncate din profundul conştiinţei lor de 
poeţi, de Beethoven şi de Richard Wagner. Aceste vaste 
încercări de sinteză ştiinţifică, socială sau filozofică a 
occidentului cult au găsit ecou şi într-o bună parte a 
studenţimii noastre. Între 1880—1890 în centrele noastre 
universitare s-a ridicat, cum se exprimă Cantacuzino, un 
tineret vibrant, însetat de cultură şi de criticism ştiinţific, 
însufleţit de un nobil ideal de justiţie socială." 

Cînd a rostit acest discurs, sufletul său era plin de 
consonanţele acelei epoci care în bună parte influenţase şi 
asupra sa ; căci „strigătele de durere şi deznă- dăjduire 
aruncate din profundul conştiinţei lor de poeţi, de 
Beethoven şi de Richard Wagner", despre care pomenea în 
discursul său de recepţie, îi cuprinsese fiinţa de atîtea ori 
în viaţa pe care o lăsase în „urmă. 

Iar dacă adăugăm că Pompeiu a manifestat simpatie de la 
înălţimea tribunei Academiei pentru acel tineret care în 
trecut era însufleţit de „un nobil ideal de justiţie socială", 
tocmai în timpul puternicei opresiuni a burghezo- 
moşierimii, ne dăm seama de integritatea şa cetăţenească. 
S-ar părea că funcţia pe care D. Pompeiu a îndeplinit-o ca 
preşedinte al Camerei în timpul guvernării lui N. Iorga ar 
contrazice cele de mai sus. Dar această alegere, Pompeiu 
nu a dorit-o. în acea perioadă el îşi ţinea cursurile la 

Universitatea din Paris şi cînd a aflat de alegerea sa, a 
acceptat-o numai datorită marelui respect pe care-l nutrea 
pentru omul de ştiinţă N. Iorga şi nu pentru politicianul 
Iorga. Se poate considera însă că această acceptare a 
constituit o slăbiciune a lui D. Pompeiu — savant cu 
convingeri democrate şi progresiste — deoarece, ca 
preşedinte al Camerei burgheze, a fost nevoit să dea curs 
unor legi care veneau în contradicţie cu tendinţele şi 
idealurile sale. 

La discursul său de recepţie la Academie nu a răspuns un 
matematician, ci medicul de mare prestigiu Gh. Marinescu, 
care în cuvinte calde a arătat meritele celui nou primit în 
rîndurile academicienilor. 
Această consacrare, venită oarecum tardiv, nu l-a 
impresionat, căci nu a avut darul să accelereze ritmul său 
de lucru, care s-a păstrat întotdeauna acelaşi. 

Cînd preocupările îl copleşeau întunecîndu-i buna 
dispoziţie, îşi regăsea liniştea la mare. Maiestatea mării, 
cu întinsul ei imens, crea în isufletul său calmul adînc în 
care insul singuratic se regăseşte pe sine. Valurile înspi- 
cate de spumă, aducînd din depărtări freamăt fără 
astîmpăr şi schimbînd faţa apei după semnele cerului, 
dădea inimii sale o binecuvîntată pace. Singurătatea clară 
a întinsului apei trezea din adîncul uitării gîn- duri şi 
chipuri ce-i dădeau bucuria de a trăi. larna avea obiceiul 
ca în amurgul serii să stea la gura sobei şi să privească 
iocul flăcărilor. După asemenea evadări din lumea de toate 
zilele se întorcea întărit la munca sa. 

în 1937, în luna septembrie, s-a ţinut la Bucureşti al doilea 
Congres interbalcanic al matematicienilor. S-au întrunit 
atunci în capitala ţării noastre nu numai cei mai distinşi 
matematicieni ai ţărilor balcanice, ci şi oameni de ştiinţă 
de seamă din alte ţări. Acest congres, fructuos în rezultate, 
a fost prezidat de Dimitrie Pompeiu. Tot Pompeiu a 
prezidat şi al treilea Congres al matematicienilor romîni 
care s-a ţinut în luna octombrie 1946. în acelaşi an, partici- 
pînd ca reprezentant al Academiei la sărbătorirea a cinci 
decenii de existenţă a Gazetei Matematice, a fost 

întîmpinat de matematicienii reuniți la această co- 
memorare cu cuvintele : „Dumneavoastră sînteţi decanul 
iubit al matematicienilor romîni şi adeseori am avut 
prilejul să fim mîndri de națiunea căreia-i aparţinem, cînd 
s-au discutat în adunări internaţionale probleme a căror 
soluţie s-a găsit datorită subtilelor şi adîncelor 
dumneavoastră cercetări 
La toate aceste manifestări Dimitrie Pompeiu a participat 
activ cu comunicări asupra rezultatelor neobositei sale 
munci şi a sugerat noi problem? de cercetat, în toamna 
anuiui 1941, în urma presiunii făcute de guvernul 
Antonescu ca răspuns Ia atitudinea sa antifascistă, 
Dimitrie Pompeiu este nevoit să se retragă la pensie. 
împlinise 68 de ani şi avea destulă vigoare pentru a duce 
mai departe sarcina de profesor. 

A primit pensionarea cu resemnare şi cu credinţă în 
dreptatea părerilor sale. 

Profesorii Şcolii Politehnice, impresionați de această 
samavolnicie, au dedicat lui Dimitrie Pompeiu ultimul 
volum din acel an al Buletinului şcolii. Pe coperta 
interioară a volumului al XH-lea este inserat: „Corpul 
profesoral al Şcoalei Politehnice dedică acest volum ca 
omagiu de admiraţie profesorului D. Pompeiu". S-ar fi 
cuvenit ca alături de aceste cuvinte, acel tom al buletinului 
să cuprindă un articol despre personalitatea marelui 
profesor, despre opera sa matematică şi didactică. Dar 
aceasta nu se putea realiza în condiţiile dictaturii fasciste. 
Cel care s-a risipit cu atîta dărnicie a ştiut să afle dintr-un 
înţeles nou putere de reculegere pentru a îndura viaţa care 
i-a servit după ani de muncă epitctui de „inutil". Şi pentru 
că mintea care a lucrat întotdeauna nu încetează a gîndi, 
se cufundă mai adînc în cercetări. Pe birou îi stătea la 
îndemînă unul din acele caiete în care erau însemnate 
gînduri despre viaţă, formulări de probleme şi teoreme, 
calcule, obsei- vaţii scurte, figuri geometrice şi uneori 
chiar schiţa timidă a unei flori de primăvară. 

Cu scrisul său mare, rotund şi drept, nota încet, lăsînd 
gîndului timp să se aşeze, idei pline de miez, dintre care 
multe au văzut lumina tiparului. Activitatea sa a fost 
neîntreruptă, iar ultima comunicare prezentată Academiei 
R.PR. a apărut cu doi ani înainte de moartea sa, în voi. IV 
al Buletinului Ştiinţific al Academiei din anul 1952. 

Ziua eliberării patriei noastre, 23 August 1944, l-a găsit pe 
Dimitrie Pompeiu — în vîrstă de 71 de ani — obosit. Deşi 
nu a mai putut munci cu energia de altădată, marele 
savant a continuat activitatea sa ştiinţifică, luînd parte cu 
comunicări la şedinţele Academiei şi ale Societăţii romîne 
de matematici. Alături de munca sa de savant, luă parte cu 
entuziasm la însemnate acţiuni obşteşti. 


La 8 ianuarie 1946 „a 
luat fiinţă legală" — 
după cum anunţa revista 
Matematica din Timişoara — 
Institutul de Ştiinţe 
Matematice al 
Academiei R.PR. Di- 
rector al acestui Institut 
de înalte cercetări 
matematice a fost ales 
Dimitrie Pompeiu 

„Cînd regimul democrat-popular a reorganizat Academia, 
Dimitrie Pompeiu a fost ales membru titular activ. Avea 
atunci 75 de ani. însufleţindu-se întotdeauna de ideile 
generoase şi umanitare, a militat în cadrul mişcării de 
apărare a păcii şi, fiind un bun cunoscător al mişcării 
culturale din lume, a condus Institutul romîn pentru 
relaţiile culturale cu străinătatea. 

Regimul nostru democrat-popular, preţuitor al ştiinţei şi 
muncii legate de progres, l-a distins cu „Steaua Republicii 
Populare Romîne" şi cu „Ordinul Muncii”. 

În 1953, în luna septembrie împlinise 80 de ani. Gîndurile 
tuturor s-au întors către viaţa ce s-a scurs în cele opt 
decenii şi n-a fost ins care să nu fi înţeles că învăţătura şi 
înţelepciunea n-au fost mai prejos decît curajul său şi că 
numele îi va rămîne în veci legat de descoperirile pe care 
le-a dat lumii. Academia Republicii Populare Romîne l-a 
sărbătorit, cinstindu-l după cuviinţă. 

Cu cîţiva ani înainte se arătaseră primele semne ale bolii 
care avea să-i curme firul vieţii, iar timp de doi ani 
existenţa sa s-a desfăşurat numai în casă. Cînd dorea să-şi 
împrăştie gîndurile, recitea poveştile lui Creangă cu glas 
murmurat ca să audă graiul plin de tâlc al moldovenilor. 
Din cînd în cînd nota în caietul său soluţiile unor probleme 
pe care le gîndise stînd în patul de suferinţă, şi deseori 
spunea că are în minte cercetări îndrăzneţe, care însă nu 
au mai văzut lumina tiparului. 

În toamna anului 1954, la 7 octombrie, marele savant 
romîn a încetat din viaţă. 

Dispariţia marelui profesor şi savant a însemnat nu numai 
o durere pentru familie, ci şi o însemnată pierdere pentru 
ştiinţa matematicilor în ţara noastră. 

„Prin moartea lui Dimitrie Pompeiu — scriau ziarele care 
anunțau trista veste — poporul nostru pierde pe un 
strălucit reprezentant al culturii sale, iar ştiinţa 


romînească pe unul din marii săi creatori şi animatori”. 
Bucureşti — aprilie 1963. 

Una din casele în care a fost găzduit D. Pompeiu în 
perioada cînd era elev la Gimnaziul din Dorohoi 


r 


Aspect din cartierul în care a locuit D. Pompeiu în timpul studiilor 
sale la Paris 

Universitatea Sorbona — Sala de lectură a biblioteci 


i Profesor la Universitatea din Iași 


127 


Dimitrie Pompeiu 
în anii cînd a funcționat 
ca profesor 
la Universitatea din Iași 


Sorbona — Curtea interioară 

ici aia ta ian ate [OLLI suurest 

Profesorii Universităţii din Cluj din perioada Întemeierii 


fnvâţămîntului superior _ 
matematic în Transilvania ÎN rîndul Intli, de lastînga la dreapta: 


Gh. Bratu, G. Tiţeica, P. Montei, D e Pom- peiu şi G lu(ţa. în 


rîndul al doilea: 1. C.eorgescu, X. Abramescu, Angelescu. O, 
Onicescu şi Th. Angheluţ 

ă Acad, prof. D. Pompeiu în ultimii ani ai vieţii 

III împlinire 48 


IV întoarcerea . ţară 79 
în 

V Profesor la Universitatea 

din Bucureşti 102 
VI După război 115 

